കീറോൺ പവലിന്റെ അർധസെഞ്ചുറിയും ഷായ് ഹോപ്പ് , ജേസൺ ഹോൾഡർ ബിഷു , കെമർ റോച്ച് എന്നിവരുടെ അവസരോചിത ഇന്നിംഗ്സുകളുമാണ് വിൻഡീസ് സ്കോർ 300 കടത്തിയത് . സ്കോർ ബോർഡിൽ 19 റൺസെത്തിയപ്പോഴെ ഹോമരാജിലുടെ ( 9 ) ആദ്യ വിക്കറ്റ് നഷ്ടമായ വിൻഡീസിന് പിന്നീട് കൃത്യമായ ഇടവേളകളിൽ വിക്കറ്റുകൾ നഷ്ടമായി . രണ്ടാം വിക്കറ്റിൽ ഹോപ്പുമൊത്ത് ( 32 ) പവൽ ഭേദപ്പെട്ട കൂട്ടുകെട്ടുണ്ടാക്കിയെങ്കിലും പവൽ ( 51 ) പുറത്തായതിന് പിന്നാലെ മർലോൺ സാമുവൽസും ( 0 ) , റോമൻ പവലും ( 22 ) നിലയുറപ്പിക്കും മുമ്പ് മടങ്ങിയത് തിരിച്ചടിയായി . എന്നാൽ വിക്കറ്റ് വീഴ്ചക്കിടയിലും തകർത്തടിച്ച ഹെറ്റ്മെർ 74 പന്തിൽ സെഞ്ചുറിയിലെത്തി . 78 പന്തിൽ 106 റൺസെടുത്ത് ഹെറ്റ്മെർ പുറത്താവുമ്പോൾ വിൻഡീസ് സ്കോർ 248ൽ എത്തിയിരുന്നു . പിന്നീട് ജേസൺ ഹോൾഡറും ( 38 ) ദേവേന്ദ്ര ബിഷുവും ( 22 നോട്ടൌട്ട് ) , കെമർ റോച്ചും ( 22 പന്തിൽ 26 നോട്ടൌട്ട് ) വാലറ്റത്ത് നടത്തിയ വെടിക്കെട്ട് വിൻഡീസിന് മികച്ച സ്കോർ ഉറപ്പാക്കി . ഇന്ത്യക്കായി 10 ഓവറിൽ 41 റൺസ് വഴങ്ങി മൂന്ന് വിക്കറ്റെടുത്ത യുസ്വേന്ദ്ര ചാഹൽ ബൌളിംഗിൽ തിളങ്ങിയപ്പോൾ 10 ഓവറിൽ 81 റൺസ് വഴങ്ങി രണ്ടു വിക്കറ്റെടുത്ത മുഹമ്മദ് ഷാമിയും 10 ഓവറിൽ 66 റൺസ് വഴങ്ങി രണ്ട് വിക്കറ്റെടുത്ത രവീന്ദ്ര ജഡേജയും നിരാശപ്പെടുത്തി . 10 ഓവറിൽ 64 റൺസ് വിട്ടുകൊടുത്ത ഉമേഷ് യാദവിന് വിക്കറ്റൊന്നും ലഭിച്ചില്ല .


ബൌളർമാരുടെ പേടി സ്വപ്നമായിരുന്നു ഇന്ത്യൻ ഓപ്പണർ വീരേന്ദർ സെവാഗ് . ആദ്യ പന്തുമുതൽ എതിരാളിയെ ബൌണ്ടറിക്ക് ശിക്ഷിച്ച് തുടങ്ങുന്ന സെവാഗ് സ്റ്റൈൽ ആരാധകർക്ക് മറക്കാനാകില്ല . സെവാഗിന് മുന്നിൽ മുട്ടുമടക്കാത്ത ബൌളർമാരില്ല ക്രിക്കറ്റിൽ എന്നുതന്നെ പറയാം . എന്നാൽ വീണ്ടും പാഡണിഞ്ഞ് സെവാഗ് പിച്ചിൽ തിരിച്ചെത്തിയപ്പോൾ വെടിക്കെട്ട് കാത്തിരുന്നവർക്ക് കാണേണ്ടിവന്നത് സങ്കടകരമായ കാഴ്ച്ച . ന്യൂ ടി10 ലീഗിൽ കളിക്കാനെത്തിയ സെവാഗ് മടങ്ങിയത് ഷാഹിദ് അഫ്രിദിക്ക് ഹാട്രിക് വിക്കറ്റ് സമ്മാനിച്ചാണ് . തളങ്ങുംവിലങ്ങും സിക്സുകൾ പ്രതീക്ഷിച്ച കാണികൾ ഒരുനിമിഷം സ്തംബ്ധരായി . മത്സരത്തിൽ സെവാഗ് നയിച്ച മറാത്ത അറേബ്യൻസ് അഫ്രിദിയുടെ പാക്തൂണിനോട് 25 റൺസിൻറെ തോൽവി വഴങ്ങി . എന്നാൽ വിക്കറ്റ് നൽകി ചിരിച്ചുകൊണ്ട് കളംവിടുന്ന സെവാഗ് സ്റ്റൈലിന് ഷാർജയിലും മാറ്റമുണ്ടായില്ല .


ധോണി മഹാനായ കളിക്കാരനാണ് . ടൺ കണക്കിന് റൺസ് അടിച്ചുകൂട്ടിയിട്ടുള്ള താരം . എന്നാൽ മുൻകാല പ്രകടനങ്ങളുടെ പേരിൽ മാത്രം ആർക്കും ടീമിൽ തുടരാനാവില്ല . എല്ലാത്തിനും ഒരു സമയപരിധിയുണ്ട് . അതുകൊണ്ടുതന്നെ ഏഷ്യാ കപ്പ് ധോണിക്ക് പ്രധാനപ്പെട്ട ടൂർണമെന്റാണെന്നും ഗാംഗുലി ഇന്ത്യാ ടിവിയോട് പറഞ്ഞു . ഏഷ്യാ കപ്പിനുള്ള ടീമിൽ റിഷഭ് പന്തിനെ ഉൾപ്പെടുത്താതിനെയും ഗാംഗുലി വിമർശിച്ചു . ഇംഗ്ലണ്ടിനെതിരായ ഏകദിന പരമ്പരയിലും ധോണിക്ക് ബാറ്റിംഗിൽ തിളങ്ങാനായിരുന്നില്ല . ഏഷ്യാ കപ്പിലെ ആദ്യ മത്സരത്തിൽ പൂജ്യനായി പുറത്തായ ധോണിക്ക് പാക്കിസ്ഥാനെതിരെ ബാറ്റ് ചെയ്യേണ്ടിവന്നില്ല .


രഞ്ജി ട്രോഫി ക്രിക്കറ്റിലെ നിർണായക മത്സരത്തിൽ സൌരാഷ്ട്രയ്ക്കെതിരെ കേരളത്തിന് തിരിച്ചടി . കേരളം ഒന്നാം ഇന്നിംഗ്സിൽ 225 റൺസിന് പുറത്തായി . 68 റൺസെടുത്ത സഞ്ജു സാംസൺ മാത്രമാണ് കേരളത്തിനായി പൊരുതിയത് . രോഹൻ പ്രേം ( 29 ) , സൽമാൻ നിസാർ ( 28 ) ജലജ് സക്സേന ( 22 ) സച്ചിൻ ബേബി ( 15 ) എന്നിവരാണ് മറ്റ് സ്കോറർമാർ . സൌരാഷ്ട്രയ്ക്കായി ധർമ്മേന്ദ്രസിംഗ് ജഡേജ ആറും ജയദേവ് ഉനാദ്കട് രണ്ടും വിക്കറ്റ് വീതം വീഴ്ത്തി . മറുപടി ബാറ്റിംഗിൽ മികച്ച തുടക്കം ലഭിച്ച സൌരാഷ്ട്ര വിക്കറ്റ് പോകാതെ 37 റൺസെന്ന നിലയിലാണ് . 20 റൺസുമായി റോബിൻ ഉത്തപ്പയും 16 റൺസെടുത്ത സ്നെൽ പട്ടേലുമാണ് ക്രീസിൽ . ക്വാർട്ടർ സാധ്യത നിലനിർത്താൻ കേരളത്തിന് ജയം അനിവാര്യമാണ് .


ഐപിഎൽ ടീം പഞ്ചാബ് സൂപ്പർ കിംഗ്സിലേക്ക് യു . എ . ഇ താരങ്ങളെ ക്ഷണിച്ച് വിരേന്ദർ സെവാഗ് . നിരവധി യു . എ . ഇ താരങ്ങളുടെ ബാറ്റിംഗ് - ബൌളിംഗ് പ്രകടനങ്ങൾ ഇതിനകം കണ്ട് മനസിലാക്കിയിട്ടുണ്ട് . ഐപിഎൽ താരലേലം വരുമ്പോൾ അവരിൽ മികച്ചവരെ ടീമിലെത്തിക്കുമെന്ന് സെവാഗ് വ്യക്തമാക്കി . ഐപിഎല്ലിൽ പഞ്ചാബ് സൂപ്പർ കിംഗ്സിൻറെ ഉപദേശകനാണ് വീരു . യു . എ . ഇ താരങ്ങൾക്ക് ഐപിഎല്ലിൽ മികവ് കാട്ടാൻ കഴിയും . ജനുവരിയിൽ നടക്കുന്ന ലേലത്തിൽ താരങ്ങൾക്ക് മികച്ച പ്രതിഫലം ലഭിക്കുമെന്നാണ് പ്രതീക്ഷയെന്നും സെവാഗ് പറഞ്ഞു . നിലവിൽ യു . എ . ഇ താരങ്ങളാരും ഐപിഎല്ലിൽ കളിക്കുന്നില്ല . യു . എ . ഇയിൽ നടന്ന ടി10 ക്രിക്കറ്റ് ലീഗിൽ സെവാഗ് ഇതിനിടെ കളിച്ചിരുന്നു . ലീഗിൽ മറാത്ത അറേബ്യൻസിൻറെ നായകനായിരുന്നു ഇന്ത്യൻ മുൻ ഓപ്പണർ .


അഡിഡാസിൻറെ ഏറ്റവും പുതിയ കോപ്പാ 19 ബ്രാൻഡ് ഇന്ത്യൻ വിപണിയിലെത്തി . മനുഷ്യൻറെ കാലിൻറെ രൂപത്തിന് സമാനമായാണ് കോപ്പാ 19 ബൂട്ട് അഡിഡാസ് നിർമ്മിച്ചിരിക്കുന്നത് . പാരമ്പര്യ തനിമയും , പുതിയ ഡിസൈനും , നൂതനമായ സാങ്കേതിക വിദ്യയും കൂട്ടിയിണക്കിയാണ് അഡിഡാസ് കോപ്പാ 19 നിർമ്മിച്ചിരിക്കുന്നത് . പ്രത്യേകം തയ്യാറാക്കിയ മൃദുവായ തുകലിലാണ് ഇതിൻറെ നിർമ്മാണം . പ്രീ കട്ട് ലേസുകൾ അനാവശ്യ പാളികൾ കുറച്ച് ബോൾ നിയന്ത്രണ ഭാഗം കൂട്ടുന്നു . ചലന ശേഷിക്ക് കൂടുതൽ പ്രാധാന്യം നൽകിയാണ് കോപ്പാ 19 ൻറെ നിർമ്മാണം . രാജ്യത്തുടനീളമുളള അഡിഡാസ് ഷോറൂമുകളിൽ പി1 , പി2 . പി3 , പി4 എന്നീ നാല് വേരിയൻറുകളിൽ കോപ്പാ 19 ലഭ്യമാണ് . 4 , 599 മുതൽ 12,999 വരെയാണ് വില .


ജിയോ 399 രൂപയുടെ ധൻ ധനാ ധൻ പ്ലാനിന്റെ നിരക്ക് 459 രൂപയായി വർധിപ്പിച്ചു . പ്ലാൻ പ്രകാരം പ്രതിദിനം ഒരു ജി . ബി ഡാറ്റവീതം 84 ദിവസം ഉപയോഗിക്കാം . സൌജന്യ കോൾ , എസ്എംഎസ് എന്നിവയും ഇതോടൊപ്പം ലഭിക്കും . അതേസമയം 399 രൂപയുടെ പ്ലാൻ കാലാവധി 70 ദിവസമായി ചുരുക്കുകയും ചെയ്തു . ദിനംപ്രതി ഒരു ജി . ബി ഡാറ്റ ഉപയോഗിക്കാം . മറ്റ് സൌജന്യങ്ങളും ഇതോടൊപ്പമുണ്ടാകും . ഒക്ടോബർ 19 മുതൽ പുതിയ വരിക്കാർക്കും നിലവിലുള്ള വരിക്കാർക്കും ഈ പ്ലാനിൽ ചേരാം . 509 രൂപയുടെ പ്ലാനിന്റെ കാലാവധി 56 ദിവസത്തിൽ നിന്ന് 49 ദിവസമാക്കികുറച്ചിട്ടുണ്ട് . അതേസമയം , 149 രൂപ പ്ലാനിന്റെ ഡാറ്റാ സൌജന്യം വർധിപ്പിക്കുകയും ചെയ്തിട്ടുണ്ട് . നിലവിൽ രണ്ട് ജി . ബിയായിരുന്നത് നാല് ജിബിയായാണ് വർധിപ്പിച്ചത് . കാലാവധി ( 28ദിവസം ) ക്കും മറ്റ് സൌജന്യങ്ങൾക്കും മാറ്റം വരുത്തിയിട്ടില്ല . 90 ദിവസം കാലാവധിയുള്ള 999 രൂപ പ്ലാനിന്റെ ഡാറ്റ സൌജന്യം 90 ജിബിയിൽനിന്ന് 60 ജി . ബിയായി കുറച്ചു . ബിയും 4,999 രൂപയുടെ ( കാലാവധി 210 ദിവസം ) പ്ലാനിന് 350 ജി . ബിയുമാണ് ഉപയോഗിക്കാൻ കഴിയുക . ബി , 380 ജി . ബി എന്നിങ്ങനെയായിരുന്നു .


എതിരില്ലാത്ത അഞ്ച് ഗോളിന് സെവിയയെ തകർത്ത് ബാഴ്സലോണ കോപ്പ ഡെൽറെ ചാന്പ്യൻമാരായി . ലൂയി സുവാരസിൻറെ ഇരട്ടഗോൾ മികവിലാണ് ബാഴ്സ സീസണിലെ ആദ്യ കിരീടം നേടിയത് . ചാന്പ്യൻസ്ട്രോഫി സെമിയിൽ വച്ച് മുറിവേറ്റ ബാഴ്സയുടെ ആദ്യ പ്രതികാരത്തിന് ഇരയായത് സെവിയ . 14മിനിറ്റിൽ സുവാരസ് തുടങ്ങി വച്ച ഗോളടി നിന്നത് എതിരില്ലാത്ത 5 ഗോളുകളിൽ കുട്ടീന്യോയും സുവാരസും നടത്തിയ നീക്കത്തിലായിരുന്നു ആദ്യ ഗോൾ . 31മിനിറ്റിൽ ടിക്കി ടാക്കയുടെ സൌന്ദര്യം വിരിഞ്ഞപ്പോൾ മെസിയുടെ വക രണ്ടാം ഗോൾ . 40 മിനിറ്റിൽ സുവാരസും മെസിയും ആർത്തിരമ്പി വന്നപ്പോൾ സെവിയൻ പ്രതിരോധം വീണ്ടും കാഴ്ചക്കാരായി മെസിയും ഇനിയേസ്റ്റയും തൊടുത്ത ലോങ് റേഞ്ചറുകൾ ലക്ഷ്യം കാണാഞ്ഞത് കൊണ്ട് മാത്രം സെവിയ 3 ഗോൾ വാങ്ങി ആദ്യപകുതി പിരിഞ്ഞു . ബാഴ്സകുപ്പായത്തിൽ അവസാന ഫൈനൽ കളിക്കുന്ന ക്യാപ്റ്റൻറെ ഗോൾ വന്നത് 54ആം മിനിറ്റിൽ . കുട്ടീഞ്ഞ്യോനേടിയ പെനാൽട്ടി ഗോളിലൂടെ പട്ടിക പൂർത്തിയായി . ബാഴ്സയുടെ തുടർച്ചയായ നാലാം കോപ്പ ഡെൽറെ .


സമ്മിശ്ര പ്രതികരണമാണ് ലഭിച്ചതെങ്കിലും ഒരു നടൻ എന്ന നിലയിൽ ബോളിവുഡിലേക്കുള്ള ദുൽഖറിൻറെ സുരക്ഷിതമായ എൻട്രിയായിരുന്നു കർവാൻ . ഇർഫാൻ ഖാനൊപ്പമെത്തിയ ആകർഷ് ഖുറാന ചിത്രത്തിന് ശേഷം ദുൽഖർ ഇനി ബോളിവുഡിൽ എത്തുന്നത് സോയ ഫാക്ടർ എന്ന ചിത്രത്തിലാണ് . അനുജ ചൌഹാൻ 2008ൽ ഇതേപേരിൽ എഴുതിയ നോവലിനെ അധികരിച്ച് സിനിമ നിർമ്മിക്കുന്നത് സോനം കപൂറാണ് . നായികയും അവർ തന്നെ . ജോൺ അബ്രഹാമിനെ നായകനാക്കി ഈയിടെ പരമാണു എന്ന ചിത്രമൊരുക്കിയ അഭിഷേക് ശർമ്മയാണ് ചിത്രം സംവിധാനം ചെയ്യുന്നത് . ഫസ്റ്റ് ലുക്ക് പോസ്റ്റർ അടക്കം ഇതിനകം പുറത്തെത്തിയ ചിത്രത്തെക്കുറിച്ച് ഇപ്പോൾ പുതിയൊരു വാർത്ത പരക്കുന്നു . ദുൽഖർ ചിത്രത്തിൽ അവതരിപ്പിക്കുന്നത് ഇന്ത്യൻ ക്രിക്കറ്റ് നായകൻ വിരാട് കോലിയെ ആയിരിക്കാമെന്ന് ദേശീയ മാധ്യമങ്ങൾ റിപ്പോർട്ട് ചെയ്യുന്നു . ഒരു പരസ്യക്കമ്പനിയിൽ എക്സിക്യൂട്ടീവ് ആയി ജോലി നോക്കുന്ന സോയ സിംഗ് സോളങ്കി എന്ന യുവതിക്ക് ജോലിയുടെ ഭാഗമായി ഇന്ത്യൻ ക്രിക്കറ്റ് ടീമുമായി സഹകരിക്കേണ്ടിവരുന്നതും തുടർന്ന് രൂപപ്പെടുന്ന സവിശേഷ ബന്ധവുമാണ് ദി സോയ ഫാക്ടർ എന്ന നോവലിൻറെ പ്രമേയം . പരസ്യമേഖലയിൽത്തന്നെ ജോലി ചെയ്തിരുന്ന അനുജ ഹൌഹാൻ സ്വന്തം അനുഭവങ്ങളുടെകൂടി പ്രചോദനത്തിലാണ് നോവൽ പൂർത്തിയാക്കിയത് . ചിത്രത്തിൽ ദുൽഖർ അവതരിപ്പിക്കുന്ന കഥാപാത്രത്തെക്കുറിച്ചാണ് ഇപ്പോഴത്തെ ചർച്ച . വിരാട് കോലി തന്നെ ആവണമെന്നില്ലെന്നും ഇന്ത്യൻ ക്രിക്കറ്റ് ക്യാപ്റ്റൻറെ വ്യക്തിത്വത്തെ അടിസ്ഥാനമാക്കിയ ഒരു സ്വതന്ത്ര കഥാപാത്രമാവാം ദുൽഖർ അവതരിപ്പിക്കുന്നതെന്നും ചില മാധ്യമങ്ങൾ റിപ്പോർട്ട് ചെയ്യുന്നു , അനുഷ്ക ശർമ്മയല്ല സോനം കപൂർ കഥാപാത്രമെന്നും . കപൂർ ആൻറ് സൺസ് ഉൾപ്പെടെയുള്ള ചിത്രങ്ങളിലൂടെ ശ്രദ്ധിക്കപ്പെട്ട ഫവാദ് ഖാനെയാണ് ചിത്രത്തിലെ നായകവേഷത്തിലേക്ക് ആദ്യം പരിഗണിച്ചിരുന്നത് . ഇത് പിന്നീട് ദുൽഖറിൽ എത്തുകയായിരുന്നു . ചിത്രത്തിനുവേണ്ടിയുള്ള തയ്യാറെടുപ്പുകളിലേക്ക് കടന്നിരിക്കുകയാണ് ദുൽഖർ . ഒരു ക്രിക്കറ്ററുടെ ശരീരഘടനയിലേക്കെത്താനുള്ള തയ്യാറെടുപ്പുകളാണ് ഇതിൽ പ്രധാനം .


സംവിധായകനായി സിനിമയിലേക്ക് അരങ്ങേറ്റം കുറിക്കുന്ന ഋഷി ശിവകുമാറിന്റെ വിവാഹം കഴിഞ്ഞു . ലക്ഷ്മി പ്രേം കുമാർ ആണ് വധു . ഏപ്രിൽ 17ന് കോഴിക്കോട് തളി ജയ ഓഡിറ്റോറിയത്തിൽവെച്ചായിരുന്നു വിവാഹം . ഏപ്രിൽ 18ന് കോട്ടയം പൊൻകുന്നം മഹാത്മ ഗാന്ധി ഓഡിറ്റോറിയത്തിൽ വച്ച് വിവാഹ സത്കാരം നടക്കും . ആദ്യ ചിത്രം വള്ളിയും തെറ്റി പുള്ളിയും തെറ്റി ചിത്രം റിലീസ് ചെയ്യുന്നതിന് മുമ്പാണ് വിവാഹം . ചിത്രം അടുത്തമാസം തിയറ്ററുകളിലെത്തിക്കാനാണ് അണിയറപ്രവർത്തകരുടെ തീരുമാനം . കുഞ്ചാക്കോ ബോബനെയും ശ്യാമിലിയെയും കേന്ദ്ര കഥാപാത്രമാക്കി ഒരുക്കുന്ന വള്ളിയും തെറ്റി പുള്ളിയും തെറ്റി ചിത്രം സംവിധാനം ചെയ്യുന്നത് നവാഗതനായ ഋഷി ശിവകുമാറാണ് . സൂരജ് എസ് കുറുപ്പ് സംഗീതം നിർവഹിക്കുന്നു . ഛായാഗ്രഹണം കുഞ്ഞുണ്ണി എസ് കുമാർ . പ്രശസ്ത ഛായാഗ്രാഹകൻ എസ് കുമാറിന്റെ മകനാണ് കുഞ്ഞുണ്ണി . അച്ചപ്പു മൂവി മാജിക്കിന്റെ ബാനറിൽ ഫൈസൽ ലത്തീഫ് ചിത്രം നിർമിക്കുന്നു .


ദേശീയ ഗെയിംസിൽ മികവ് തെളിയിച്ച കേരളത്തിന്റെ താരങ്ങൾക്ക് സംസ്ഥാന സർക്കാരിന്റെ അംഗീകാരം . 68 താരങ്ങൾക്ക് സർക്കാർ ജോലിക്കുളള നിയമന ഉത്തരവ് മുഖ്യമന്ത്രി കൈമാറി . വ്യക്തിഗത ഇനത്തിൽ മികച്ച പ്രകടനവും ടീം ഇനങ്ങളിൽ സ്വർണവും നേടിയവർക്കാണ് നിയമനം നൽകിയത് . വിവിധ വകുപ്പുകളിൽ സൂപ്പർ ന്യൂമററി തസ്തികകൾ സൃഷ്ടിച്ച് എൽ ഡി ക്ലർക്കായാണ് നിയമനം . ഗെയിംസിൽ വെങ്കലവും വെളളിയും നേടിയ 84 പേർക്ക് പൊതുമേഖല സ്ഥാപനങ്ങളിൽ ഉടൻ നിയമനം ൻതകുമെന്ന് മുഖ്യമന്ത്രി പിണറായി വിജയൻ പറഞ്ഞു . ർ കേരളത്തിന് വേണ്ടി മത്സരിച്ച നാല് അയൽസംസ്ഥാന താരങ്ങൾക്കും നിയമനം കിട്ടി . ഇതിൽ രണ്ടുപേർമാത്രമാണ് ചടങ്ങിനെത്തിയിരുന്നത് . ജന്മനാട്ടിൽ കിട്ടാത്ത അംഗീകാരം കേരളത്തിൽ നിന്ന് കിട്ടിയപ്പോൾ പറഞ്ഞറിയിക്കാനാവാത്ത സന്തോഷം . മുതിർന്ന കായിക താരങ്ങളും പരിശീലകരും ചടങ്ങിനെത്തി .


പിൻവലിച്ച നോട്ടുകൾ മാറ്റി വാങ്ങാനുള്ള തിരിക്കായിരിക്കും ഇനിയുള്ള ദിവസങ്ങളിൽ . ബാങ്കുകളിലും പോസ്റ്റ് ഓഫീസുകളിലും എന്തൊക്കെ സംഭവിക്കും എന്ന് കണ്ടറിയേണ്ടിവരും . ഒരു ദിവസത്തെ ഇടവേളയ്ക്ക് ശേഷം നവംബർ 10 വ്യാഴാഴ്ചയാണ് ബാങ്കുകൾ തുറക്കുന്നത് . അതിന് ശേഷം വെള്ളി . പിന്നെ രണ്ടാം ശനിയും ഞായറും അടക്കം രണ്ട് അവധി ദിനങ്ങൾ . ജനം പൊട്ടിത്തെറിക്കാൻ ഇത് തന്നെ ധാരാളം . എന്നാൽ ഈ പ്രശ്നം മുന്നിൽ കണ്ട് അതിന് പരിഹാരം കണ്ടെത്തിയിരിക്കുകയാണ് റിസർവ്വ് ബാങ്ക് . ഈ വരുന്ന ശനി , ഞായർ ദിവസങ്ങളിൽ രാജ്യത്തെ ബാങ്കുകളെല്ലാം തന്നെ പ്രവർത്തിക്കും . അതായത് നവംബർ 12,13 തീയ്യതികളിലും പഴയ നോട്ടുകൾ മാറ്റി വാങ്ങാൻ സാധിക്കും . പുതിയ രീതി പ്രകാരം രാജ്യത്തെ ബാങ്കുകൾക്ക് രണ്ടാം ശനിയും നാലാം ശനിയും അവധിയാണ് . എന്നാൽ പ്രത്യേക സാഹചര്യത്തിലാണ് ഇപ്പോൾ രണ്ടാം ശനിയും ഞായറും പ്രവൃത്തി ദിനം ആക്കിയിരിക്കുന്നത് . പുതിയതായി പുറത്തിറക്കുന്ന 500,1000 രൂപ നോട്ടുകൾ വെള്ളിയാഴ്ച മുതൽ ലഭ്യമാകും എന്നാണ് വിവരം . നവംബർ 10 കൂടി എടിഎമ്മുകൾ പ്രവർത്തിക്കില്ല . അടുത്ത ദിവസം മുതൽ എടിഎമ്മുകളിലും പുതിയ നോട്ടുകൾ ലഭിക്കും .


ഇന്ത്യക്ക് തിരിച്ചടിയായി സൌദി അറേബ്യ വീണ്ടും എണ്ണ ഉത്പാദനം കുറച്ചേക്കുമെന്ന് സൂചന . രാജ്യാന്തര വിപണിയിൽ ക്രൂഡ് ഉപഭോഗം കുറയുന്ന സാഹചര്യത്തിലാണ് വില നിയന്ത്രിക്കുന്നതിന് സൌദിയുടെ ഇടപെടൽ . ഭാവി സാധ്യതകൾ വിലയിരുത്തി തീരുമാനമെടുക്കുമെന്ന് സൌദിയിലെ എണ്ണ കമ്പനികളുടെ വക്താവ് അറിയിച്ചു . ഇന്ത്യയിൽ കഴിഞ്ഞ ഒരാഴ്ചയായി ഇന്ധന വില കുറഞ്ഞ് വരികയായിരുന്നു . അന്താരാഷ്ട്ര വിപണിയിൽ ക്രൂഡ് ഓയിൽ വില കുറഞ്ഞ സാഹചര്യത്തിലായിരുന്നു വിലക്കുറവ് . നിലവിൽ ഒരു ബാരൽ ക്രൂഡ് ഓയിലിന് 76 ഡോളറിന് അടുത്താണ് വില . അവധി വ്യാപാരത്തിൽ ക്രൂഡ് ഓയിൽ വില പത്ത് ഡോളറിനടുത്ത് ഇടിവുണ്ടായി . അന്താരാഷ്ട്ര വിപണിയിലെ വിലക്കുറവ് മറികടക്കാൻ ഉത്പാദനം കുറച്ച് വില നിയന്ത്രിക്കാൻ സൌദി ഒരുങ്ങുന്നുവെന്നാണ് റിപ്പോർട്ടുകൾ . വാണിജ്യയുദ്ധം കാരണം നാലാം പാദത്തിൽ ഉപഭോക്ത രാജ്യങ്ങളിൽ ക്രൂഡ് ഓയിൽ ആവശ്യകത കുറയുകയാണ് . ഈ സാഹചര്യത്തിൽ ഒപെക് രാജ്യങ്ങൾ ഉത്പാദിപ്പിക്കുന്ന ക്രൂഡ് ഓയിൽ ലഭ്യത കൂട്ടും . തുടർന്ന് സംഭവിക്കാവുന്ന വിലയിടിവ് മറികടക്കാനാണ് സൌദിയുടെ ശ്രമം . അന്താരാഷ്ട്ര വിപണിയിൽ 140 ഡോളർ വരെയെത്തിയ ക്രൂഡ് ഓയിൽ വില ക്രമാതീതമായി കുറയുന്നത് രാജ്യങ്ങളുടെ സാമ്പത്തിക സ്ഥിതിയെ കാര്യമായി ബാധിക്കുമെന്നാണ് സൌദി ഉൾപ്പടെ ഒപെക് കൂട്ടായ്മയുടെ ആശങ്ക . ഇറാന് ശേഷം രണ്ടാമതാണ് ക്രൂഡ് ഓയിൽ ഉത്പാദത്തിൽ സൌദി അറേബ്യയുടെ സ്ഥാനം . ഇറാനെതിരായ അമേരിക്കയുടെ ഉപരോധം നവംബർ 4 ന് പ്രാബല്യത്തിൽ വാരാനിരിക്കെ സൌദി കൂടി നിലപാട് കടുപ്പിച്ചതോടെ ഇന്ത്യയുൾപ്പടെ ഉപഭോക്ത രാജ്യങ്ങളാണ് പ്രതിസന്ധിയിലായിരിക്കുന്നത് . രാജ്യത്ത് കഴിഞ്ഞ കുറച്ച് ദിവസമായി തുടരുന്നു ഇന്ധന വിലക്കുറവ് അധികം നാൾ നീണ്ട് നിന്നേക്കില്ലെന്നാണ് അന്താരാഷ്ട്ര വിപണിയിലെ സൂചനകൾ വ്യക്തമാക്കുന്നത് .


സച്ചിനും ഗാംഗുലിയും ലക്ഷ്മണും കുംബ്ലെയുമെല്ലാം ഒരു ടീമിൽ ഒരുപാട് കാലം ടീം ഇന്ത്യക്കായി ഒരുമിച്ച് കളിച്ചവരാണ് . എന്നാൽ ഇന്ത്യൻ പരിശീലകനാവാനുള്ള അഭിമുഖത്തിനെത്തിയപ്പോൾ കുംബ്ലയോട് സച്ചിനും ഗാംഗുലിയും ലക്ഷ്മണുമെല്ലാം എന്തായാരിക്കും ചോദിച്ചിരിക്കുക . ഇക്കാര്യം കുബ്ലെ തന്നെ പറയുന്നു . വ്യത്യസ്തമായൊരു അനുഭമായിരുന്നു അത് . ഞാനാദ്യമായാണ് ജോലിക്കായി ഒരു അഭിമുഖത്തിൽ പങ്കെടുക്കുന്നത് . അതും എന്റെ കൂടെ കളിച്ചവരാണ് മേശയ്ക്കപ്പുറമിരുന്ന് അഭിമുഖം നടത്തുന്നത് . ഒരുപാട് പിരിമുറുക്കമുണ്ടായിരുന്നു . ടീം അംഗങ്ങളായിരുന്നപ്പോൾ ഒരുമിച്ച് ഒരുപാട് തവണ ഇതുപോലെ ടീം മീറ്റിംഗുകളിലും അല്ലാതെയുമെല്ലാം പങ്കെടുത്തിട്ടുണ്ടെങ്കിലും ഇത് അതുപോലെയല്ലല്ലോ . എങ്കിലും പരിശീലകനായി തെരഞ്ഞെടുക്കപ്പെട്ടാൽ നടപ്പാക്കാൻ കഴിയുന്ന പദ്ധതികൾ ഞാൻ അവർക്ക് മുന്നിൽ അവതരിപ്പിച്ചു . ഞാനും സച്ചിനും ദാദയും ലക്ഷ്മണും ജൂനിയർ ടീമിന്റെ ചുമതലയുള്ള ദ്രാവിഡുമെല്ലാം ഒരുപാട് കാലം ഒരുമിച്ച് ഡ്രസ്സിംഗ് റൂം പങ്കിട്ടവരാണ് . അതുകൊണ്ടുതന്നെ സഹതാരങ്ങളെന്നതിലുപരി കളിക്കളത്തിലും പുറത്തും ഞങ്ങൾക്കിടയിൽ ആത്മബന്ധമുണ്ട് . ഞങ്ങൾക്ക് ഇന്ത്യൻ ക്രിക്കറ്റിനെ മുന്നോട്ട് നയിക്കാനാകുമെന്ന കാര്യത്തിൽ അതുകൊണ്ടുതന്നെ ശുഭാപ്തി വിശ്വാസമുണ്ട് - കുംബ്ലെ പറഞ്ഞു . ഇന്ത്യൻ പരിശീലകനായിരുന്ന ജോൺ റൈറ്റിന്റെ രീതികളോടാണ് തനിക്ക് കൂടുതൽ താൽപര്യമെന്നും കുംബ്ലെ വ്യക്തമാക്കി . യുവതാരങ്ങളടങ്ങിയ ടീമിന്റെ വിശ്വാസം ആർജ്ജിക്കാനാവും താൻ ആദ്യം ശ്രമിക്കുകയെന്ന് പറഞ്ഞ കുംബ്ലെ അതിനായി അവർക്കൊപ്പം കളിക്കാനും പരിശീലിക്കാനും തനിക്ക് മടിയില്ലെന്നും പറഞ്ഞു . പുതിയ ദൌത്യത്തിന് തന്റെ കുടുംബാംഗങ്ങളുടെ പൂർണ പിന്തുണയുണ്ടെന്നും കുംബ്ലെ പറഞ്ഞു .


ബോളിവുഡ് താരങ്ങളെല്ലാം ആരോഗ്യ സംരക്ഷണത്തിന് വളരെ പ്രാധാന്യം നൽകുന്നുണ്ട് . ഫിറ്റ്നസ് കാത്തുസൂക്ഷിക്കാൻ കഠിനമായ വ്യായാമങ്ങൾ വരെ പരിശീലിക്കുന്നവരാണ് ഇവർ . നടി ദീപിക പദുകോണും ഒട്ടും വ്യത്യസ്തയല്ല . പദ്മാവതിലെ ഗൂമർ ഗാനത്തിന് ചുവടുവച്ചതോളം എളുപ്പമാണ് ദീപികയ്ക്ക് ശീർഷാസനം എന്നാണ് താരത്തിൻറെ ഇൻസ്റ്റഗ്രാം പോസ്റ്റിനോട് ആരാധകരുടെ പ്രതികരണം . താൻ ശീർഷാസനത്തിൽ നിൽക്കുന്ന ചിത്രം താരം കഴിഞ്ഞ ദിവസം പുറത്തുവിട്ടിരുന്നു . നേരത്തേ ഫിറ്റ്നസ് സെൻററിൽ വർക്ക് ഔട്ട് ചെയ്യുന്ന ദീപികയുടെ ചിത്രം ഏറെ വൈറലായിരുന്നു . ചിത്രത്തിലെ ദീപികയുടെ കഴുത്തിന് പിറകിലെ ടാറ്റൂ ആണ് ആരാധകരെ ആകർഷിച്ചത് . ആർ കെ എന്നാണ് ദീപിക ടാറ്റൂ ചെയ്തിരുന്നത് . കേന്ദ്രമന്ത്രി രാജ് . വർദ്ധൻ സിംഗ് റാത്തോറിൻറെ ഫിറ്റ്നസ് ചലഞ്ച് ഏറ്റെടുത്ത ദീപിക , ബാഡ്മിൻറൺ താരം പി വി സിന്ധുവിനെ ചലഞ്ച് ചെയ്ത് വർക്ക് ഔട്ട് വീഡിയോ പുറത്തിവിട്ടിരുന്നു .


ഇന്ത്യാ - ന്യൂസിലൻഡ് മൂന്നാം ക്രിക്കറ്റ് ടെസ്റ്റ് സംബന്ധിച്ച അനിശ്ചിതത്വം നീങ്ങി . മൂന്നാം ടെസ്റ്റ് മുൻ നിശ്ചയപ്രകാരം നടക്കുമെന്ന് മധ്യപ്രദേശ് ക്രിക്കറ്റ് അസോസിയേഷൻ സെക്രട്ടറി മിലിന്ദ് കൻമാദികാർ വ്യക്തമാക്കി . മത്സരം ഉപേക്ഷിക്കുന്നത് സംബന്ധിച്ച് ബിസിസിഐയിൽ നിന്ന് യാതൊരു നിർദേശവും വന്നിട്ടില്ലെന്നും കൻമാദികാർ പറഞ്ഞു . എട്ടു മുതൽ ഇൻഡോറിലെ ഹോൾക്കർ സ്റ്റേഡിയത്തിലാണ് ഇന്ത്യാ - ന്യൂസിലൻഡ് മൂന്നാം ടെസ്റ്റ് . സംസ്ഥാന അസോസിയേഷനുകൾക്ക് ബിസിസിഐ നൽകിയ ഗ്രാൻഡ് ഉപയോഗിക്കരുതെന്ന ലോധ സമിതി ശുപാർശയെത്തുടർന്നാണ് മൂന്നാം ടെസ്റ്റ് അനിശ്ചിതത്വത്തിലായത് . ബിസിസിഐയുടെ ബാങ്ക് അക്കൌണ്ടുകൾ ലോധ സമിതി മരവിപ്പിച്ചുവെന്നും വാർത്തകൾ വന്നിരുന്നു . എന്നാൽ ഇത്തരത്തിലൊരു നടപടിയും കൈക്കൊണ്ടിട്ടില്ലെന്ന് ലോധാ സമിതി തന്നെ നേരിട്ട് വ്യക്തമാക്കി . ടെസ്റ്റിനായുള്ള ഒരുക്കങ്ങളെല്ലാം പൂർത്തിയായെന്ന് കൻമാദികാർ പറഞ്ഞു . ആദ്യ രണ്ട് ടെസ്റ്റുകളും ജയിച്ച് പരമ്പര 2 - 0ന് സ്വന്തമാക്കിയ ഇന്ത്യ ഐസിസി ടെസ്റ്റ് റാങ്കിംഗിൽ ഒന്നാം സ്ഥാനം തിരിച്ചുപിടിച്ചിരുന്നു .


വെബ് സിരീസുകളുടെ കാലമാണിത് . ഗെയിം ഓഫ് ത്രോൺസും നാർക്കോസുമൊക്കെ മലയാളികൾക്കിടയിലും ഏറെ ജനപ്രീതി നേടിയിരുന്നു . അത് തിരിച്ചറിഞ്ഞാവണം നെറ്റ്ഫ്ലിക്സ് സേക്രഡ് ഗെയിംസ് എന്ന തങ്ങളുടെ ആദ്യ ഇന്ത്യൻ സിരീസ് ആരംഭിച്ചത് . വിക്രമാദിത്യ മോട്വാനെയും അനുരാഗ് കാശ്യപും സംവിധായകരാവുന്ന സിരീസിൻറെ ആദ്യ സീസണിൻറെ എട്ട് ഭാഗങ്ങളും ഈ മാസം ആറിനാണ് നെറ്റ്ഫ്ളിക്സ് സ്ട്രീം ചെയ്തത് . സെയ്ഫ് അലി ഖാനും നവാസുദ്ദീൻ സിദ്ദിഖിയും രാധിക ആപ്തെയുമൊക്കെ പ്രധാന കഥാപാത്രങ്ങളെ അവതരിപ്പിക്കുന്ന സിരീസ് ഇപ്പോൾത്തന്നെ ജനപ്രീതി നേടിയിട്ടുണ്ട് . വെബ് സിരീസുകളുടെ ഈ വർധിച്ചുവരുന്ന ജനപ്രീതി വരുംകാലത്ത് സിനിമയുടെ നിലനിൽപ്പിന് ഭീഷണി ഉയർത്തുമോ ? അത്തരത്തിലുള്ള ചർച്ചകൾ ഇപ്പോൾ നടക്കുന്നുണ്ട് . ഈ വിഷയത്തിലുള്ള തൻറെ അഭിപ്രായം പറയുകയാണ് തമിഴ് താരം വിജയ് സേതുപതി . ആളുകൾ സിനിമ പൂർണമായും ഉപേക്ഷിച്ച് വെബ് സിരീസുകളിലേക്ക് പോകുമെന്ന് തനിക്ക് അഭിപ്രായമില്ലെന്ന് പറയുന്നു വിജയ് സേതുപതി . അതിന് കാരണവും അദ്ദേഹം പറയുന്നു . ഫിലിം കമ്പാനിയന് നൽകിയ അഭിമുഖത്തിലാണ് സേതുപതിയുടെ പ്രതികരണം . " നമ്മുടെ അമ്മമാർ വീടുകളിലുണ്ടാക്കുന്ന രുചികരമായ ഭക്ഷണമുണ്ടെങ്കിലും നാം ഹോട്ടലുകളിലേക്ക് പോകുന്നില്ലേ ? സഹജീവനം ഇഷ്ടപ്പെടുന്ന ഒരു സാമൂഹ്യജീവിയാണ് മനുഷ്യൻ . ഒരുമിച്ചിരുന്ന് ചിരിക്കുകയും ഒരു കഥാസന്ദർഭത്തോട് ഒരുമിച്ച് പ്രതികരിക്കുകയുമൊക്കെ അവർക്ക് ഏറെ ഇഷ്ടമുള്ള കാര്യമാണ് . മറ്റുള്ളവരുമായുള്ള ഇടപെടൽ അവർക്ക് ഒഴിവാക്കാനാവില്ല . പുറംലോകം കാണണം നമുക്ക് . വഴക്കിടാനെങ്കിലും നമുക്കൊക്കെ ഒരു അയൽവക്കം വേണ്ടേ ? തീയേറ്ററുകളും മാളുകളുമൊക്കെ അങ്ങനെയല്ലേ നിലനിൽക്കുന്നത് ? അതിൽ സാമൂഹ്യജീവിയായ മനുഷ്യന് ലഭ്യമായ ഏറ്റവും ചെലവ് കുറഞ്ഞ വിനോദോപാധിയാണ് സിനിമ . " ജനങ്ങളിലേക്ക് എത്താനുള്ള മറ്റൊരു പ്ലാറ്റ്ഫോമാണ് വെബ് സിരീസ് എന്നും സമയം അനുവദിക്കുമെങ്കിൽ സിരീസുകൾ ചെയ്യാൻ തനിക്കും ആഗ്രഹമുണ്ടെന്നും പറയുന്നു വിജയ് സേതുപതി . " പറയുന്ന വിഷയമാണ് ഇവിടെ ദൈർഘ്യം തീരുമാനിക്കുന്നത് . രാമായണവും മഹാഭാരതവുമൊക്കെ ആ രൂപത്തിലേക്ക് ആക്കുമ്പോൾ എത്ര ദൈർഘ്യം വേണ്ടിവരും ? ദൈനംദിന ജീവിതത്തിൽ , യാത്രകളിലുമൊക്കെ ആളുകളുടെ കൈയിൽ ഫോണുകളുണ്ട് . അതിനാൽത്തന്നെ അവർക്ക് ഇതിലേക്ക് എളുപ്പത്തിൽ എത്തിച്ചേരാനാവും . . " വിജയ് സേതുപതി പറഞ്ഞവസാനിപ്പിക്കുന്നു . ഗ്യാങ്സ്റ്റർ കോമഡി വിഭാഗത്തിൽ വരുന്ന ജുംഗയാണ് വിജയ് സേതുപതിയുടെ പുതിയ ചിത്രം . ഈ മാസം 27ന് തീയേറ്ററുകളിലെത്തും .


മിഡ് റേഞ്ച് സ് മാർട്ട് ഫോൺ വിപണിയിൽ തരംഗമാവാൻ നോക്കിയ 7 എന്ന പുതു മോഡലിനെ ചൈനയിൽ നോക്കിയ അവതരിപ്പിച്ചു . 7000 സീരിസ് അലുമിനിയം ബോഡിയുമായാണ് നോക്കിയയുടെ പുതിയ കരുത്തൻ വിപണിയിലേക്ക് എത്തുന്നത് . ചൈനയിൽ ഫോണി ന്റെ വിൽപന ചൊവ്വാഴ്ച മുതൽ ആരംഭിക്കുമെന്നാണ് വാർത്തകൾ . രണ്ട് വേരിയന്റുകളിലായിരിക്കും ചൈനീസ് വിപണിയിൽ ഫോൺ വിൽപ്പനക്കെത്തുക . 4 ജിബി വേരിയന്റിന് എകദേശം 25,000 രൂപയും 6 ജിബി റാം വേരിയന്റിന് 26,500 രൂപയുമായിരിക്കും വില . ഗറില്ല ഗ്ലാസി ന്റെ സംരക്ഷണം , f / 1.8 അ പേച്ചർ ലെൻസ് , 3 ഡി റിയർ പാനലുകൾ എന്നിവയെല്ലാമാണ് ഫോണി ന്റെ പ്രധാനപ്പെട്ട സവിശേഷതകളായി ഉയർത്തികാട്ടുന്നത് . ബി റാം , 64 ജി . ബി സ് റ്റോറേജ് , 16 മെഗാപിക് സൽ റിയർ കാമറ , 5 മെഗാപിക് സൽ മുൻ കാമറ , 3000 എംഎഎച്ച് ബാറ്ററി ലൈഫ് എന്നിവയാണ് പ്രധാന പ്രത്യേകതകൾ . ചൈനീസ് വിപണിക്ക് പുറത്ത് നോക്കിയ 7 എപ്പോൾ വിൽപ്പനക്കെത്തും എന്നത് സംബന്ധിച്ച് വ്യക്തതയില്ല .


ബ്രാവോ , ഇയാൾ എന്തൊരു മനുഷ്യനാണ് . ഐപിഎൽ 11 - ാം സീസണിൻറെ ഉദ്ഘാടന മത്സരത്തിൽ മുംബൈ ഇന്ത്യൻസിനെ കീഴടക്കി ചെന്നൈ സൂപ്പർ കിംഗ്സ് തലകുലുക്കിയപ്പോൾ ആരാധകർ പറയുന്നതിങ്ങനെ . 30 പന്തിൽ ഏഴ് സിക്സും മൂന്ന് ബൌണ്ടറിയും സഹിതം 68 റൺസ് എടുത്ത ബ്രാവോ താണ്ഡവമാണ് ചെന്നൈയ്ക്ക് അമ്പരിപ്പിക്കുന്ന വിജയം സമ്മാനിച്ചത് . ഒരവസരത്തിൽ ആറ് വിക്കറ്റിന് 84 എന്ന നിലയിൽ തകർന്നിരിക്കുകയായിരുന്നു ചെന്നൈ . അവിടുന്ന് അവിശ്വസനീയം എന്ന് തോന്നിച്ച വിജയലക്ഷ്യത്തിലേക്ക് ടോപ് ഗിയറിൽ ബ്രാവോ കളിമാറ്റി . മക്ലനാഗൻ എറിഞ്ഞ 18 - ാം ഓവറിൽ 20 റൺസ് . ബുംറ എറിഞ്ഞ 19 - ാം ഓവറിൽ മൂന്ന് കൂറ്റൻ സിക്സുകൾ . ഒടുവിൽ ഒരോവറിൽ ഏഴ് റൺസെന്ന വിജയലക്ഷ്യത്തിനരികെ ചെന്നൈയെ എത്തിച്ച് മടക്കം . അതേസമയം പന്ത് കൊണ്ടും മികച്ച പ്രകടമാണ് മത്സരത്തിൽ ബ്രാവോ കാഴ്ച്ചവെച്ചത് . നാല് ഓവർ പന്തെറിഞ്ഞ താരം 25 റൺസ് മാത്രമാണ് വിട്ടുകൊടുത്തത് . ഇതിൽ അവസാന രണ്ട് ഓവറുകളാണ് മുംബൈയെ കൂറ്റൻ സ്കോറിൽ നിന്ന് പിടിച്ചുകെട്ടുന്നതിൽ നിർണായകമായത് . ബ്രാവോയുടെ സ്ലോ ബോളുകൾക്ക് മുന്നിൽ മുംബൈ ബാറ്റസ്മാൻമാർക്ക് സ്റ്റിയറിംഗ് കിട്ടിയില്ല .


നെയ്മറാണ് ലോകത്തെ മികച്ച താരമെന്ന് ബ്രസീലിയൻ ഗോളി ജൂലിയോ സീസർ . എന്നാൽ ലിയോണൽ മെസിയെക്കുറിച്ച് സീസർ പറഞ്ഞതാണ് ആരാധകരെ ശരിക്കും ഞെട്ടിച്ചത് . മെസി മറ്റൊരു പ്രപഞ്ചത്തുനിന്നു വന്നതാണെന്നാണ് സീസറിൻറെ അഭിപ്രായം . അതിനാൽ മെസിക്ക് പകരംവെക്കാൻ താരമില്ലെന്നും ജൂലിയോ സീസർ പറഞ്ഞു . പിഎസ്ജിയിലേക്ക് 222 മില്യൺ യൂറോക്ക് ചേക്കേറിയ നെയ്മർ ഈ വർഷം ഇരുവരെയും മറികടന്ന് മികച്ച താരമാകും . ബ്രസീലിൽ ഒപ്പം കളിക്കുന്നത് സന്തോഷം നൽകുന്നുവെന്നും നെയ്മർ മികച്ച പുരുഷ താരമാകട്ടെയെന്നും സീസർ ആശംസിച്ചു . ഇത്തവണത്തെ മികച്ച പുരുഷ താരത്തിനുള്ള പുരസ്കാര പട്ടികയിൽ റൊണാൾഡോയ്ക്കും മെസിക്കും പിന്നിൽ മൂന്നാമതായിരുന്നു നെയ്മർ . മാഞ്ചസ്റ്റർ സിറ്റിയിലെത്തിയ ബ്രസീലിയൻ യുവ ഗോളി എഡേർസണെയും സീസർ അഭിനന്ദിച്ചു . ബെൻഫിക്കയിൽ സഹതാരമായിരുന്ന 24കാരനായ എഡേർസൺ മികച്ച താരമാണെന്നും സീസർ അഭിപ്രായപ്പെട്ടു . ലോകകപ്പ് കളിക്കാൻ എഡേർസൺ പൂർണ്ണ സജ്ജനാണെന്നും ബ്രസീലിൻറെ സീനിയർ ഗോളി പറഞ്ഞു .


കഴിഞ്ഞ ഡിസംബർ 12ന് 185 രാജ്യങ്ങൾ അംഗീകരിച്ച പാരീസ് ഉടമ്പടിയിൽ ഏപ്രിൽ 22നാണ് ഇന്ത്യ ഒപ്പുവച്ചത് . ഇതുവരെ 191 രാജ്യങ്ങൾ ഉടമ്പടിയിൽ ഒപ്പുവച്ചു . മൊത്തം ആഗോളവാതകത്തിൻറെ 55 % പുറത്ത് വിടുന്ന 55 രാജ്യങ്ങൾ അംഗീകരിച്ചുകഴിഞ്ഞാൽ ഉടമ്പടി നിലവിൽ വരുമെന്നാണ് വ്യവസ്ഥ . 2050 ഓടെ ആഗോള താപനവർധന തോത് രണ്ട് ഡിഗ്രി സെൽഷ്യസിലും താഴെയാക്കാനുള്ള തീരുമാനമാണ് കരാറിലെ മുഖ്യ സവിശേഷത . ഇതിനായി 2020മുതൽ 6.7 ലക്ഷം കോടി രൂപയാണ് സമ്പന്നരാജ്യങ്ങൾ വികസ്വരരാജ്യങ്ങൾക്ക് നൽകുക . ഇതോടെ , കാലാവസ്ഥാ വ്യതിയാനം നേരിടാനുള്ള ആഗോളശ്രമങ്ങളിൽ 1997ലെ ക്യോട്ടോ പ്രോട്ടോകോളിനുപകരം ഇനി പാരിസ് ഉടമ്പടി ആധാരമാകും . കാലാവസ്ഥാ വ്യതിയാനം ചെറുക്കാൻ ലോകരാഷ്ട്രങ്ങൾ കൈക്കൊള്ളുന്ന നടപടികളുടെ പുരോഗതി ഓരോ അഞ്ചുവർഷം കൂടുമ്പോഴും പുനരവലോകനം ചെയ്യുക താപനിലയിലെ വർധനവ് ക്രമേണ 1.5 ഡിഗ്രി സെൽഷ്യസിലേക്ക് പരിമിതപ്പെടുത്തുക തുടങ്ങിയവയാണ് പാരിസ് ഉച്ചകോടിയിലെ പ്രധാന നിർദേശങ്ങൾ . ഹരിതഗൃഹവാതകം പുറന്തള്ളുന്നതിൽ സംതുലനാവസ്ഥ ഈ നൂറ്റാണ്ടിൻറെ പകുതിയോടെ സാധ്യമാക്കാൻ ലക്ഷ്യമിടുന്നതാണ് പാരിസ് ഉടമ്പടി .


തൻറെ ലിപ് ലോക്ക് രംഗം ഒരു ചിത്രത്തിൻറെ അണിയറക്കാർ കച്ചവടം ചെയ്തുവെന്ന് നടി ഹണി റോസ് . വൺ ബൈ ടു എന്ന ചിത്രത്തിലെ ലിപ് ലോക്ക് ചുംബനം ദുരുപയോഗം ചെയ്തതിനെതിരെയാണ് ഹണി റോസിൻറെ പ്രതിഷേധം . വൺ ബൈ ടുവിൽ ലിപ് ലോക്ക് ചുംബന രംഗമുണ്ടെന്ന് പറഞ്ഞപ്പോൾ താൻ മാതാപിതാക്കളോട് അനുവാദം ചോദിച്ചു . അവർക്ക് താൽപ്പര്യം ഉണ്ടായിരുന്നില്ല . എന്നാൽ കഥയ്ക്ക് അനിവാര്യമായതിനാൽ താൻ അഭിനയിക്കാൻ തയ്യാറാവുകയായിരുന്നു . കുറച്ച് സെക്കൻഡുകൾ മാത്രമാണ് ലിപ് ലോക്ക് ചുംബനം ഉണ്ടായിരുന്നത് . അതിനാൽ താൻ അത് വലിയ കാര്യമാക്കിയില്ല . എന്നാൽ സിനിമയുടെ പ്രമോഷൻ സമയത്ത് കാര്യങ്ങൾ മാറിമറിഞ്ഞു . പരസ്യത്തിലും പോസ്റ്ററിലും ലിപ് ലോക്ക് രംഗങ്ങൾ വ്യാപകമായി ഉപയോഗിക്കാൻ തുടങ്ങി . താൻ വളരെ ഇമോഷണലായി ചെയ്ത ഒരു രംഗം കച്ചവടത്തിനായി ഉപയോഗിച്ചതിൽ വേദന തോന്നിയെന്നും ഹണി പറഞ്ഞു . ലിപ് ലോക്ക് പ്രമോഷന് ഉപയോഗിച്ചത് കുടുംബ പ്രേക്ഷകരെ ചിത്രത്തിൽ നിന്ന് അകറ്റിയെന്നും ഹണി റോസ് പറഞ്ഞു . ഒരു സിനിമാ വാരികയ്ക്ക് നൽകിയ അഭിമുഖത്തിൽ സംസാരിക്കുകയായിരുന്നു ഹണി .


ട്രൂകോളർ ഇന്ന് ഏറ്റവും കൂടുതൽ ആളുകൾ ഉപയോഗിക്കുന്ന കോളർ ഐഡി ആപ്പാണ് . നമ്പർ സേവ് ചെയ്തില്ലെങ്കിൽപ്പോലും വിളിച്ചതാരെന്നു മനസിലാക്കാൻ ഇതിൽ സാധിക്കും . ഇപ്പോൾ വീഡിയോകോളുകൾക്കും ട്രൂകോളറിൽ ഉപയോഗിക്കാവുന്ന സംവിധാനമാണ് ഗൂഗിൾ ഡ്യുവോ ഒരിക്കിയിരിക്കുന്നത് . ഡ്യുവോ വേറെ ആപ്പിൽ തുറക്കാതെ നേരിട്ട് ട്രൂകോളറിലൂടെ തന്നെ ഇത് പ്രവർത്തിക്കും . ലോകത്തിലെ തന്നെ ഏറ്റവും വലിയ സെർച്ച് എൻജിനുകളിൽ ഒന്നായ ഗൂഗിളുമായി ഈയടുത്താണ് ട്രൂകോളർ ഒന്നിക്കുന്നത് . ഈ ഫീച്ചർ ആദ്യം ഐ . ഓ . എസിൽ ആണ് ലഭ്യമായിരുന്നത് . ട്രൂകോളറിൻറെ ആപ്പ് സൈസ് കുറച്ചതിനാൽ മുൻപത്തെതിനേക്കാൾ കുറഞ്ഞ സ്പെയ്സ് മാത്രം മതി ഇപ്പോൾ ഇതിന് എന്ന സവിശേഷതയും ട്രൂകോളറിനുണ്ട് . നേരത്തെ ട്രൂകോളറിൽ പേര് മാത്രമായിരുന്നു തെളിഞ്ഞുവരാർ എന്നാൽ വീഡിയോ സംവിധാനംകൂടി വന്നതോടെ ആളെ തിരിച്ചറിയാനും സാധിക്കും . ഗൂഗിൾ ഡ്യുവോ ആപ്പ് പ്ലേ സ്റ്റോറിൽ 10 കോടി ഡൌൺലോഡ് എത്തി കഴിഞ്ഞു . ഇൻറർനെറ്റ് വേഗത കുറവാണെങ്കിലും ഈ ആപ്പ് പ്രവർത്തിക്കുമെന്നാണ് ഇതിന്റെ പ്രത്യേകത . ട്രൂകോളറിന് 25 കോടി ഉപഭോക്താക്കളാണ് ഉള്ളത് . കഴിഞ്ഞ ദിവസമാണ് ട്രൂകോളർ പ്ലേ സ്റ്റോറിൽ പുതിയ അപ്ഡേഷൻ ഇട്ടത് , ഇത് പ്ലേ സ്റ്റോറിൽ നിന്നും ഡൌൺലോഡ് ചെയ്യാവുന്നതാണ് . എസ് എം എസ് ഫിൽറ്റർ , ഫ്ലാഷ് മെസ്സേജിങ് , ട്രൂകോളർ പേ എന്നിവ് പുതിയ അപ്ഡേഷനിൽ ഉൾപ്പെടുത്തിയിട്ടുണ്ട് .


ചരക്കു സേവന നികുതി നിലവിൽ വരാൻ ഇനി മിനിട്ടുകൾ മാത്രം ബാക്കി . രാഷ്ട്രപതിയും പ്രധാനമന്ത്രിയും പങ്കെടുക്കുന്ന ഉദ്ഘാടന ചടങ്ങ് പാർലമെന്റ് സെൻട്രൽ ഹാളിൽ 11 മണിക്ക് തുടങ്ങും . നോട്ട് അസാധുവാക്കൽ പോലെ തയ്യാറെടുപ്പില്ലാതെയാണ് നികുതി കൊണ്ടു വരുന്നതെന്ന് രാഹുൽ ഗാന്ധി കുറ്റപ്പെടുത്തി . അതേസമയം പ്രധാനമന്ത്രിയെ പുകഴ്ത്തി രാഷ്ട്പതി പ്രണബ് മുഖർജി രംഗത്തു വന്നത് പ്രതിപക്ഷത്തിന് തിരിച്ചടിയായി . മറ്റൊരു ആഘോഷത്തിന് തയ്യാറെടുത്തു നിൽക്കുകയാണ് പാർലമെൻറ് മന്ദിരം . സ്വാതന്ത്ര്യം കിട്ടിയപ്പോഴും അതിൻറെ രജത ജൂബിലി സുവർണ്ണ ജൂബിലി വേളയിലും മാത്രമാണ് അർദ്ധരാത്രി പാർലമെൻറ് സെൻട്രൽ ഹാളിന്റെ വാതിലുകൾ തുറന്നത് . പതിനൊന്ന് മണിക്ക് രാഷ്ട്രപതി സെൻട്രൽ ഹാളിൽ എത്തുന്നതോടെ ഉദ്ഘാടന ചടങ്ങിന് തുടക്കമാകും . കോൺഗ്രസ് ചടങ്ങ് ബഹിഷ്ക്കരിക്കും . സിപിഎം വിട്ടുനിൽക്കുമെങ്കിലും മുൻ പശ്ചിമബംഗാൾ ധനമന്ത്രി അസിം ദാസ് ഗുപ്ത എത്തുന്നുണ്ട് . നോട്ട് അസാധുവാക്കൽ പോലെ ഒരു തയ്യാറെടുപ്പും ഇല്ലാതെയാണ് ജിഎസ്ടിയും കൊണ്ടുവരുന്നതെന്ന് വിദേശത്തുള്ള രാഹുൽ ഗാന്ധി ട്വീറ്റ് ചെയ്തു . പകുതി വേവിച്ച അവസ്ഥയിലാണ് ജിഎസ്ടി പബ്ളിസിറ്റിക്കായി സർക്കാർ ഉപയോഗിക്കുന്നെന്നും രാഹുൽ ഗാന്ധി കുറ്റപ്പെടുത്തി . എന്നാൽ നികുതി നടപ്പാക്കിയതിന് രാഷ്ട്രപതി പ്രണബ് മുഖർജി പ്രധാനമന്ത്രിയേയും ധനമന്ത്രിയേയും പുകഴ്ത്തിയത് പ്രതിപക്ഷത്തിന് തിരിച്ചടിയായി . തനിക്ക് ചെയ്യാനാവാത്തത് ഈ സർക്കാരിനു കഴിഞ്ഞെന്ന് പറഞ്ഞ പ്രണബ് മുഖർജി തുടക്കം കുറിച്ചത് വാജ്പേയി സർക്കാരിലെ ധനമന്ത്രിയായിരുന്ന ജസ്വന്ത് സിംഗാണെന്ന് വ്യക്തമാക്കിയതും കോൺഗ്രസിന്റെ അവകാശവാദം ഖണ്ഡിക്കുന്നതായി . മൻമോഹൻസിംഗ് ചടങ്ങിൽ നിന്ന് വിട്ടു നില്ക്കുമ്പോൾ മറ്റൊരു മുൻപ്രധാനമന്ത്രി എച്ച് ഡി ദേവഗൌഢ പങ്കെടുക്കും .


നിപ ഭീതിയിൽ സംസ്ഥാനത്തെ പഴവർഗ്ഗ വിപണിയ്ക്ക് 10,000 കോടി രൂപയുടെ നഷ്ടം . 10 ദിവസത്തിനുള്ളിൽ കച്ചവടം പകുതിയായെന്ന് വ്യാപാരികൾ പറയുന്നു . കോഴിക്കോട് 75 ശതമാനമാണ് കച്ചവടത്തിലെ ഇടിവ് . ഒരു ദിവസം സംസ്ഥാനത്ത് നടക്കുന്നത് 2,000 കോടി രൂപയുടെ പഴവർഗ കച്ചവടമാണ് . സാധാരണ റംസാൻറെ ആദ്യദിവസങ്ങളിൽ ഇത് ഇരട്ടിയായി ഉയരും . വർഷത്തിലൊരിക്കൽ വരുന്ന ഈ ചാകരക്കാലത്തിനായി കാത്തിരുന്ന കച്ചവടക്കാർക്ക് ഇത് നിരാശയുടെ റംസാനാണ് . നിപ ഭീതിയിൽ പഴങ്ങൾ വാങ്ങുന്നത് നാട്ടുകർ കുറച്ചതോടെ റംസാൻറെ ആദ്യ പത്ത് ദിവസങ്ങളിലെ കച്ചവടം പകുതിയായി കുറഞ്ഞ് 10,000 കോടിയിലൊതുങ്ങി . കേരളത്തിൽ നിന്നുള്ള പഴവർഗ്ഗങ്ങളുടെ കയറ്റുമതിയും നിലച്ചു . മറ്റ് ജില്ലകളിലും കച്ചവടത്തിൽ ആനുപാതികമായ ഇടിവുണ്ട് . മാന്പഴത്തിൻറെ വില പലയിടത്തും പകുതിയായി കുറഞ്ഞെന്നും കച്ചവടക്കാർ പറയുന്നു . പഴതീനി വവ്വാലുകളിലൂടെയല്ല നിപ വൈറസ് പടരുന്നതെന്ന റിപ്പോർട്ട് വന്നതാണ് അൽപ്പം ആശ്വാസം . കേരളത്തിൽ വിൽക്കുന്ന 95 ശതമാനം പഴങ്ങളും ഇറക്കുമതി ചെയ്യുന്നതായതിനാൽ പഴങ്ങളിലൂടെ നിപ പകരുമെന്ന ഭീതി അസ്ഥാനത്താണെന്നാണ് വ്യാപാരികളുടെ പക്ഷം .


കൃത്യമായ പരാതിയുടെ അടിസ്ഥാനത്തിലല്ലാതെ കേസെടുത്ത് , അതിൽ നിന്ന് വിടുതൽ നൽകാൻ പൊലീസ് അരക്കോടി രൂപ ആവശ്യപ്പെട്ട് സമ്മർദ്ദം ചെലുത്തിയതായി പരാതി . പ്രവാസി വ്യവസായിയും സിനിമാ നിർമ്മാതാവുമായ സി ആർ സലിം ആണ് പരാതിക്കാരൻ . പുറത്തിറങ്ങാനിരിക്കുന്ന ടൊവീനോ തോമസ് ചിത്രം ' എൻറെ ഉമ്മാൻറെ പേര് ' , ദുൽഖർ സൽമാൻ ചിത്രം ' ഒരു യമണ്ടൻ പ്രേമകഥ ' തുടങ്ങിയ ചിത്രങ്ങളുടെ സഹനിർമ്മാതാവാണ് സലിം . ഇതിൽ ടൊവീനോ ചിത്രത്തിൻറെ ഷൂട്ടിംഗുമായി ബന്ധപ്പെട്ട് നാട്ടിലെത്തിയ തനിക്ക് പൊലീസിൽ നിന്ന് നേരിടേണ്ടിവന്ന ദുരനുഭവം ചൂണ്ടിക്കാട്ടി സലിം മുഖ്യമന്ത്രിക്ക് നേരിട്ട് പരാതി നൽകിയിരുന്നു . തുടർന്ന് ഡിജിപി ലോക്നാഥ് ബെഹ്റയുടെ നിർദേശപ്രകാരം ക്രൈംബ്രാഞ്ച് എസ്പി എ കെ ജമാലുദ്ദീൻ സംഭവത്തെക്കുറിച്ച് അന്വേഷിച്ച് റിപ്പോർട്ട് നൽകി . സലിമിൻറെ പരാതി ഏറെക്കുറെ ശരിയാണെന്നും താൻ സമർപ്പിച്ച റിപ്പോർട്ടിൽ കൂടുതൽ അന്വേഷണത്തിന് ശുപാർശ ചെയ്തിട്ടുണ്ടെന്നും എസ്പി ജമാലുദ്ദീൻ ഏഷ്യാനെറ്റ് ന്യൂസ് ഓൺലൈനിനോട് പറഞ്ഞു . സംഭവത്തെ കുറിച്ച് സലിം പറയുന്നത് ഇങ്ങനെ . . ഇക്കഴിഞ്ഞ ഓഗസ്റ്റ് എട്ടിനാണ് താൻ സഹനിർമ്മാതാവായുള്ള ' എൻറെ ഉമ്മാൻറെ പേര് ' എന്ന സിനിമയുടെ ചിത്രീകരണത്തിൻറെ ആവശ്യത്തിനായി സലിം നാട്ടിലെത്തുന്നത് . അതേദിവസം ആലുവ ഈസ്റ്റ് പൊലീസ് സ്റ്റേഷനിൽ നിന്നും ഒരു പൊലീസുദ്യോഗസ്ഥൻ എത്തി , സിഐ വിശാൽ ജോൺസന് തന്നെ കാണണമെന്ന് പറഞ്ഞതായി സലിം ഏഷ്യാനെറ്റ് ന്യൂസ് ഓൺലൈനിനോട് പറഞ്ഞു . " എൻറെ ഉടമസ്ഥതയിൽ ഖത്തറിലുള്ള സ്ഥാപനത്തിൽ ജോലി നോക്കുന്ന സ്ത്രീയുടെ അമ്മ പരാതി നൽകിയിട്ടുണ്ടെന്നാണ് പൊലീസ് പറഞ്ഞത് . അമിതമായി ജോലിയെടുപ്പിക്കുന്നെന്നും ശമ്പളം നൽകുന്നില്ലെന്നും പരാതിയിലുണ്ടെന്നും നാട്ടിലേക്ക് മടങ്ങണമെന്നാണ് അവരുടെ ആവശ്യമെന്നും പറഞ്ഞു . ഇത്തരമൊരു കാര്യം ഓർമ്മയിലൂടെ പോയില്ലെങ്കിലും ദോഹയിലേക്ക് വിളിച്ച് സഹപ്രവർത്തകരോട് വൈകിട്ട് തന്നെ അവരെ കയറ്റിവിടാൻ വേണ്ടത് ചെയ്യണമെന്ന് പറഞ്ഞു . അപ്പോഴേയ്ക്ക് അവിടെയുള്ള പൊലീസുകാർ എൻറെ ഫോണൊക്കെ വാങ്ങിവെച്ചു . ഒപ്പമുണ്ടായിരുന്ന സുഹൃത്ത് വിളിച്ചതനുസരിച്ച് വക്കീൽ വന്നു . ആ സ്ത്രീയ്ക്ക് ബോർഡിംഗ് പാസ് കിട്ടിയാൽ പിന്നെ പ്രശ്നമൊന്നുമില്ലെന്നാണ് വക്കീലിനോട് സിഐ പറഞ്ഞത് . " എന്നാൽ പിന്നീട് ഒരു മധ്യസ്ഥൻ വഴി പണം തട്ടാനുള്ള ശ്രമമുണ്ടായെന്നും പറയുന്നു , സി ആർ സലിം . " വൈകിട്ട് ആറിന് ശരത് എന്നുപേരായ ആലുവയിലെ ഒരു ഹോട്ടലുടമ എന്നെ വിളിച്ചു . സിഐയുടെ അടുത്ത ആളാണെന്നാണ് പറഞ്ഞത് . വലിയ പെടലാണ് നിങ്ങൾ പെട്ടിരിക്കുന്നതെന്നും 50 രൂപ മുടക്കിയാൽ ഇതിൽനിന്ന് രക്ഷപെടാമെന്നും പറഞ്ഞു . പൈസ തരുന്നത് മറ്റാരും അറിയേണ്ടെന്നും തുക നൽകിയാൽ രാത്രി 9.30ഓടെ മുഖ്യമന്ത്രിയുടെ ഓഫീസിൽനിന്ന് വിളി വരുമെന്നും നിങ്ങൾക്ക് പോകാമെന്നും പറഞ്ഞു . അവിടെയിരുന്ന് അരുൺ എന്ന സുഹൃത്തിനെ വിളിച്ച് ഞാൻ പണത്തിൻറെ കാര്യം പറഞ്ഞു . 50 രൂപയാണ് ചോദിച്ചതെങ്കിലും ഒരു ലക്ഷം രൂപ എടുത്തിട്ട് ശരത്ത് എന്ന പൊലീസുകാരനെ വിളിക്കാനും പറഞ്ഞു . എന്നാൽ ഒരു ലക്ഷം കൊടുത്തപ്പോൾ സുഹൃത്തിനോട് ശരത്ത് ചോദിച്ചത് ബാക്കി 49 രൂപ എവിടെ എന്നാണ് . അപ്പോഴാണ് അവർ ചോദിച്ചത് അൻപത് ലക്ഷമായിരുന്നെന്ന് മനസിലായത് . അത്രയും വലിയ തുക തരാൻ ബുദ്ധിമുട്ടുണ്ടെന്ന് ശരത്തിനോട് ഞാൻ പറഞ്ഞു . ഒരു കാരണവശാലും പണം കൊടുക്കരുതെന്ന് വക്കീലും എന്നോട് പറഞ്ഞു . " ജാമ്യമില്ലാ വകുപ്പുകൾ ചേർത്ത് കേസ് ചാർജ്ജ് ചെയ്യുമെന്നും 20 ദിവസത്തിലേറെ അകത്തുകിടക്കേണ്ടിയും വരുമെന്നും ഇടനിലക്കാരൻ ഭീഷണിപ്പെടുത്തിയതായും പറയുന്നു സലിം . " പിന്നാലെ കേസ് രജിസ്റ്റർ ചെയ്തു . പുലർച്ചെ പരാതിയുണ്ടെന്ന് പൊലീസ് പറഞ്ഞ സ്ത്രീ വിമാനത്താവളത്തിൽ വന്നു . പൊലീസ് പോയി അവരെ കൂട്ടിക്കൊണ്ടുവന്നു . മൊഴിയെടുത്തപ്പോൾ ഇത് ഞങ്ങളുടെ എംഡിയാണെന്നും പക്ഷേ ആദ്യമായാണ് കാണുന്നതെന്നും ഒരു പരാതിയും ഇല്ലെന്നുമാണ് അവർ പറഞ്ഞത് . രാവിലെ സിഐയോടും പരാതിയില്ലെന്ന കാര്യം അവർ ആവർത്തിച്ചു . " പക്ഷേ അവരെയും അകത്തിടുമെന്നായിരുന്നു സിഐയുടെ ഭീഷണിയെന്ന് സലിം പറയുന്നു . " പിന്നാലെ കോടതിയിൽ വരാൻപറ്റില്ലെന്ന് അവർ എൻറെ സുഹൃത്തുക്കളോട് പറഞ്ഞു . " വൈകിട്ട് കോടതിയിൽ ഹാജരാക്കിയപ്പോൾ സലിമിന് ജാമ്യം ലഭിച്ചു . എന്നാൽ പിറ്റേന്ന് ചില പത്രങ്ങളിലൊക്കെ ' വീട്ടുജോലിക്കാരിയെ നിർമ്മാതാവ് പീഡിപ്പിച്ചു ' എന്നമട്ടിൽ വാർത്തകൾ വന്നു . സിപിഎം ജില്ലാ സെക്രട്ടറി വഴി മുഖ്യമന്ത്രിയെ സമീപിക്കാനൊരുങ്ങിയപ്പോൾ തനിക്കെതിരേ പരാതിപ്പെടരുതെന്ന് സിഐ അഭ്യർഥിച്ചതായും സലിം പറയുന്നു . " പരാതിപ്പെടരുതെന്ന് പറയണമെന്നും മറ്റൊരാൾക്കുവേണ്ടി ചെയ്തതാണെന്നും എൻറെ ഒരു സുഹൃത്ത് വഴിയാണ് സിഐ അറിയിച്ചത് . അതിനുശേഷം മുഖ്യമന്ത്രിക്ക് ഞാൻ നേരിട്ട് പരാതി കൊടുത്തു . മുഖ്യമന്ത്രി നിർദേശിച്ചതനുസരിച്ച് ഡിജിപി ലോക്നാഥ് ബെഹ്റ പരാതി കേട്ടു . അന്വേഷിക്കാൻ എസ് പി ജമാലുദ്ദീനെ ചുമതലപ്പെടുത്തുകയായിരുന്നു . " 27 വർഷമായി ഖത്തറിൽ ജോലിയും ബിസിനസുമായി കഴിയുന്ന തനിക്ക് ഇത്തരമൊരു അനുഭവം ആദ്യമായാണെന്ന് പറയുന്നു സലിം . എന്നാൽ വർഷങ്ങളായി ഹോട്ടൽ വ്യവസായ രംഗത്ത് നിർക്കുന്നയാളാണ് താനെന്നും കേസിൽ തനിക്ക് യാതൊരു പങ്കുമില്ലെന്നുമാണ് ശരത്ത് ഏഷ്യാനെറ്റ് ന്യൂസ് ഓൺലൈനിനോട് പറഞ്ഞത് . ഇത് സംബന്ധിച്ച കൂടുതൽ വിവരങ്ങൾ അന്വേഷണോദ്യോഗസ്ഥന് മുന്നിൽ ബോധിപ്പിച്ചിട്ടുണ്ടെന്നും ശരത് പറഞ്ഞു .


വാലറ്റ് മണിയ്ക്ക് സുരക്ഷ ഉറപ്പുവരുത്താനുള്ള നീക്കവുമായി ഇ വാലറ്റ് സേവന ദാതാക്കളായ പേടിഎം . പേടിഎം വാലറ്റുകളിലെ പണം സുരക്ഷിതമാക്കുന്നതിന് വേണ്ടി ഇൻഷുറൻസ് ആരംഭിക്കുന്നതായി ചൊവ്വാഴ്ചയാണ് പേടിഎം പ്രഖ്യാപിച്ചത് . പേടിഎം വാലറ്റിന് പേയ്മെന്റ് ബാങ്കിനുള്ള റിസർവ്വ് ബാങ്ക് അംഗീകാരം ലഭിച്ചതിന് പിന്നാലെയാണ് പേടിഎമ്മിന്റെ നിർണായക നീക്കം . ഇടപാടുകളിലെ തട്ടിപ്പ് , ഫോണുകൾ മോഷണം പോകുക , അനധികൃതമായി വാലറ്റിലേയ്ക്ക് കയറാൻ കഴിയുക തുടങ്ങിയ സാഹചര്യത്തിൽ വാലറ്റ് മണി സുരക്ഷിതമാക്കുന്നതിന് വേണ്ടിയാണ് കമ്പനിയുടെ നീക്കം . ഇത്തരം സാഹചര്യങ്ങളിൽ ഈ തുക റീഫണ്ട് ചെയ്യുമെന്നും കമ്പനി വ്യക്തമാക്കിയിട്ടുണ്ട് . എന്നാൽ ഇൻഷുറൻസ് പരിരക്ഷ ഒരുക്കുന്നതിന് വേണ്ടി ഉപയോക്താക്കളിൽ നിന്ന് അധിക ചാർജ് ഈടാക്കില്ലെന്നും പേടിഎം വ്യക്തമാക്കിയിട്ടുണ്ട് . പേടിഎം വാലറ്റിൽ നിക്ഷേപിക്കുന്ന പണത്തിന് സമ്പൂർണ്ണ സുരക്ഷിതത്വം ഉറപ്പുതരുന്നതാണ് പേടിഎമ്മിന്റെ പുതിയ നയം . 2000 രൂപ വരെയുള്ള തുകയ്ക്കാണ് ഇൻഷുറൻസ് . ഫോൺ നഷ്ടമാവുകയോ മോഷണം പോകുകയോ ചെയ്താൽ പേടിഎമ്മിനെ ഇ മെയിൽ വഴിയോ ഫോണിൽ വിളിച്ചോ വിവരം അറിയിക്കണമെന്നും കമ്പനി ആവശ്യപ്പെടുന്നു . 12 മണിക്കൂറിനുള്ളിലാണ് വിവരമറിയിക്കേണ്ടത് .


ഈ വർഷം മാർച്ചിൽ ഓപ്പോ ഇന്ത്യൻ വിപണിയിൽ അവതരിപ്പിച്ച ഓപ്പോ എഫ്7 ൻറെ വില വെട്ടിക്കുറച്ചു . രണ്ട് പതിപ്പുകളിലാണ് ഏപ്രിൽ മുതൽ ഈ ഫോണുകൾ ലഭ്യമായിരുന്നത് . 4ജിബി , 64 ജിബി പതിപ്പും . 6ജിബി , 128 ജിബി പതിപ്പും ഇവയുടെ ആ സമയത്തെ വില യഥാക്രമം 21,990 രൂപയും , 26,990 രൂപയുമായിരുന്നു . ഈ ഫോണുകൾക്ക് ഇപ്പോൾ ആമസോൺ , ഫ്ലിപ്പ്കാർട്ട് അടക്കമുള്ള ഓൺലൈൻ വിപണികളിൽ 6ജിബി റാം മോഡലിന് 3000 രൂപയും , 4ജിബി മോഡലിന് 2000രൂപയും വിലക്കുറവിലാണ് ലഭിക്കുക . അതായത് എഫ്7 4ജിബി പതിപ്പിന് ഇനി വില 19,990 രൂപയായിരിക്കും വില . എഫ്7 6ജിബി പതിപ്പിൻറെ വില 23,990 രൂപയായിരിക്കും . ഇത് ഓഫീഷ്യലായി കുറച്ചതാണോ , അല്ല താൽകാലികമായി കുറച്ചതാണോ എന്ന് സംബന്ധിച്ച് ഇപ്പോഴും വ്യക്തതയില്ല . അതേ സമയം കൂടുതൽ വിലകുറഞ്ഞ ഫോണുകൾ വിപണിയിലേക്ക് എത്തുന്നതിൻറെ ഭാഗമായി വിപണിയിൽ തങ്ങളുടെ സ്മാർട്ട്ഫോൺ സാന്നിധ്യം നിലനിർത്താനാണ് ഓപ്പോയുടെ ശ്രമം . ഈ ഫോണിൻറെ വീഡിയോ റിവ്യൂ കാണാം


അന്താരാഷ്ട്ര എണ്ണ വിപണിയിൽ എണ്ണവിലകുത്തനെ ഇടിയുമ്പോൾ ലോക രാഷ്ട്രങ്ങൾ വൻ ആശങ്കയിലാണ് . എന്നാൽ ഇന്ത്യയിലെ ഏറ്റവും വലിയ കോടീശ്വരൻ ആയ മുകേഷ് അംബാനി കോടികൾ കൊയ്യുകയാണെന്നാണ് റിപ്പോർട്ട് . മുകേഷ് അംബാനി ലാഭം കൊയ്യുന്നത് എണ്ണ ശുദ്ധീകരണത്തിലൂടെയാണ് . ശുദ്ധീകരിയ്ക്കുന്ന ഓരോ ബാരൽ എണ്ണയിൽ നിന്നും മുകേഷ് അംബാനിയുടെ കമ്പനിയ്ക്ക് കിട്ടുന്നത് 11.50 ഡോളർ ആണ് . അതായത് 779.12 ഇന്ത്യൻ രൂപ . കഴിഞ്ഞ വർഷം ഇതേ സമയത്ത് ഇവർക്ക് ലഭിച്ചിരുന്ന തുകയുടെ അറുപത് ശതമാനം അധികമാണെന്നാണ് റിപ്പോർട്ടുകൾ . എന്തായാലും ഈ പണം തന്റെ ലാഭക്കണക്കിൽ കൂട്ടിയിടാൻ മുകേഷ് അംബാനി തയ്യാറല്ലത്രെ . രാജ്യത്തെ ഏറ്റവും മികച്ച മൊബൈൽ ഫോൺ നെറ്റ് വർക്കുമായി റിലയൻസിന്റെ ജിയോ വരാനിരിയ്ക്കുകയാണ് . എണ്ണയിൽ നിന്ന് ഇപ്പോൾ ലഭിയ്ക്കുന്ന അധിക വരുമാനം ജിയോയിലേയ്ക്കാണ് മുകേഷ് അംബാനി ഒഴുക്കുന്നത് എന്നാണ് റിപ്പോർട്ടുകൾ . ജിയോയ്ക്ക് വേണ്ടി മുകേഷ് അംബാനി അനിൽ അംബാനിയുടെ ആർകോമുമായി കരാർ ഒപ്പിട്ടിട്ടുണ്ട് . ജിയോയ്ക്ക് വേണ്ടി ഓഹരി വിൽപനയിലൂടെ 2.2 ബില്യൺ ഡോളർ ആണത്രെ മുകേഷ് അംബാനി സമാഹരിയ്ക്കാൻ പോകുന്നത് .


രഞ്ജി ട്രോഫിയിലെ നോക്കൌട്ട് ഘട്ടത്തിലേക്കു മുന്നേറാൻ വിജയം അനിവാര്യമായ മത്സരത്തിൽ കരുത്തരായ സൌരാഷ്ട്രയെ 309 റൺസിന് കീഴടക്കി കേരളത്തിന് തകർപ്പൻ ജയം . വിജയലക്ഷ്യമായ 405 റൺസ് പിന്തുടർന്ന് നാലാം ദിനം ക്രീസിലിറങ്ങിയ സൌരാഷ്ട്ര 95 റൺസിന് ഓൾ ഔട്ടായി . നാലു വിക്കറ്റ് വീഴ്ത്തിയ ജലജ് സക്സേന , മൂന്ന് വിക്കറ്റ് വീതം വീഴ്ത്തിയ സിജോമോൻ ജോസഫ് , അക്ഷയ് കെ . സി എന്നിവരാണ് കേരളത്തിന്റെ ജയം അനായാസമാക്കിയത് . സ്കോർ കേരളം 225.411/6 ഡിക്ലയേർഡ് , സൌരാഷ്ട്ര 232,95 . ജയത്തോടെ ബി ഗ്രൂപ്പിൽ 24 പോയന്റുള്ള കേരളം നോക്കൌട്ട് പ്രതീക്ഷകൾ സജീവമാക്കി . 23 പോയന്റുള്ള സൌരാഷ്ട്ര രണ്ടാമതും 20 പോയന്റുമായി ഗുജറാത്ത് മൂന്നാമതുമാണ് . ഹരിയാനയ്ക്കെതിരെ ഒരു എവേ മത്സരം കൂടി കേരളത്തിന് ബാക്കിയിട്ടുണ്ട് . ഗുജറാത്തിന്റെയും സൌരാഷ്ട്രയുടെയും അവസനാ മത്സരങ്ങൾ കൂടി കഴിഞ്ഞാലെ കേരളത്തിന്റെ ക്വാർട്ടർ പ്രവേശനം ഉറപ്പിക്കാനാവു . നാലാം ദിനം സൌരാഷ്ട്രയുടെ ബാറ്റിംഗ് പ്രതീക്ഷയായിരുന്ന ഇന്ത്യൻ താരം റോബിൻ ഉത്തപ്പയ്ക്ക് 12 റൺസ് മാത്രമെടുത്ത് പുറത്തായതോടെ കേരളം ജയം ഉറപ്പിച്ചിരുന്നു . 24 റൺസെടുത്ത ഷെൽഡൻ ജാക്സണാണ് സൌരാഷ്ട്രയുടെ ടോപ് സ്കോറർ . സ്നെൽ പട്ടേൽ ( 20 ) , ജയദേവ് ഷാ ( 13 ) , ജെ എം ചൌഹാൻ ( 14 ) എന്നിവരാണ് സൌരാഷ്ട്ര നിരയിൽ രണ്ടക്കം കടന്ന ബാറ്റ്സ്മാൻമാർ . നേരത്തെ തുടർച്ചയായ മൂന്നാം മൽസരത്തിലും സെഞ്ചുറി നേടിയ സഞ്ജു സാംസന്റെ ( 175 ) ബാറ്റിങ് കരുത്തിലാണ് 405 റൺസിന്റെ കൂറ്റൻ വിജയലക്ഷ്യം കേരളമുയർത്തിയത് . ഇരട്ട സെഞ്ചുറിയിലേക്കു കുതിക്കുകയായിരുന്ന സഞ്ജു അതിവേഗം സ്കോർ ഉയർത്താനുള്ള ശ്രമത്തിനിടെ സ്പിന്നർ ഡി . എ . ജഡേജയുടെ പന്തിലാണു പുറത്തായത് . കെ . ബി . അരുൺ കാർത്തിക്കും ( 81 ) സൽമാൻ നിസാറും ( 21 പന്തിൽ 34 ) മികച്ച സ്കോർ കണ്ടെത്തിയതോടെ കേരളം ആറു വിക്കറ്റിന് 411 എന്ന സ്കോറിൽ ഇന്നിങ്സ് അവസാനിപ്പിച്ചു .


വാട്ട്സ്ആപ്പിന് വെല്ലുവിളി ഉയർത്തി മൈക്രോസോഫ്റ്റിൻറെ പുതിയ ആപ്ലിക്കേഷൻ എത്തുന്നു . കൈസലാ എന്ന് പേരിട്ടിരിക്കുന്ന ആപ്പ് വാട്സ്ആപ്പിലെ പോരായ്മകൾ കണ്ടുപിടിച്ച് അവ പരിഹരിച്ചാണ് പുറത്തിറക്കുന്നത് . വാട്ട്സ്ആപ്പിന്റെ ഏറ്റവും വലിയ പോരായ്മ് , ഗ്രൂപ്പിലെ അംഗങ്ങളുടെ പരിമിതിയാണ് . നിലവിൽ 256 പേർക്ക് മാത്രമേ അംഗത്വം എടുക്കാൻ കഴിയുകയുള്ളൂ . എന്നാൽ , നിയന്ത്രണങ്ങൾ ഒന്നും തന്നെ ഇല്ലാതെ ആയിരിക്കും കൈസാല ഉപയോഗിക്കാൻ കഴിയുക എന്നാണ് ടെക്ക് ലോകത്തുനിന്നും പുറത്തുവരുന്ന റിപ്പോർട്ട് . ഇതിന് പുറമെ പോളുകൾ സംഘടിപ്പിക്കുന്നതിനും ഡോക്യുമെന്റ്സ് അയക്കുന്നതിനും ഇതിൽ സൌകര്യമുണ്ട് . ഈ വർഷം തന്നെ ' കൈസാല ' പുറത്തിറക്കാനാണ് മൈക്രോസോഫ്റ്റ് പദ്ധതിയിട്ടിരിക്കുന്നത് . ആൻഡ്രോയ്ഡിലും ഐഓഎസിലും മാത്രമാണ് ആപ്പ് ആദ്യഘട്ടത്തിൽ ലഭ്യമാകുക .


ഐപിഎല്ലിൽ രണ്ടാം ക്വാളിഫയർ മത്സരത്തിന് മുമ്പ് ഒത്തുകളി സംശയവുമായി ആരാധകർ . ഐപിഎൽ മത്സരങ്ങൾ നേരത്തെ സ്ക്രിപ്റ്റ് ചെയ്ത് നടക്കുന്ന നാടകമാണെന്നാണ് ആരാധകരുടെ സംശയം . ഹോട്ട് സ്റ്റാറിൻറെ ലീക്കായ ഫൈനലിൻറെ പ്രൊമോ വീഡിയോ ആണ് ആരാധകരിൽ സംശയമുണർത്തിയത് . രണ്ടാം ക്വാളിഫയറിൽ കൊൽക്കത്തയും ഹൈദരാബാദും ഇന്ന് ഏറ്റുമുട്ടാനിരിക്കുകയാണ് . ഈ കളിയിൽ ജയിക്കുന്ന ടീമാണ് ചൈന്നൈക്കൊപ്പം ഫൈനിലിൽമത്സരിക്കുക . എന്നാൽ ചെന്നൈയും കൊൽക്കത്തയും തമ്മിലുള്ള ഫൈനൽ മത്സരത്തിൻറെ പ്രൊമോ വീഡിയോ പുറത്തുവന്നതോടെ ആരാധകർ ട്വിറ്ററിൽ ആരോപണങ്ങളുമായി എത്തി . ഹൈദരാബാദും കൊൽക്കത്തയും തമ്മിലുള്ള മത്സരം രാത്രി ഏഴിന് കൊൽക്കത്ത ഈഡൻ ഗാർഡനിലാണ് നടക്കുന്നത് . ഫൈനലിൽ ആര് എന്ന് ചോദ്യവുമായി മത്സരത്തിനായി കാത്തിരിക്കുകയാണ് ഇരു ടീമുകളുടെയും ആരാധകർ . ഈ സമയത്താണ് ഹോട്ട്സ്റ്റാർ വീഡിയോയിൽ എതിരാളികൾ കൊൽക്കത്തയാണെന്നാണ് കാണുന്നത് . ഏറ്റവും കൂടുതൽ ആരാധകരുള്ള ചെന്നൈ കൊൽക്കത്ത ഫൈനൽ തന്നെ ചാനൽ റേറ്റിങ് വർധിപ്പിക്കാനുള്ള തന്ത്രത്തിൻറെ ഭാഗമായുള്ള ഒത്തുകളിയാണെന്ന് ചിലർ ആരോപിക്കുന്നു . രണ്ട് തവണ ഐപിഎൽ കിരീടം നേടിയ ടീമുകളാണ് കൊൽക്കത്തയും ചെന്നൈയും .


ഇന്ത്യക്കാരനായ ഗൂഗിൾ സിഇഒ ഗൂഗിളിലെ ജീവനക്കാർക്ക് അയച്ച വാർഷിക കത്തിലാണ് സുന്ദർ പിച്ചെയുടെ വെളിപ്പെടുത്തൽ . ഗൂഗിൾ സ്ഥാപകരായ ലാറി പേജോ , സെർജി ബ്രിനോയും ചേർന്നാണ് പൊതുവിൽ ഈ കത്ത് അയക്കാറ് എങ്കിലും 2015 ൽ ഗൂഗിൾ മാതൃകമ്പനിയായ ആൽഫബെറ്റിലേക്ക് മാറിയതോടെയാണ് ഈ കത്ത് അയക്കൽ പിച്ചൈ എറ്റെടുത്തത് എന്നാൽ കത്തിന് മുന്നിൽ ഗൂഗിൾ സ്ഥാപൻ ലാറി പേജിന്റെ ഒരു ആമുഖം ഉണ്ടായിരുന്നു . ഗൂഗിൾ ചരിത്രത്തിലേക്ക് ഒരു സഞ്ചാരം നടത്തുന്ന സുന്ദർ പിച്ചൈ പിന്നീട് എല്ലാവർക്കും ഇപ്പോൾ വിവരങ്ങൾ ആവശ്യമാണെന്നും അതിനായി നോളജ് അസിസ്റ്റന്റ് എന്ന നിലയിലെ ഗൂഗിൾ സേവനങ്ങളും പിച്ചൈ വിവരിക്കുന്നു . പിന്നീടാണ് സുപ്രധാന കാര്യത്തിലേക്ക് ഗൂഗിൾ തലവൻ കടക്കുന്നത് . കമ്പ്യൂട്ടറുകളിൽ നിന്നും സ്മാർട്ട് ഫോണുകളിൽ നിന്നും ക്ലൌഡ് പ്ലാറ്റ്ഫോമിലേക്കും ആർട്ടിഫിഷ്യൽ ഇന്റലിജൻസിലേക്കുമെല്ലാം ഗൂഗിൾ മാറുന്നുവെന്ന വ്യക്തമായ സൂചനയും സുന്ദർ പിച്ചൈ നൽകുന്നത് . പത്ത് വർഷങ്ങൾക്ക് മുമ്പ് പോലും കമ്പ്യൂട്ടർ എന്നാൽ ഡെസ്ക് ടോപ്പുകളായിരുന്നു . എന്നാൽ തുടർന്നുള്ള വർഷങ്ങളിൽ വലിയ മാറ്റങ്ങളാണ് ഈ മേഖലയിൽ വന്നത് . കംപ്യൂട്ടറുകളുടെ വലിപ്പവും വിലയും കുറയുകയും ജനകീയമാവുകയും ചെയ്തു . ഏറ്റവും ഒടുവിലായി കംപ്യൂട്ടറുകൾ സ്മാർട്ട്ഫോണുകളുടെ രൂപത്തിൽ നമ്മുടെ പോക്കറ്റിൽ ഒതുങ്ങി . ഭാവിയിൽ ഇത്തരം പ്രത്യേകം ' യന്ത്രം ' എന്ന ആശയം തന്നെ ഇല്ലാതാകുമെന്നാണ് സുന്ദർ പിച്ചൈ പറയുന്നത് . കംപ്യൂട്ടർ ഒരു യന്ത്രം എന്ന നിലയിൽ നിന്നും നിരന്തരം നിങ്ങളെ സഹായിക്കുന്ന ഒന്നായി , ഇന്റലിജന്റ് അസിസ്റ്റന്റായി മാറാൻ പോവുകയാണ് . കമ്പ്യൂട്ടറുകളുടെ ലോകത്തിൽ നിന്നും ആർട്ടിഫിഷ്യൽ ഇന്റലിജൻസിന്റെ ( എഐ ) ലോകത്തേക്ക് ഗൂഗിളും മാറിക്കൊണ്ടിരിക്കുകയാണ് . ഗൂഗിളിന്റെ മാതൃകമ്പനിയായ ആൽഫബെറ്റാണ് ഈ രംഗത്തെ പ്രധാനികൾ എന്നും സുന്ദർ പിച്ചൈ പറയുന്നു .


സാംസങ് കമ്പനിയുടെ ഉടമകളായ ലീ കുടുംബത്തെ രണ്ടാം സ് ഥാനത്തേക്ക് പിന്തള്ളി മുകേഷ് അംബാനിയുടെ കുടുംബം ഏഷ്യയിലെ അതിസമ്പന്ന പട്ടികയിൽ മുന്നിൽ . ഫോബ് സ് മാഗസി നാണ് വൻകരയിലെ അതിസമ്പന്നരുടെ പട്ടിക പുറത്തുവിട്ടത് . മൊത്തം ആസ് തി 19 ബില്യൺ ഡോളറിൽ നിന്ന് 44.8 ഡോളറാക്കിയാണ് അംബാനി കുടുംബത്തി ൻറെ കുതിപ്പ് . ആസ് തിയിൽ 11.2 ബില്യൺ ഡോളറി ൻറെ വളർച്ച ഉണ്ടായ ലീ കുടുംബത്തി ൻറെ മൊത്തം ആസ് തി 40.8 ബില്യൺ ഡോളറാണ് . കഴിഞ്ഞ വർഷത്തെ അപേക്ഷിച്ച് സാംസങ് ഇലക് ട്രോണിക് സിൻറെ ഒാഹരിയിൽ 75 ശതമാനം വർധന രേഖപ്പെടുത്തിയിട്ടുണ്ട് . ഏഷ്യയിലെ ഏറ്റവും വലിയ റിയൽ എസ് റ്റേറ്റ് കമ്പനിയായ സൺഹങ് കായ് പ്രോപ്പർട്ടീസ് ഉടമകളായ ഹോംഗോങിലെ കോക്ക് കുടുംബമാണ് ധനാഡ്യരുടെ പട്ടികയിൽ മൂന്നാമത് . 40 . 4 ബില്യൺ ഡോളറാണ് ഇവരുടെ മൊത്തം ആസ് തി . തായ് ലൻറിലെ കരിയോൺ പോക് ഫൻറ് ഗ്രൂപ്പ് ഉടമകളായ ചിറാവനൻറ് കുടുംബമാണ് 36.6 ബില്യൺ ഡോളർ ആസ് തിയുമായി നാലാം സ് ഥാനത്ത് . ആദ്യ പത്തിൽ ഇടംപിടിച്ച ഏക ഇന്ത്യക്കാരൻ കൂടിയാണ് മുകേഷ് അംബാനി . കഴിഞ്ഞ വർഷം ഇന്ത്യയിൽ മുകേഷ് അംബാനിയോളം തരംഗമായി നേട്ടം കൊയ് ത കമ്പനികൾ വേറെയില്ലെന്നാണ് ഫോബ് സ് മാഗസിൻ പറയുന്നത് . റിലയൻസ് വ്യവസായങ്ങളുടെ തലവനും ഭൂരിഭാഗം ഒാഹരി ഉടമയുമാണ് മുകേഷ് അംബാനി . ടെലികോം മേഖലയിൽ ജിയോയുടെ വരവാണ് മുകേഷിനെ സമ്പന്നരുടെ പട്ടികയിൽ മുന്നിലെത്തിച്ചത് . ഫോബ് സ് പട്ടികയിൽ ഇന്ത്യൻ കുടുംബം മുന്നിൽ വരുന്നത് മൂന്നാം തവണയാണ് . പട്ടികയിൽ വിപ്രോ ഉടമ അസീം പ്രേംജിയുടെ കുടുംബം 11ാം സ് ഥാനത്തും ( 19.2 ബില്യൺ ഡോളർ ആസ് തി ) , ഹിന്ദുജ കുടുംബം ( 18.8 ബില്യൺ ) 12ാം സ് ഥാനത്തും മിത്തൽ കുടുംബം ( 17.2 ബില്യൺ ) 14ാം സ് ഥാനത്തും മിസ് ട്രി കുടുംബം ( 16.1 ബില്യൺ ) 16ാം സ് ഥാനത്തും ബിർല കുടുംബം ( 14.1 ബില്യൺ ) 19ാം സ് ഥാനത്തും എത്തിയ ഇന്ത്യൻ വ്യവസായ ഭീമൻമാരാണ് . ഗോദ് റെജ് കുടുംബം 20ഉം ബജാജ് കുടുംബം 26ഉം ജിൻഡാൽ കുടുംബം 32ഉം ബർമൻസ് കുടുംബം 35ഉം എയ് ച്ചർ മോ ട്ടോഴ് സ് ഗ്രൂപ്പ് 36ഉം ശ്രീ സിമൻറ് ഉടമകളായ ബംഗൂർ കുടുംബം 37ഉം സ് ഥാനങ്ങളിലുണ്ട് . 50 കുടുംബങ്ങളുടെ പട്ടികയാണ് ഫോബ് സ് പ്രസിദ്ധീകരിച്ചത് .


ബോളിവുഡ് താരം വിക്കി കൌശലിന് ഷൂട്ടിങ്ങിനിടെ പരുക്കേറ്റു . നവാഗതനായ ആദിത്യ ധർ സംവിധാനം ചെയ്യുന്ന ചിത്രം ഉറിയുടെ ഷൂട്ടിങ്ങിനിടെയാണ് പരുക്കേറ്റത് . സെർബിയിയിൽവച്ചായിരുന്നു ഷൂട്ടിങ്ങ് . ചിത്രത്തിലെ സംഘട്ടന രം ഗം ചിത്രീകരിക്കുന്നതിനിടെയായിരുന്നു പരിക്കേറ്റത് . കൈയ്ക്ക് സാരമായി പരിക്കേറ്റ താരം മുംബൈയിലേക്ക് തിരിച്ചുവരുകയും വിദ ഗ്ധ ചികിത്സ നേടുകയും ചെയ്തു . താരത്തിന്റെ പരിക്കോടെ ചിത്രീകരണം താത്കാലികമായി നിർത്തിവച്ചിരിക്കുകയാണ് . 2016 സെപ്തംബർ 6ലെ ഉറി ആക്രമണത്തിന് പിന്നാലെ ഇന്ത്യ പാകിസ്ഥാനെതിരെ നടത്തിയ സർജിക്കൽ സ്ട്രൈക്കിനെ അടിസ്ഥാനമാക്കിയുള്ള ചിത്രമാണ് ഉറി . ചിത്രത്തിൽ കമാഡർ ഇൻ ചീഫിന്റെ വേഷത്തിലാണ് വിക്കി എത്തുന്നത് . നെറ്റ്ഫ്ലിക്സ് പരമ്പര ലസ്റ്റ് സ്റ്റോറിസിലൂടെ പരിചിതനായ നടനാണ് വിക്കി കൌശൽ . സഞ്ജയ് ദത്തിന്റെ ജീവിതത്തെ അടിസ്ഥാനമാക്കി ഒരുക്കിയ സഞ്ജുവിലും വിക്കി കൌശൽ പ്രധാന വേഷത്തിലെത്തിയിരുന്നു . ചിത്രത്തിൽ യാമി ഗൌതം , പരേഷ് റാവൽ , കീർത്തി കുൽഹാരി , മോഹിത് റെയ്ന എന്നിവർ പ്രധാന കഥാപാത്രങ്ങളെ അവതരിപ്പിക്കുന്നുണ്ട് .


ജി . എസ് . ടി അടിസ്ഥാനമാക്കി ബില്ലിങ് സോഫ്റ്റ്വെയർ പുതുക്കാത്തതിനാൽ സംസ്ഥാനത്തെ സപ്ലൈകോ കേന്ദ്രങ്ങളിൽ അവശ്യ സാധനങ്ങളുടെ വിതരണം നിലച്ചു . കച്ചവടം മുടങ്ങിയതോടെ കഴിഞ്ഞ മൂന്നുദിവസം കൊണ്ട് നാലരക്കോടി രൂപയാണ് സപ്ലൈകോയുടെ നഷ്ടം . സപ്ലൈകോ , മാവേലി സ്റ്റോർ , പീപ്പിൾസ് ബസാർ , ഹൈപ്പർമാർക്കറ്റുകൾ അങ്ങനെ സംസ്ഥാനത്ത് 1400 വിതരണ കേന്ദ്രങ്ങളാണുള്ളത് . എം . ആർ . പിയിൽ നിന്നും നിശ്ചിത ശതമാനം വില കുറച്ചാണ് സപ്ലൈകോ വിതരണ കേന്ദ്രങ്ങളിൽ വിൽപ്പന നടത്തിയിരുന്നത് . എന്നാൽ ജി . എസ് . ടിയിൽ ഓരോ ഉൽപ്പന്നത്തിനും വെവ്വേറെ നികുതി ആയതോടെ നിലവിലെ സ്റ്റോക്കിൽ പലതിനും എം . ആർ . പിയേക്കാൾ വില കൂടും . ചിലതിന് വില കുറയും . ഈ മാറ്റങ്ങളോടെ ബില്ലടിക്കാനുള്ള സോഫ്റ്റ്വെയർ പക്ഷേ സപ്ലൈകോ ഇതുവരെ തയ്യാറാക്കിയില്ല . ഇത് കാരണം സംസ്ഥാനത്തെ സപ്ലൈകോ കേന്ദ്രങ്ങളിലെ കച്ചവടം സ്തംഭിച്ചിരിക്കുകയാണ് . ശരാശരി ഒന്നര ലക്ഷം രൂപയാണ് സപ്ലൈകോ ഔട്ട്ലെറ്റുകളിൽ നിന്നുള്ള പ്രതിദിന വിറ്റുവരവ് . കച്ചവടം നടക്കാതായതോടെ സവാള , പപ്പടം തുടങ്ങിയവ ചീഞ്ഞ് തുടങ്ങി . പരമാവധി മൂന്ന് ദിവസം കൊണ്ട് സോഫ്റ്റ്വെയർ പരിഷ്കരിക്കുമെന്നാണ് സപ്ലൈകോ അധികൃതരുടെ മറുപടി .


ഗൂഗിൾ തങ്ങളുടെ പുതിയ വീഡിയോ കോളിംഗ് ആപ്ലിക്കേഷൻ ' ' ഡ്യുവോ ' ' ശ്രദ്ധേയമാകുന്നതായി റിപ്പോർട്ട് . ഇറങ്ങി ആഴ്ചകൾക്കുള്ളിൽ തന്നെ മികച്ച ഡൌൺലോഡാണ് ഗൂഗിളിൻറെ ഈ പുതിയ ആപ്പിന് ലഭിക്കുന്നത് . ഇപ്പോൾ ലോകത്ത് ഏറ്റവും കൂടുതൽ ഉപയോഗിക്കുന്ന ഫേസ്ബുക്ക് വീഡിയോ ചാറ്റ് , ഐഎംഒ എന്നിവയോട് കിടപിടിക്കുന്നതാണ് ഡ്യൂവോ എന്നാണ് ടെക് നിരീക്ഷകരുടെ തന്നെ വാദം . സ്മാർട്ട് ഫോണുകൾക്ക് മാത്രമായി ഇതാദ്യമായാണ് വീഡിയോ ചാറ്റിങ് ആപ്പ് ഗൂഗിൾ പുറത്തിറക്കുന്നത് . മൊബൈൽ നമ്പർ മാത്രമാണ് കോൾ ഗൂഗിൾ ഡ്യുവോ ചാറ്റ് ആരംഭിക്കാൻ വേണ്ടത് . ഫോണിലെ കോൺടാക്റ്റ് ലിസ്റ്റിലുള്ള നമ്പറുകൾ ആപ്ലിക്കേഷൻ ഉപയോഗിക്കും . ഇതിന് പ്രത്യേകം അക്കൌണ്ട് ആവശ്യമില്ല . ഒറ്റ ടാപ്പിൽ വീഡിയോ കോളിംഗ് തുടങ്ങാം . ഗ്രൂപ്പ് ചാറ്റിംഗ് നടക്കില്ല , നേരിട്ടുള്ള വീഡിയോ കോളിംഗ് മാത്രമേ സാധിക്കു . നെറ്റ്വർക്കിന്റെ അവസ്ഥ വ്യത്യാസപ്പെടുന്നതിനനുസരിച്ച് സ്വയം ക്രമീകരിച്ച് ആപ്പ് പ്രവർത്തിക്കും . കോൾ എടുക്കും മുമ്പ് ഫോണിൻറെ സ്ക്രീനിൽ മുഴുവനായി വീഡിയോ കാണാൻ സഹായിക്കുന്ന നോക്ക് നോക്ക് ഫീച്ചറും ഡ്യുവോയിലുണ്ട് . വളരെ വേഗം വീഡിയോ കോളിംഗ് ആരംഭിക്കാനാകും . വേഗംകുറഞ്ഞ നെറ്റ്വർക്കുകളിൽ പോലും തടസ്സമില്ലാതെ കോളിങ് നടത്താനും ഗൂഗിൾ ഡ്യുവോയ്ക്ക് കഴിയും . ബാൻഡ്വിഡ്ത് കുറയുമ്പോൾ വീഡിയോയുടെ റെസല്യൂഷൻ കുറച്ച് കോളിന് തടസ്സമുണ്ടാകാതെ നോക്കും . വീഡിയോ കോളിങ് തുടരുന്ന സമയത്ത് വൈഫൈ പരിധിയിൽ നിന്ന് ഡേറ്റാ നെറ്റ്വർക്കിലേക്ക് എത്തിയായും കോൾ തടസ്സപ്പെടില്ല . ആൻഡ്രോയ്ഡ് , ഐഒഎസ് പ്ലാറ്റപോമുകളിൽ ഗൂഗിൾ ഡ്യുവോ പ്രവർത്തിക്കും . സങ്കീർണതകളൊന്നുമില്ലാതെ ഉപയോഗിക്കാൻ കഴിയുന്ന രൂപത്തിലാണ് ആപ്ലിക്കേഷന്റെ രൂപകൽപ്പന . മൊബൈൽ വീഡിയോ ചാറ്റിംഗിലെ സങ്കീർണതകളും പരിമിതികളും ഒഴിവാക്കി ലളിതമാക്കുക എന്നതാണ് ഗൂഗിൾ ഡ്യുവോയുടെ ലക്ഷ്യം .


ഇഷ് ടതാരം സച്ചിൻ ടെൻഡുൽക്കറെ നേരിൽ കാണാനുള്ള രജുദാസ് റാത്തോഡി ൻറെ ആഗ്രഹം മാസ് റ്റർ ബ്ലാസ് റ്റർ സഫലമാക്കുന്നു . അമിതാഭ് ബച്ചൻ അവതരിപ്പിക്കുന്ന കോൻ ബനേഗ ക്രോർപതിയിൽ മത്സരാർഥിയായി എത്തിയപ്പോൾ നടത്തിയ ആഗ്രഹ പ്രകടനത്തിനാണ് ഇന്ത്യയുടെ ഇതിഹാസതാരം ട്വിറ്ററിൽ മറുപടിയുമായി എത്തിയത് . രജുദാസിനെ അഭിനന്ദിച്ച സച്ചിൻ നമ്മൾ വൈകാതെ കണ്ടുമുട്ടുമെന്നും ട്വീറ്റ് ചെയ് തു . ക്രിക്കറ്റ് കാണാൻ തുടങ്ങിയതുമുതലുള്ള ആഗ്രഹമാണ് ബാറ്റിങ് ഇതിഹാസമായ സച്ചിനെ നേരിൽ കാണുകയെന്ന് രജുദാസ് ബച്ചനോട് പറഞ്ഞിരുന്നു . താൻ വലിയ സച്ചിൻ ആരാധകനാണെന്നും രജുദാസ് പറഞ്ഞിരുന്നു . ഇതിനുള്ള മറുപടിയായാണ് സച്ചിൻ ട്വിറ്ററിൽ കുറിച്ചത് . 1996 മുതൽ ക്രിക്കറ്റ് കാണുന്നുവെന്നും അന്ന് മുതൽ സച്ചി ൻറെ ആരാധകനാണെന്നും സച്ചി ൻ 99 റൺസിൽ പുറത്തായാൽ അടുത്ത രണ്ട് ദിവസം താൻ ഹൃദയം തകർന്ന നിലയിലാകുമെന്നും രജുദാസ് കോൻ ബനേഗ ക്രോർപ്പതിയിൽ പറഞ്ഞിരുന്നു . സച്ചിൻ ബാറ്റ് ചെയ്യുന്ന സമയങ്ങളിൽ ത ൻറെ മകൾ കാർട്ടൂൺ കാണാൻ വന്ന് മത്സരം കാണുന്നതിന് തടസമാകുമായിരുന്നുവെന്ന് രജുദാസ് പറഞ്ഞിരുന്നു . പലപ്പോഴും ടി . വി റി േമാട്ടിന് വേണ്ടി മകളുമായി വഴക്കിട്ടിട്ടുണ്ടെന്നും അദ്ദേഹം പറഞ്ഞിരുന്നു . മത്സരം തുടങ്ങുന്നതി ൻറെ ഒരു മണിക്കൂർ മു മ്പെങ്കിലും ടി . വിക്ക് മുന്നിൽ ഇരിക്കും . എല്ലാ മത്സരത്തിന് മുമ്പും സച്ചിന് വേണ്ടി പ്രാർഥിക്കും . സച്ചിനാണ് ത ൻറെ സന്തോഷത്തിനും സങ്കടത്തിനും കാരണം രജുദാസ് സച്ചി നോടുള്ള ആരാധനയുടെ ആഴം മറച്ചുവെച്ചില്ല . അധ്യാപകനായ രജുദാസ് രാത്തോഡ് കോൻ ബനേഗാ ക്രോർപ്പതിയിൽ നിന്ന് സ്വയം വിടുന്നതിന് മുമ്പായി 25 ലക്ഷം രൂപ നേടിയിരുന്നു .


2018 ലോകകപ്പിൽ ബെൽജിയത്തിൻെ മിക്ക വിജയങ്ങളിൽ റൊമേലു ലുകാകുവിന്റെ പങ്ക് വലുതായിരുന്നു . ടൂർണമെന്റിൽ ഒന്നാകെ നാല് ഗോളും താരം നേടി . ഫിനിഷിങ്ങളിൽ കാണിക്കുക കൃത്യത കാരണം ലോകോത്തര സ്ട്രൈക്കർ എന്ന് ഫുട്ബോൾ വിശേഷിപ്പിക്കാറുണ്ട് . എന്നാൽ ഇംഗ്ലീഷ് പ്രീമിയർ ലീഗിൽ ടോട്ടൻഹാമിനോട് മാഞ്ചസ്റ്റർ യുനൈറ്റഡ് തോൽക്കുമ്പോൾ ലുകാകുവിന്റെ ഒരു ഗോൾ അവസരം വൈറലായിക്കൊണ്ടിരിക്കുകയാണ് . ഒഴിഞ്ഞ പോസ്റ്റായിട്ട് പോലും താരത്തിന് അത് ഫിനിഷ് ചെയ്യാൻ സാധിച്ചില്ല . മാഞ്ചസ്റ്ററിന് മത്സരത്തിൽ ആദ്യമായി ലീഡ് നേടാനുള്ള അവസരമായിരുന്നത് . അവസരം നഷ്ടമാക്കിയതോടെ ലുകാകുവിനെതിരേ സോഷ്യൽ മീഡിയയിൽ ട്രോളും നിറഞ്ഞു . വീഡിയോ കാണാം . കൂടെ ട്രോളുകളും . .


കരയാതിരിക്കാൻ ദീർഘമായൊരു നിശ്വാസം പുറത്തേക്ക് വിട്ടുക്കൊണ്ടിരിക്കും . ലോകത്ത് സംസാരഭാഷ മാത്രമല്ല , ഫുട്ബോൾ എന്നൊരു ഭാഷകൂടിയുണ്ടെന്ന് അടിവരയിട്ട് ഉറപ്പിക്കുന്നതായിരുന്നു ക്ലൈമാക്സ് . എന്റെയും നിന്റെയും ശരീരത്തിൽ നിന്ന് പൊടിയുന്ന വിയർപ്പിന് ഒരേ മണവും ഒരേ നിറവുമാമെന്ന് സക്കരിയ ആ ക്ലൈമാക്സ് രംഗത്തിലൂടെ വരച്ചിടുന്നു . സിനിമ കഴിഞ്ഞിറങ്ങുമ്പോൾ ഒരു സുഖമായിരുന്നു . ഫുട്ബോൾ കളി കഴിഞ്ഞ് കിണറ്റിൽ നിന്ന് പച്ചവെള്ളം കോരി കുടിക്കുന്ന സുഖം - സജീഷ് അറവങ്കര എഴുതുന്നു . സുഡാനി ഫ്രം നൈജീരിയ - ഒറ്റ ശ്വാസത്തിൽ പറഞ്ഞാൽ , നനഞ്ഞ കണ്ണ് തുടയ്ക്കാതെ നിങ്ങൾക്ക് തിയേറ്റർ വിടാൻ കഴിയില്ല . മലപ്പുറത്തെ സെവൻസ് ഫുട്ബോൾ പശ്ചാത്തലത്തിൽ നവാഗതനായ സക്കറിയ ഒരുക്കിയ ചിത്രം . പൂർണമായും ഒരു ഫുട്ബോൾ സിനിമയെന്ന് പറയാൻ കഴിയില്ല ചിത്രത്തെ . എന്നാൻ , ഫുട്ബോൾ എന്ന ഭാഷയെ അല്ലെങ്കിൽ മാധ്യമത്തെ അതിമനോഹരമായി ഉപയോഗിച്ച ചിത്രമാണിത് . ലളിതമായ ഒരു വിഷയം നാടകീയത തെല്ലുമില്ലാതെ ഒരുക്കിയിരിക്കുന്നു . സിനിമ കഴിഞ്ഞിറങ്ങുമ്പോൾ ഓരോ സിനിമാപ്രേമിയും പറയും ഇതൊരു നവാഗതൻ സംവിധാനം ചെയ്ത ചിത്രമല്ലെന്ന് . കെഎൽ 10 പത്ത് എന്ന സിനിമ സംവിധാനം ചെയ്ത മുഹ്സിൻ പരാരിയാണ് ചിത്രത്തിന് തിരക്കഥയൊരുക്കിയിരിക്കുന്നത് . മുഹ്സിന്റെ ഒരു തകർപ്പൻ തിരിച്ചുവരവ് കൂടിയാണ് സുഡാനി ഫ്രം നൈജീരിയ . സൌബിൻ ഷാഹിറാണ് ചിത്രത്തിൽ നായക കഥാപാത്രത്തെ അവതരിപ്പിക്കുന്നത് . മലപ്പുറത്ത് ഒരു സെവൻസ് ഫുട്ബോൾ ക്ലബിന്റെ മാനേജരായ മജീദ് എന്ന കഥാപാത്രമാണ് സൌബിന്റേത് . ഉമ്മയുടെ ഏക മകൻ . മജീദിന് മുന്നിൽ ഒരുപാട് പ്രശ്നങ്ങളുണ്ട് . എന്നാൽ മജീദ് ആശ്വാസം കണ്ടെത്തുന്നത് ഫു്ടബോളിലൂടെയാണ് . ഒരു തനി മലപ്പുറത്തുകാരൻ . അവസരം കിട്ടിയാൽ ബാഴ്സലോണയേയും മെസി ആരാധകരേയും കളിയാക്കുന്ന ഒരു കട്ട റയൽ മാഡ്രിഡ് ആരാധകൻ . പന്താണ് അയാൾക്ക് മജീദിന് എല്ലാം . സ്വപ്നവും ജീവിതവും . ശൈലിയിലും സംസാരത്തിലും സൌബിൻ മജീദായി ജീവിച്ചു . വേഷപ്പകർച്ചയ്ക്ക് തന്നെ നൽകണം മുഴുവൻ മാർക്ക് . മജീദിന്റെ ടീമിൽ കളിക്കാൻ വരുന്ന നൈജീരിയക്കാരനാണ് സാമുവൽ അബിയോള റോബിൻസൺ . ഫുട്ബോൾ താരമായ സുഡു എന്ന കഥാപാത്രമാണ് സാമുവൽ അവതരിപ്പിക്കുന്നത് . എന്ന് മുതലാണ് സെവൻസ് ഗ്രൌണ്ടുകളിൽ ആഫ്രിക്കകാരെ കാണാൻ തുടങ്ങിയതെന്ന് അറിയില്ല . ആഫ്രിക്കൻ രാജ്യങ്ങളിൽ നിന്ന് പഠനത്തിനായി വിദ്യാർത്ഥികൽ ഇന്ത്യയിലെത്താറുണ്ട് . മിക്കവരും ഫു്ടബോൾ അറിയാവുന്നവർ . കൂടാത്തതിന് മെയ്കരുത്തും . ഇവയെല്ലാം അവർക്ക് വിവിധ പ്രാദേശിക ഫുട്ബോൾ ക്ലബുകളിൽ സ്ഥാനം നേടിക്കൊടുക്കും . എന്നാൽ സാമുവൽ വരുന്നത് ഫുട്ബോൾ കളിക്കാൻ മാത്രമാണ് . മജീദിനേക്കാൾ ഇരട്ടി പ്രശ്നങ്ങൾ ആ നൈജീരിയക്കാരനുണ്ട് . അക്കഥ പറയുന്നതിനിടെ നൈജീരയുടെ സാമൂഹിക - സാമ്പത്തിക അവസ്ഥയും സുഡാനി ഫ്രം നൈജീരിയ ചർച്ച ചെയ്യുന്നു . സാമുവലും മുത്തശിയും സഹോദരിമാരും അടങ്ങുന്ന കുടുംബത്തിന്റെ അത്താണിയാണയാൾ . അവരുടെ രക്ഷകനായിട്ടാണ് സാമുവൽ ഇന്ത്യയിലേക്ക് വിമാനം കയറുന്നത് . എന്നാൽ ഒന്നോ രണ്ടോ മത്സരത്തിന് ശേഷം സാമുവേലിന് പരുക്കേൽക്കുന്നതും പിന്നീടുള്ള സംഭവങ്ങളുമാണ് സിനിമയുടെ ഇതിവൃത്തം . ഇതിനിടെ മലപ്പുറത്തിന്റെ ഫുട്ബോൾ സംസ്കാരം മുഴുവൻ സിനിമയിൽ വരച്ചു കാണിക്കുന്നു . എടുത്ത് പറയേണ്ടത് മജീദിന്റെ ഉമ്മയായി ( ജമീല ) അഭിനയിച്ച സാവിത്രീ ശ്രീധരന്റേയും ബീയുമ്മയായി അഭിനയിച്ച സരസ ബാലുശേരിയുടേയും പ്രകടനമായിരുന്നു . ചിത്രത്തിൽ സൌബിൻ ചെയ്ത കഥാപാത്രത്തോളം അവർക്കും പ്രാധാന്യമുണ്ടായിരുന്നു . പൊട്ടിച്ചിരിക്കുന്നതും കണ്ണു നനയിപ്പിക്കുന്തതുമായ നിരവധി മുഹൂർത്തങ്ങൾ ഇരുവരും സിനിമയിലൂടെ പ്രേക്ഷകന് സമ്മാനിക്കുന്നുണ്ട് . സിനിമയിൽ ആദ്യമായാണ് ഇവരുടെ മുഖങ്ങൾ കാണുന്നത് . ആദ്യമായെങ്കിലും ഒരിക്കൽ പോലും മറക്കാത്ത മുഹൂർത്തത്തങ്ങളാണ് ഇരുവരും സമ്മാനിച്ചത് . ഇവർക്കൊപ്പം അനീഷ് ജി . മേനോൻ ( നിസാർ ) , ലുക്മാൻ ( രാജേഷ് ) , അഭിരാം ( കുഞ്ഞിപ്പ ) , നവാസ് വള്ളിക്കുന്ന് ( ലത്തീഫ് ) തുടങ്ങിയവും വേഷം ഗംഭീരമാക്കി . റെക്സ് വിജയനും ഷഹബാസ് അമനും ചേർന്നായിരുന്നു സംഗീത സംവിധാനം . ഷഹബാസ് പാടിയ ഏതെണ്ടുടാ കാൽപ്പന്തല്ലാതേ . . എന്ന് തുടങ്ങുന്ന് സിനിമ ഇറങ്ങുന്നതിന് മുൻപെ ഹിറ്റായിരുന്നു . റെക്സ് വിജയൻ ഉൾപ്പടെ നാലു പേർ ചേർന്ന് നിർവ്വഹിച്ച പശ്ചാത്തലസംഗീതവും മികച്ച് നിന്നു . ഷൈജു ഖാലിദിന്റെ ക്യാമറ കണ്ണുകൾ മലപ്പുറത്തിന്റെ ഗ്രാമീണതയും സെവൻസ് ഫുട്ബോൾ ഗ്രൌണ്ടിന്റെ മനോഹാരിതയും വരച്ചുവച്ചു . ആദ്യപകുതിയിൽ തന്നെ മലപ്പുറത്തിന്റെ ഫുട്ബോൾ സംസ്കാരം മുഴുവൻ വരച്ച് കാണിക്കുന്നുണ്ട് . ഒട്ടും മുഷിപ്പിക്കാതെ തന്നെ . ടീമിൽ കളിക്കുന്ന വിദേശികളുടെ ജീവിതം . ഒരു ക്ലബ് മാനേജർ അവരെ കൈകാര്യം ചെയ്യുന്ന രീതി . എല്ലാം ഓരോ പ്രേക്ഷന്റേയും ഹൃദയത്തിലേക്ക് ആഴ്ത്തിയിറക്കാൻ സംവിധായകൻ കഴിഞ്ഞു . വികാര നിർഭരയമായ രംഗങ്ങളാണ് രണ്ടാം പകുതിയിൽ . കരയാതിരിക്കാൻ ദീർഘമായൊരു നിശ്വാസം പുറത്തേക്ക് വിട്ടുക്കൊണ്ടിരിക്കും . ലോകത്ത് സംസാരഭാഷ മാത്രമല്ല , ഫുട്ബോൾ എന്നൊരു ഭാഷകൂടിയുണ്ടെന്ന് അടിവരയിട്ട് ഉറപ്പിക്കുന്നതായിരുന്നു ക്ലൈമാക്സ് . എന്റെയും നിന്റെയും ശരീരത്തിൽ നിന്ന് പൊടിയുന്നു വിയർപ്പിന് ഒരേ മണവും ഒരേ നിറവുമാമെന്ന് സക്കരിയ ആ ക്ലൈമാക്സ് രംഗത്തിലൂടെ വരച്ചിടുന്നു .


തിലകനോട് താരസംഘടനയായ ' അമ്മ ' കാട്ടിയ അനീതിക്ക് പരിഹാരം കാണാമെന്ന മോഹൻലാലിന്റെ ഉറപ്പിനെത്തുടർന്നാണ് താൻ ' ഒടിയനി ' ൽ ഡബ്ബ് ചെയ്യാൻ തയ്യാറായതെന്ന് ഷമ്മി തിലകൻ . മോഹൻലാൽ നൽകിയ ഉറപ്പിന്റെ ഉപകാരസ്മരണയായിരുന്നു ' ഒടിയനി ' ലെ ഡബ്ബിംഗ് എന്നും തന്റെ ഭാഗം കഴിഞ്ഞുവെന്നും ഇനി എല്ലാം മോഹൻലാലിന്റെ കൈയിലാണെന്നും ഷമ്മി ഒരു ഫേസ്ബുക്ക് പോസ്റ്റിന് താഴെ ആരാധകരുടെ ചോദ്യങ്ങൾക്ക് മറുപടിയായി കുറിച്ചു . യുവനടൻ ധ്രുവനെ മമ്മൂട്ടി ചിത്രം മാമാങ്കത്തിൽ നിന്ന് പുറത്താക്കിയതുമായി ബന്ധപ്പെട്ടുള്ള ഫേസ്ബുക്ക് പോസ്റ്റിന് താഴെ നടന്ന ചർച്ചയിലാണ് തിലകന് അവസരങ്ങൾ നിഷേധിക്കപ്പെട്ട കാര്യവും ചർച്ചാവിഷയമായത് . ' അഭിനയിച്ച സിനിമയിൽ നിന്നും പുറത്താക്കപ്പെട്ട സ്ഥിതിക്ക് , സ്തുത്യർഹമായ പ്രവർത്തനങ്ങളെ മാനിച്ച് മാസം തോറും 5000 രൂപ കൈനീട്ടം ( പെൻഷൻ ) കിട്ടാനുള്ള യോഗ്യത ധ്രുവൻ എന്ന പുതുമുഖനടൻ തുടക്കത്തിൽ തന്നെ നേടിയതായി കരുതേണ്ടതാണ് എന്ന് അനുഭവം ഗുരുസ്ഥാനത്തുള്ളതിനാൽ ഞാൻ സാക്ഷ്യപ്പെടുത്തുന്നു . ഇവിടിങ്ങനാണ് ഭായ് . . . ' എന്നായിരുന്നു ധ്രുവന് ഐക്യദാർഢ്യം പ്രകടിപ്പിച്ചുള്ള ഷമ്മി തിലകന്റെ പോസ്റ്റ് . അതിന് താഴെ തിലകനെ പുറത്താക്കിയ വിഷയം ചർച്ചയായപ്പോൾ അദ്ദേഹത്തിന്റെ മറുപടി ഇങ്ങനെ . . ' എന്റെ പിതാവിന് മക്കളോട് ഉള്ളതിനേക്കാൾ സ്നേഹം ലാലേട്ടനോടുണ്ടായിരുന്നു എന്നത് പരമമായ സത്യമാണ് . അത് അദ്ദേഹത്തിനും അറിയാം എന്നാണ് എന്റെ വിശ്വാസം . അതുതന്നെയാണ് എന്റെ പ്രതീക്ഷയും . വ്യക്തിപരമായി എനിക്ക് സംഘടനയുമായി പ്രശ്നങ്ങൾ യാതൊന്നും തന്നെ ഇല്ല . എന്റെ പിതാവിനോട് സംഘടന കാട്ടിയ അനീതിക്ക് പ്രായശ്ചിത്തം മാത്രമായിരുന്നു ആവശ്യം . അതിനൊരു ശാശ്വതപരിഹാരം ഉണ്ടാകുമെന്ന് 07/08/18 ലെ മീറ്റിംഗിൽ ലാലേട്ടൻ എനിക്ക് ഉറപ്പുനൽകുകയും ചെയ്തു . തുടർന്ന് അദ്ദേഹത്തിന്റെ താൽപര്യാർത്ഥം ഞാൻ അദ്ദേഹത്തിന്റെ ' ഒടിയൻ ' സിനിമയിൽ പ്രതിനായകന് ശബ്ദം നൽകുകയും ( ക്ലൈമാക്സ് ഒഴികെ ) മറ്റു കഥാപാത്രങ്ങൾക്ക് ശബ്ദം കൊടുക്കുന്നതിന് ആവശ്യമായ നിർദ്ദേശങ്ങൾ നൽകുകയും ചെയ്തിട്ടുള്ളതാണ് . അഭിനയിക്കാൻ വന്ന അവസരങ്ങൾ പോലും വേണ്ടെന്നുവെച്ച് ശ്രീ . ശ്രീകുമാർ മേനോനെ സഹായിക്കാൻ ഒരു മാസത്തോളം ആ സ്റ്റുഡിയോയിൽ പ്രതിഫലേച്ഛ ഇല്ലാതെ ഞാൻ കുത്തിയിരുന്നത് 07/08/18 - ൽ എനിക്ക് ലാലേട്ടൻ നല്കിയ ഉറപ്പിന്റെ ഉപകാരസ്മരണ മാത്രമാകുന്നു . എന്റെ ഭാഗം കഴിഞ്ഞു . . ! ഇനി ലാലേട്ടന്റെ കയ്യിലാണ് . . . അനുഭാവപൂർവ്വം പരിഗണിക്കും എന്ന് പ്രതീക്ഷിക്കാം . . . . ! '


രാജ്യത്തെ പ്രധാന നോൺ മെട്രോ നഗരങ്ങളിലെ യൂബർ ടാക്സി നിരക്കുകളിൽ 22 ശതമാനം വരെ കുറവ് വരുത്തി . ഇന്ത്യയിലെ പത്തോളം പ്രമുഖ നഗരങ്ങളിലാണ് കുറവു വരുത്തിയിരിക്കുന്നത് . നാഗ്പൂർ , ഇൻഡോർ എന്നിവിടങ്ങളിൽ ഒമ്പത് ശതമാനമാണ് നിരക്കു കുറച്ചിരിക്കുന്നത് . യൂബറിന്റെ പുതിയ തീരുമാനം പ്രാദേശിക ടാക്സികളിൽ നിന്നുള്ള മത്സരത്തിനു കൂടിയാണ് വഴിവെക്കുക . എന്നാൽ നിരക്കു കുറവു വരുത്തുന്നത് സേവനം കൂടുതൽ മെച്ചപ്പെട്ടതാക്കുന്നതിനിടയാക്കുമെന്നും , കുറഞ്ഞ ചിലവിൽ യാത്രക്കാർക്ക് ലക്ഷ്യസ്ഥാനത്തേക്കുന്നതിന് ഉപകരിക്കുമെന്ന് യൂബർ കമ്പനി ബ്ലോഗിലൂടെ വ്യക്തമാക്കി . കിലോമീറ്ററിന് അഞ്ച് രൂപയാണ് വിസാഗ് , നാഗ്പൂർ , ഇൻഡോർ , അഹമ്മദാബാദ് തുടങ്ങഇയ നഗരങ്ങളിലെ പുതിയ നിരക്ക് . പൂനെ , അജ്മീർ , മംഗലൂരു എന്നീ നഗരങ്ങളിലെ നിരക്കിലും വ്യത്യാസമുണ്ട് . കൂടുതൽ ജോലി ചെയ്യുമ്പോൾ ഡ്രൈവർമാരുടെ വൈദഗ്ദ്ധ്യം കൂടും . വെറുതെ കളയുന്ന സമയത്തിന് കുറവ് വരുമെന്നും യൂബർ കൂട്ടിചേർത്തു . ബെംഗലൂരു കേന്ദ്രമായി പ്രവർത്തിക്കുന്ന ഒല കമ്പനിയുടെ വാഹനമായ ' മൈക്രോ ' ഒരു കിലോമീറ്ററിന് ആറു രൂപ എന്ന നിരക്കിൽ സേവനം നൽകിയിരുന്നു . രാജ്യത്തെ പതിമൂന്ന് പ്രധാന നഗരങ്ങളിൽ ' മൈക്രോ ' സേവനം നൽകുന്നുണ്ട് . യൂബറിനെ കടത്തിവെട്ടാൻ തങ്ങൾക്ക് ആകുമെന്ന് ഒല അവകാശപെട്ടു .


ഫോബ്സ് മാഗസിൻ പുറത്തിറക്കിയ ലോകത്തെ ഏറ്റവും കൂടുതൽ പ്രതിഫലം പറ്റുന്ന 10 നടൻമാരുടെ പട്ടികയിൽ ഇന്ത്യയിൽ നിന്ന് രണ്ടുപേർ . ബോളിവുഡ് സൂപ്പർ താരങ്ങളായ ഷാരൂഖ് ഖാനും അക്ഷയ് കുമാറുമാണ് പ്രതിഫലക്കാര്യത്തിൽ ലോകത്തിൽ തന്നെ ആദ്യ പത്തിലുള്ള ഇന്ത്യൻ താരങ്ങൾ . ഫോബ്സ് മാഗസിൻ പുറത്തുവിട്ട പട്ടികയിൽ കിംഗ് ഖാൻ എട്ടാമതും അക്ഷയ് കുമാർ പത്താമതുമാണ് . ഫോബ്സിന്റെ കണക്കുകളനുസരിച്ച് 3.3 കോടി ഡോളറാണ് കഴിഞ്ഞവർഷം ഷാരൂഖിന്റെ വരുമാനം . കഴിഞ്ഞ വർഷം ഒന്നാമതായിരുന്ന റോബർട്ട് ഡൌണി ജൂനിയറാണ് ഷാരൂഖിനൊപ്പം പട്ടികയിൽ എട്ടാം സ്ഥാനം പങ്കിടുന്നത് . ഡ്വയിൻ ജോൺസണാണ് പ്രതിഫലക്കാര്യത്തിൽ മുമ്പൻ . ഏകദേശം ആറര കോടി ഡോളറാണ് ജോൺസന്റെ പോയവർഷത്തെ സമ്പാദ്യം . ബ്രാഡ് പിറ്റിനൊപ്പം പട്ടികയിൽ പത്താം സ്ഥാനത്തുള്ള അക്ഷയ് കുമാറിന്റെ പോയവർഷത്തെ സമ്പാദ്യം 3.1 കോടി ഡോളറാണ് . സിനിമയ്ക്ക് പുറമെ പരസ്യങ്ങളിൽ നിന്നുള്ള വരുമാനം കൂടി കണക്കിലെടുത്താണ് പട്ടിക പുറത്തുവിട്ടത് . വിൻ ഡീസൽ , ജോണി ഡെപ്പ് , മാറ്റ് ഡാമോൺ , ബെൻ അഫ്ലെക്ക് എന്നിവരും ആദ്യ പത്തിലുണ്ട് . 6 . 1 കോടി ഡോളർ വരുമാനമുള്ള ജാക്കി ചാനാണ് ഷാരൂഖിനും അക്ഷയ്ക്കും പുറമെ ആദ്യ പത്തിലുള്ള മറ്റൊരു ഏഷ്യൻ താരം . ആദ്യ 20 പേരുടെ പട്ടികയിൽ ഇന്ത്യയിൽ നിന്ന് സൽമാൻ ഖാനും അമിതാഭ് ബച്ചനും ഉണ്ട് .


നിഷ എന്ന രണ്ടു വയസ്സുകാരിയെ ദത്തെടുക്കാൻ സണ്ണി ലിയോണും ഭർത്താവ് ഡാനിയേൽ വെബ്ബറും കാണിച്ച മനസ്സിനെ ബോളിവുഡ് മുഴുവൻ അഭിനന്ദനങ്ങൾ കൊണ്ടു മൂടുകയാണ് . ട്വിറ്ററിലും ഫെയ്സ്ബുക്കിലും താരങ്ങളുടെ ആരാധകരും ആശംസകളുമായി എത്തി . പെൺകുഞ്ഞിനെ ദത്തെടുത്ത സണ്ണിയെയും ഡാനിയേലിനെയും ഓർത്ത് അഭിമാനിക്കുന്നുവെന്നായിരുന്നു വിവേക് ഒബ്രോയ് ഫെയ്സ്ബുക്കിൽ കുറിച്ചത് . നിങ്ങൾ ചെയ്തത് നല്ല പ്രവർത്തിയാണെന്നും മൂന്നു പേരും സന്തോഷത്തോടെ ഇരിക്കട്ടെയെന്നും താരങ്ങൾ കുറിച്ചു . റിതേഷ് ദേശ്മുഖ് , വീർ ദാസ് , രാഹുൽ ദോലാകിയ , ഇഷ ഗുപ്ത എന്നിവരും ട്വീറ്റ് ചെയ്തു . എല്ലാവർക്കും സണ്ണി നന്ദിയും പറഞ്ഞു . മഹാരാഷ്ട്രയിലെ ലാത്തൂരിൽ നിന്നുള്ള രണ്ടു വയസ്സുകാരി നിഷയെയാണ് ദത്തെടുത്തത് . രണ്ടു വർഷം മുൻപാണ് ദത്തെടുക്കാനുള്ള തീരുമാനത്തിൽ എത്തിയത് . സിനിമയും , ടെലിവിഷൻ പരിപാടികളുമായി തിരക്കിലാണെങ്കിലും നിഷയ്ക്കു വേണ്ടി പരമാവധി സമയം കണ്ടെത്തുമെന്നും സണ്ണി പറഞ്ഞു . ഇപ്പോൾ അവൾക്ക് മറാത്തി മാത്രമേ അറിയൂ ഞങ്ങളുടെ സംസാരത്തിലേയ്ക്കെത്താൻ പഠിപ്പിക്കുന്നുണ്ട് . ഈ പ്രായത്തിൽ അത് അവൾക്ക് എളുപ്പമായിരിക്കുമെന്നാണ് കരുതുന്നത് . ഇനി മുതൽ അവളുടെ പേര് നിഷ കൌർ വെബർ എന്നാകുമെന്നും സണ്ണി പറഞ്ഞു .


വിവോയുടെ വൈ93 ഇന്ത്യൻ വിപണിയിൽ . ചൈനയിൽ കഴിഞ്ഞ മാസം ഇറങ്ങിയ ഫോൺ ഹീലിയോ പി22 എസ്ഒസി പ്രോസ്സസറുമായാണ് എത്തുന്നത് . ഈ ഫോണിന് ഇന്ത്യൻ വിപണിയിലെ വില 13,999 രൂപയായിരിക്കും . ബ്ലാക്ക് , പർപ്പിൾ കളർ ഓപ്ഷനിലാണ് വൈ93 എത്തുന്നത് . ഡ്യൂവൽ സിം ഫോണായ വൈ93യുടെ ഓപ്പറേറ്റിംഗ് സിസ്റ്റം ആൻഡ്രോയ്ഡ് 8.1 ഓറീയോ ആണ് . ഇതിൽ വിവോയുടെ ഫൺടെച്ച് ഒഎസ് 4.5 കസ്റ്റമറേഷനും ലഭിക്കും . മീഡിയ ടെക്ക് ഹീലിയോ പി22 ആണ് ഇതിലെ ചിപ്പ് . 4ജിബിയാണ് ഫോണിൻറെ റാം ശേഷി . 32 ജിബിയാണ് ഫോണിൻറെ ഇൻബിൽഡ് മെമ്മറി . എന്നാൽ ചൈനയിൽ ഇറങ്ങിയ വൈ93ക്ക് 64 ജിബിയാണ് ഇൻ ബിൽഡ് മെമ്മറി ശേഷി . പിന്നിൽ ഇരട്ട ക്യാമറയുള്ള ഫോണിൻറെ പ്രഥമ സെൻസർ 13 - എംപിയാണ് . രണ്ടാമത്തെ സെൻസർ 2 എംപി . മുന്നിലെ സെൽഫി ക്യാമറ 8 എംപിയാണ് .


ഇന്ത്യൻ ക്രിക്കറ്റ് ടീമിന് പുതിയ വിജയമന്ത്രങ്ങളുമായി കോച്ച് അനിൽ കുംബ്ലെ . പുതിയ കോച്ചായി സ്ഥാനമേറ്റതിനു തൊട്ടുപിന്നാലെ ടീമംഗങ്ങളെ കോർത്തിണക്കിയ സംഗീത വിരുന്നുമായാണ് കുംബ്ലെ ടീമിനെ ഉഷാറാക്കാനെത്തിയത് . ഇതിന്റെ ഭാഗമായി നടിയും സംഗീതജ്ഞയുമായ വസുന്ധരാ ദാസിന്റെ നേതൃത്വത്തിൽ സംഗീത വിരുന്ന് അരങ്ങേറി . ഞായറാഴ്ച നടന്ന പരിപാടയിൽ ധോണിയും കൊഹ്ലിയും ഉൾപ്പെടെയുള്ള ടീം അംഗങ്ങൾ വിവിധ സംഗീതോപകരണങ്ങൾ വായിക്കുന്ന ദൃശ്യങ്ങൾ ബിസിസിഐ പുറത്തുവിട്ടു . ടീം അംഗങ്ങൾ ഡ്രം സെറ്റുകളുമായി അണിനിരന്ന പരിപാടിക്ക് ഡ്രം സർക്കിൾ എന്നാണ് പേരിട്ടിരുന്നത് . വസുന്ധരയുടെ ട്രൂപ്പായ ഡ്രംജാം അംഗങ്ങളും താരങ്ങൾക്കൊപ്പം അണിനിരന്നു . ഹേ റാം , മൺസൂൺ വെഡ്ഡിംഗ് തുടങ്ങിയ ചിത്രങ്ങളിലൂടെ ശ്രദ്ധേയയായ നടിയും ഗായികയുമാണ് വസുന്ധര . ടീം ഇന്ത്യയിലെ ഐക്യം ദൃഢമാക്കുന്നതിന്റെ ഭാഗമായി സംഗീതവിരുന്നുകൾ ഉൾപ്പെടെ നിരവധി പരിപാടികളാണ് അനിൽ കുംബ്ലെ വിഭാവനം ചെയ്തിരിക്കുന്നത് . അംഗങ്ങളെ ചെറുവിഭാഗങ്ങളായി തിരിച്ച് സീനിയർ താരങ്ങളുടെ നേതൃത്വത്തിൽ അനുഭവവിവരണ ക്ലാസ്സുകളും ആസൂത്രണം ചെയ്തിട്ടുണ്ട് .


ലിയോണൽ മെസിയെ കുറിച്ചുള്ള ആധിയിലാണ് അർജന്റീന ദേശീയ ടീം . സൂപ്പർ താരത്തിനേറ്റ ഹാംസ്ട്രിങ് ഇഞ്ചുറി കാര്യമാക്കാതെ ബാഴ്സലോണ തുടർച്ചയായി കളിപ്പിക്കുന്നതാണ് അർജന്റീന കോച്ച് ജോർജ് സാംപോളിയെ വിഷമിപ്പിക്കുന്നത് . ലോകകപ്പ് അടുത്തെത്തി നിൽക്കെ താരത്തിന് വിശ്രമം നൽകണമെന്നാണ് ദേശീയ അർജന്റീനയുടെ ആവശ്യം . പരുക്ക് കാരണം ഇറ്റലി , സ്പെയ്ൻ എന്നിവർക്കെതിരേ സൌഹൃദ മത്സരത്തിൽ മെസി കളിച്ചിരുന്നില്ല . പിന്നാലെ ലാ ലിഗയിൽ വലൻസിയക്കെതിരേ പകരക്കാരനായിട്ടാണ് കളിച്ചത് . യുവേഫ ചാംപ്യൻസ് ലീഗിൽ റോമയ്ക്കെതിരേ കളിച്ചെങ്കിലും കാര്യമായൊന്നും ചെയ്യാൻ കഴിഞ്ഞിരുന്നില്ല . ഇരുപാദങ്ങളിലും ഗോളൊന്നും നേടൻ മെസിക്ക് സാധിച്ചില്ല . രണ്ടാം പാദത്തിൽ തോറ്റതോടെ ബാഴ്സലോണയ്ക്ക് പുറത്തേക്കുള്ള വഴിയും തെളിഞ്ഞു . പരുക്ക് പൂർണമായും മാറിയിട്ടില്ലെന്ന് തെളിയിക്കുന്നതായിരുന്നു മെസിയുടെ പ്രകടനം .


ക്രിക്കറ്റ് മെെതാനങ്ങൾ പലപ്പോഴും പല അമളികൾക്കും സാക്ഷ്യം വഹിക്കാറുണ്ട് . എന്നാൽ , ഇന്ത്യൻ താരം അജിങ്ക്യ രഹാനെയ്ക്ക് സംഭവിച്ച ഈ അബദ്ധം കണ്ടാൽ ആരും ചിരിച്ചു പോകും . ദിയോദർ ട്രോഫിയിലാണ് സംഭവം അരങ്ങേറിയത് . ഇന്ത്യ സിയും ഇന്ത്യ ബിയും തമ്മിൽ ദില്ലി ഫിറോസ് ഷാ കോട്ല സ്റ്റേഡിയത്തിൽ ഏറ്റുമുട്ടുകയാണ് . ശുബ്മാൻ ഗിൽ ആണ് രഹാനെയ്ക്കൊപ്പം ക്രീസിൽ . 96 റൺസിൽ എത്തി നിൽക്കുമ്പോൾ രഹാനെ മായങ്ക് മാർക്കണ്ഡയെ മിഡ് ഓണിലേക്ക് തട്ടി ഒരു ഡബിൾ സ്വന്തമാക്കി . സ്റ്റേഡിയത്തിലെ സ്കോർ ബോർഡിൽ രഹാനെ മൂന്നക്കം കടന്നതായി കാണിച്ചതോടെ രഹാനെ ബാറ്റ് ഉയർത്തി വീശി സന്തോഷം പ്രകടിപ്പിച്ചു . എന്നാൽ , അപ്പോഴും രഹാനെയുടെ പേരിൽ 97 റൺസ് മാത്രമാണ് കുറിക്കപ്പെട്ടിരുന്നത് . രഹാനെ ബാറ്റ് ഉയർത്തിയതോടെ ഡ്രസിംഗ് റൂമിലിരുന്ന സഹതാരം സുരേഷ് റെയ്ന എഴുന്നേറ്റ് നിന്ന് മൂന്ന് റൺസ് കൂടെ ശതകത്തിലേക്ക് ഉണ്ടെന്ന് ആംഗ്യം കാണിക്കുന്നുമുണ്ട് . എന്നാൽ , സ്കോർ ബോർഡ് കെെകാര്യം ചെയ്യുന്നയാൾക്ക് സംഭവിച്ച തെറ്റ് രഹാനയ്ക്ക് വലിയ പണിയാണ് കൊടുത്തത് . പക്ഷേ , അതിന് ശേഷം രഹാനെ സെഞ്ച്വറിയുടെ കടന്ന് മുന്നേറി . 144 റൺസെടുത്ത താരത്തിൻറെ മികവിൽ ഇന്ത്യ സി 352 റൺസാണ് ആണ് പടുത്തുയർത്തിയത് . 29 റൺസിനെ ഇന്ത്യ ബി ടീമിനെ തോൽപ്പിച്ച് ദിയോദർ ട്രോഫി സ്വന്തമാക്കുകയും ചെയ്തു .


അസൂസ് സെൻഫോൺ 3 സ്മാർട്ട് ഫോണുകൾ ഇന്ത്യയിലും എത്തുന്നു . സെൻഫോൺ 3 സീരിസിൽ മൂന്ന് ഫോണുകളാണ് ഉള്ളത് . സെൻഫോൺ 3 , സെൻഫോൺ 3 അൾട്രാ , സെൻഫോൺ 3 ഡീലക്സ് എന്നിവയാണ് ഫോണുകൾ . സെൻഫോൺ 3 ഡീലക്സിന് 33,590 രൂപയും സെൻഫോൺ 3 യ്ക്ക് 16,752 രൂപയും സെൻഫോൺ 3 അൾട്രയ്ക്ക് 32,217 രൂപയുമാകും ഏകദേശ വില . സെൻഫോൺ 3 ഡീലക്സ് 5.7 ഇഞ്ച് ഫുൾ എച്ച് . ഡി സൂപ്പർ അമോലോഡ് ഡിസ്പ്ലേയാണ് ഫോണിനുള്ളത് . ബി റാമും 256 ജി . ബി ഇന്റേർണൽ മെമ്മറിയുമായാണ് ഫോൺ എത്തുന്നത് . 4 കെ വീഡിയോ റെക്കോർഡിങ്ങ് സംവിധാനത്തോട് കൂടിയ 23 മെഗാപിക്സൽ മുൻ ക്യാമറയാണ് ഫോണിനുള്ളത് . ടൈപ്പ് സി യു . എസ് . ബി ചാർജറുള്ള ഫോണിൻറെ ബാറ്ററി 3,000 എംഎഎച്ച് ആണ് . സെൻഫോൺ 3 സ്മാർട്ട്ഫോണിലേക്ക് വരുമ്പോൾ വരുമ്പോൾ 5.5 ഇഞ്ച് സൂപ്പർ ഐപിഎസ് പ്ലസ് ഡിസ്പ്ലേയാണുള്ളത് . രണ്ട് വിഭാഗങ്ങളാണ് ഫോണിനുള്ളത് . 3 ജിബി റാമും 32 ജിബി ഇന്റേർണൽ സ്റ്റോറേജുമുള്ള ഒരു വിഭാഗവും 4 ജി . ബി റാമും 64 ജിബി ഇന്റേർണൽ മെമ്മറിയുമുള്ള മറ്റൊരു വിഭാഗവും . 16 മെഗാപിക്സൽ റിയർ ക്യാമറയും 8 മെഗാപിക്സൽ സെൽഫി ക്യമറയുമാണ് ഫോണിനുള്ളത് . ഒക്ടാകോർ സ്നാപ്ഡ്രാഗൺ 625 പ്രോസസറിലാണ് ഫോൺ എത്തുന്നത് . ഫിംഗൾ പ്രിന്റ് സ്കാനറും സവിശേഷതയാണ് . സെൻഫോൺ 3 അൾട്രയ്ക്ക് 6.8 ഇഞ്ച് ഡിസ്പ്ലേയാണുള്ളത് . സ്നാപ്ഡ്രാഗൺ 652 പ്രോസസറാണ് ഫോണിനുള്ളത് . ബി , നാല് ജി . ബി റാമിലും ഫോൺ എത്തുന്നുണ്ട് . മൂന്ന് സ്റ്റോറേജ് സംവിധാനത്തിൽ ഫോൺ എത്തുന്നുണ്ട് . ബിയും 128 ജി . ബിയും . 23 മെഗാപിക്സൽ റിയർ ക്യാമറയുമായാണ് ഫോൺ എത്തുന്നത് . ഫിംഗൾ പ്രിന്റ് സെൻസറും 4,600 എം . എഎച്ച് ബാറ്റിയും ഫോണിനുണ്ട് .


വിംബിൾഡണിലെ പ്രായം കൂടിയ കിരീട ജേതാവെന്ന നേട്ടം വീനസിനെ കൈയൊഴിഞ്ഞു . വനിതാ സിംഗിൾസ് ഫൈനലിൽ വീനസിനെ കീഴടക്കി സ്പാനിഷ് താരം ഗാർബൈൻ മുഗുരുസ കിരീടം ചൂടി . നേരിട്ടുള്ള സെറ്റുകളിലായിരുന്നു മുഗുരുസയുടെ കീരിടനേട്ടം . സ്കോർ 7 - 5,6 - 0 . ഒപ്പത്തിനൊപ്പമുള്ള പോരാട്ടമാണ് ആദ്യ സെറ്റിൽ കണ്ടതെങ്കിൽ രണ്ടാം സെറ്റിൽ വീനസിനെ തീർത്തും നിഷ്പ്രഭമാക്കിയാണ് മുഗുരുസയുടെ കിരീട നേട്ടം . മുഗുരുസയുടെ രണ്ടാം ഗ്രാൻസ്ലാം കിരീടമാണിത് . 2016ൽ ഫ്രഞ്ച് ഓപ്പണിലും 23കാരിയായ മുഗുരുസ കിരീടം നേടിയിരുന്നു . 2015ലെ വിംബിൾഡൺ ഫൈനലിൽ വീനസിന്റെ സഹോദരി സെറിനയുടെ മികവിന് മുന്നിൽ തലകുനിക്കേണ്ടിവന്ന മുഗുരുസയ്ക്ക് ഈ വിജയം മധുരപ്രതികാരം കൂടിയായി . ഓപ്പൺ യുഗത്തിൽ ഏറ്റവും പ്രായം കൂടിയ വിംബിൾഡൺ ജേതാവെന്ന നേട്ടമാണ് 37കാരിയായ വീനസിന് കൈയകലത്തിൽ നഷ്ടമായത് . തോറ്റെങ്കിലും ഏറ്റവും പ്രായം കൂടി വിംബിൾഡൺ ഫൈനലിസ്റ്റ് എന്ന നേട്ടം വീനസിന് സ്വന്തമായി . വീനസിന്റെ കളി കണ്ടുവളർന്ന തനിക്ക് അവരുമായി ഫൈനൽ കളിക്കാനായത് അവിശ്വസനീയ അനുഭവമാണെന്ന് കീരിടം ഏറ്റുവാങ്ങിയശേഷം മുഗുരുസ പറഞ്ഞു .


കേന്ദ്രധനകാര്യ ബജറ്റ് അവതരിപ്പിക്കാൻ ദിവസങ്ങൾ മാത്രം അവശേഷിക്കെ ആവശ്യങ്ങൾ ഉന്നയിച്ച് സ്റ്റെയിൻലസ് സ്റ്റീൽ വ്യവസായം . സ്റ്റൈൻലെസ് സ്റ്റീലിന്റെയും ഫെറോ നിക്കലിന്റേയും ഇറക്കുമതി ചുങ്കം നീക്കാനാണ് സ്റ്റെയിൻലസ് സ്റ്റീൽ വ്യവസായത്തിന്റെ ആവശ്യം . ഇന്ത്യൻ സ്റ്റൈൻലെസ് സ്റ്റീൽ ഡെവലപ്പ്മെന്റ് അസോസിയേഷനാണ് അസംസ്കൃ വസ്തുുക്കളുട ഇറക്കുമതി ചുങ്കം നീക്കം ചെയ്യാനുള്ള നിർദേശം മുന്നോട്ടുവച്ചിട്ടുള്ളത് . സർക്കാർ കഴിഞ്ഞ ബജറ്റിൽ നിക്കലിന്റെ ഇറക്കുമതി തീരുവയാണ് നീക്കം ചെയ്തത് . എന്നാൽ സ്റ്റീൽ വ്യവസായത്തിൽ ഏറ്റവുമധികം ഉപയോഗിക്കപ്പെടുന്നത് ഫെറോ നിക്കലാണ് . അതിനാൽ നിക്കലിന്റെ ഇറക്കുമതി തീരൂവ നീക്കം ചെയ്തത് സ്റ്റീൽ വ്യവസായത്തിന് ഗുണം ചെയ്യുന്നില്ലെന്നും ഇന്ത്യൻ സ്റ്റൈൻലെസ് സ്റ്റീൽ ഡെവലപ്പ്മെന്റ് അസോസിയേഷൻ ചൂണ്ടിക്കാണിക്കുന്നു . അതിനാൽ നിക്കലിന് നൽകിയ ഇളവ് ഫെറോ നിക്കലിന് കൂടി പ്രാബല്യത്തിൽ വരുത്തണമെന്നുമാണ് ഇന്ത്യൻ സ്റ്റൈൻലെസ് സ്റ്റീൽ ഡെവലപ്പ്മെന്റ് അസോസിയേഷൻ ഉന്നയിക്കുന്ന ആവശ്യം . നിലവിൽ ഫെറോ നീക്കലിന്റെ ഇറക്കുമതി ചുങ്കം 2.5 ശതമാനമാണ് . ഇന്ത്യയ്ക്ക് നിക്കൽ ശേഖരമില്ലാത്തതിനാൽ രാജ്യത്തെ സ്റ്റീൽ വ്യവസായത്തിന് ആവശ്യമായ നിക്കൽ ഇറക്കുമതി ചെയ്യാതെ മറ്റ് മാർഗ്ഗങ്ങളില്ല . ഇലക്ട്രിക് ഫർണസുകൾ വഴി സ്റ്റീൽ ഉൽപ്പാദനം ആരംഭിച്ചതോടെ നിക്കലും ക്രോമുമാണ് സ്റ്റൈൻലെസ് സ്റ്റീൽ സ്ക്രാപ്പിന്റെ പ്രധാന അസംസ്കൃത വസ്തുുക്കൾ . സക്രാപ്പും രാജ്യത്ത് ലഭ്യമല്ലാത്തതിനാൽ ഇതും ഇറക്കുമതി ചെയ്താണ് സ്റ്റീൽ വ്യവസായത്തിൽ ഉപയോഗിക്കുന്നത് . അതിനാൽ സ്ക്രാപ്പിന്റെ കസ്റ്റംസ് തീരുവ 2 - 5 ശതമാനത്തിൽ നിന്ന് വെട്ടിക്കുറയ്ക്കാനുള്ള നിർദേശവും ഇന്ത്യൻ സ്റ്റൈൻലെസ് സ്റ്റീൽ ഡെവലപ്പ്മെന്റ് അസോസിയേഷൻ ബജറ്റിന് മുമ്പായി മുന്നോട്ടുവയ്ക്കുന്നുണ്ട് . സർക്കാർ മറ്റ് രാജ്യങ്ങളുമായി പുതിയ വ്യാപാര ബന്ധങ്ങൾ കെട്ടിപ്പടുക്കുമ്പോൾ ഇന്ത്യൻ സ്റ്റൈൻലെസ് വ്യവസായ രംഗത്തെ മത്സരം അതേപടി നിലനിർത്തേണ്ടതുണ്ടെന്നും അതിനാൽ ഫെറോ നീക്കലിന്റേയും സ്റ്റൈൻലെസ് സ്റ്റീൽ സ്ക്രാപ്പിന്റെയും ഇറക്കുമതി തീരുവ നീക്കം ചെയ്യാനുമാണ് ഇന്ത്യൻ സ്റ്റൈൻലെസ് സ്റ്റീൽ ഡെവലപ്പ്മെന്റ് അസോസിയേഷൻ ധനകാര്യമന്ത്രാലയത്തിന് മുമ്പിൽ വയ്ക്കുന്ന നിർദേശമെന്നും ഇന്ത്യൻ സ്റ്റൈൻലെസ് സ്റ്റീൽ ഡെവലപ്പ്മെന്റ് അസോസിയേഷൻ പ്രസിഡന്റ് കെകെ പഹുജ ചൂണ്ടിക്കാണിക്കുന്നു . ഫെബ്രുവരി ഒന്നിന് എൻഡിഎ സർക്കാർ ധനകാര്യ ബജറ്റ് അവതരിപ്പിക്കാനിരിക്കെയാണ് ഈ നിർദേശങ്ങൾ .


ചൊ വ്വാ ഴ് ച 36 പൈ സ കൂ ടി ഇ ടി ഞ്ഞ് 71.57ലേ ക്കാണ് രൂപയുടെ മൂല്യം താഴ്ന്നത് . ച രി ത്ര ത്തി ലെ ഏ റ്റ വും വ ലി യ വീ ഴ് ച യാ ണ് രൂ പ ക്കു ണ്ടാ യി രി ക്കു ന്ന ത് . അ ന്താ രാ ഷ് ട്ര വാ ണി ജ്യ ത ർ ക്ക ങ്ങ ളു യ ർ ത്തു ന്ന ആ ശ ങ്ക യും ക്രൂ ഡ് ഓയി ൽ വി ല വ ർ ധ ന യു മാ ണ് ഇ ന്ത്യ ൻ നാ ണ യ ത്തി നെ തി രെ ഡോ ള ർ ശ ക്തി യാ ർ ജി ക്കാ ൻ കാ ര ണം . അ തി നി ടെ , രൂ പ യു ടെ മൂ ല്യം ഇ നി യും ഇ ടി യു മെ ന്ന് രാ ജ്യ ത്തെ ഏ റ്റ വും വ ലി യ പൊ തു മേ ഖ ല ബാ ങ്കാ യ എ സ് . ബി . ഐ ചൊ വ്വാ ഴ് ച പു റ ത്തി റ ക്കി യ റി പ്പോ ർ ട്ടി ൽ വ്യ ക്ത മാ ക്കി . ഇ ത്ത രം സാ ഹ ച ര്യ ത്തി ൽ പ തി വാ യി ചെ യ്യു ന്ന തു പോ ലെ പ ലി ശ നി ര ക്ക് കൂ ട്ടി മൂ ല്യ ത്ത ക ർ ച്ച പി ടി ച്ചു നി ർ ത്താ നാ യി രി ക്കും ആർബിഐ ശ്ര മി ക്കു ക യെ ന്നും ബാ ങ്കി ൻറെ റി പ്പോ ർ ട്ടി ൽ പ റ യു ന്നു . നി ല വി ൽ എ ണ്ണ ഇ റ ക്കു മ തി ക്ക് കൂ ടു ത ൽ പ ണം വേ ണ്ടി വ രു ന്ന ത് രാ ജ്യ ത്തെ ക റ ൻറ് അ ക്കൌ ണ്ട് ക മ്മി യി ലും വ ർ ധ ന യു ണ്ടാ ക്കും . മ റ്റ് എ ല്ലാ ഇ റ ക്കു മ തി ക്കും സാ ധാ ര ണ യി ൽ ക വി ഞ്ഞ പ ണം ചെ ല വി ടേ ണ്ടി വ രു ന്ന തും രൂ പ യെ സ മ്മ ർ ദ ത്തി ലാ ക്കു ന്ന ഘ ട ക മാ ണ് . അ തേ സ മ യം , രൂ പ യു ടെ ത ക ർ ച്ച ക്ക് കാ ര ണം സ ർ ക്കാ ർ നി യ ന്ത്ര ണ ത്തി ല ല്ലാ ത്ത അ ന്താ രാ ഷ് ട്ര ഘ ട ക ങ്ങ ളാ യ തി നാ ൽ സ ർ ക്കാ റി ന് കാ ര്യ മാ യൊന്നു ചെ യ്യാ ൻ സാ ധി ക്കി ല്ലെ ന്ന് ധ ന മ ന്ത്രാ ല യ ത്തി ലെ പേ ര് വെ ളി പ്പെ ടു ത്താ ത്ത ഉ ദ്യോ ഗ സ് ഥ ൻ പ റ ഞ്ഞു . ധ ന ക്ക മ്മി 3.3 ശ ത മാ ന മെ ന്ന ത് ഭേ ദി ച്ചാ ൽ ആ ശ ങ്ക ജ ന ക മാ യ സാ ഹ ച ര്യ മു ണ്ടാ കു മെ ന്ന് ക ഴി ഞ്ഞ യാ ഴ് ച ക്രെ ഡി റ്റ് റേ റ്റി ങ് ഏ ജ ൻ സി യാ യ മൂ ഡീ സ് ഇ ൻ വെ സ് റ്റേ ഴ് സ് മു ന്ന റി യി പ്പ് ന ൽ കി യി ട്ടു ണ്ട് .


എണ്ണവില വില ഇടിയുന്ന സാഹചര്യത്തിൽ ഉൽപാദന നിയന്ത്രണം ഏർപ്പെടുത്താൻ വിയന്നയിൽ നടന്ന ഒപെക് യോഗത്തിൽ ഏകദേശ ധാരണയായി . 2019 മുതൽ പ്രതിദിനം 10 ലക്ഷം ബാരൽ എന്ന തോതിൽ ഉൽപാദനം കുറയ്ക്കാനാണ് നീക്കം . റഷ്യ ഉൾപ്പടെയുളള ഒപെക് ഇതര എണ്ണ ഉൽപാദക രാജ്യങ്ങളുമായി ഇന്ന് നടക്കുന്ന വിശദ ചർച്ചയ്ക്ക് ശേഷമാകും അന്തിമ തീരുമാനം പ്രഖ്യാപിക്കുക . വിയന്നയിലുണ്ടായിരുന്ന റഷ്യൻ ഊർജ്ജ മന്ത്രി അലക്സാണ്ടർ നൊവാക് വിഷയത്തിൽ പ്രസിഡൻറ് വ്ലാഡിമിർ പുടിനുമായി കൂടിയാലോചനകൾ നടത്താൻ റഷ്യയിലേക്ക് മടങ്ങി . ഒപെക് രാജ്യങ്ങളുമായി റഷ്യ ഇന്ന് വീണ്ടും ചർച്ചകൾ നടത്തും . റഷ്യ സമ്മതിച്ചാൽ ഉൽപാദന നിയന്ത്രണം സംബന്ധിച്ച ഔദ്യോഗിക പ്രഖ്യാപനം ഇന്നുണ്ടാകുമെന്നാണ് അന്താരാഷ്ട്ര മാധ്യമ റിപ്പോർട്ടുകൾ . ഉൽപാദനം കുറയ്ക്കാൻ ഒപെക് ഏകദേശ ധാരണയിൽ എത്തിയതോടെ ഇന്നലെ അന്താരാഷ്ട്ര വിപണിയിൽ എണ്ണവില ഉയർന്നു . എണ്ണവില വീണ്ടും ബാരലിന് 60 ഡോളറിൽ എത്തി . ഒപെക് ഉൽപാദനം വെട്ടിച്ചുരുക്കിയാൽ ഇന്ത്യ അടക്കമുളള ആകെ ഉപയോഗത്തിൻറെ 80 ശതമാനവും ഇറക്കുമതിയെ ആശ്രയിക്കുന്ന രാജ്യങ്ങൾക്ക് ഭീഷണിയാകും .


പൊതു ബജറ്റിൽ പ്രഖ്യാപിച്ച അധിക നികുതി നിർദേശങ്ങൾ ഇന്നു മുതൽ പ്രാബല്യത്തിൽവരും . സേവന നികുതിക്കു പുറമേ കൃഷി കല്യാൺ സെസ് കൂടി ഇന്നു മുതൽ നൽകേണ്ടിവരും . ബാങ്കിങ് , മൊബൈൽ , ഇൻഷ്വറൻസ് മേഖലകളെ ബാധിക്കുന്നതാണു പുതിയ നികുതി നിർദേശം . കാർഷിക മേഖലയിൽ പുനരുജ്ജീവന പദ്ധതികൾ നടപ്പാക്കുന്നതിനും കർഷക ക്ഷേമത്തിനും പണം കണ്ടെത്തുന്നതിനാണു കൃഷി കല്യാൺ സെസ് ഏർപ്പെടുത്താൻ കേന്ദ്ര സർക്കാർ തീരുമാനിച്ചത് . നിലവിൽ സേവന നികുതി ഏർപ്പെടുത്തുന്ന എല്ലാ മേഖലയിലും പുതിയ നികുതി ബാധകമാകും . ഇതോടെ ജീവിതച്ചെലവു കൂടും . ബാങ്കുകൾ ഉൾപ്പെടെയുള്ള സ്ഥാപനങ്ങളിൽനിന്നു ലഭിക്കുന്ന ധന സംബന്ധമായ സേവനങ്ങൾക്ക് അധിക ഫീസ് നൽകണം . എയർകണ്ടീഷൻ ചെയ്ത ഹോട്ടലുകളിൽനിന്നു ഭക്ഷണം കഴിക്കുന്നതിനും ട്രെയിൻ , വിമാന യാത്രകൾക്കും ചെലവേറും . മൊബൈൽ ഫോൺ ഉൾപ്പെടെയുള്ള ടെലികോം സേവനങ്ങൾക്കുള്ള വിലയും വർധിക്കും . ഓഹരി ഇടപാടുകൾക്കും ബ്യൂട്ടി പാർലർ , ഡ്രൈ ക്ലീനിങ് സേവനത്തിനും ചെലവു കൂടും . പത്തു ലക്ഷത്തിൽ കൂടുതൽ വിലയുള്ള കാറുകൾക്ക് ഇനി മുതൽ ഒരു ശതമാനം ആഢംബര നികുതിയും നൽകണം . കാറുകളുടെ എക്സ്ഷോറൂം വിലയ്ക്കൊപ്പമായിരിക്കും നികുതി ഏർപ്പെടുത്തുക . നേരത്തെ 12.36 ശതമാനമായിരുന്ന സേവന നികുതി 2015ലാണു 14 ശതമാനമായി ഉയർത്തിത് . കഴിഞ്ഞ നവംബറിൽ ഏർപ്പെടുത്തിയ സ്വച്ഛ് ഭാരത് സെസിനു പുറമേ കൃഷി കല്യാൺ സെസ് കൂടി ചേരുന്നതോടെ നികുതി ബാധ്യത 15 ശതമാനമായി ഉയർന്നു .


2 . 21 ശതമാനം ഇടിവോടെ 1,064.40 രൂപയ്ക്കാണ് മുംബൈ ഓഹരി വിപണിയിൽ വെള്ളിയാഴ്ച റിലയൻസിന്റെ ഓഹരി വ്യാപാരം അവസാനിച്ചത് . 0 . 19 പോയിന്റ് ഇടിഞ്ഞ് 28,077.18ലാണ് സെൻസെക്സ് ക്ലോസ് ചെയ്തത് . റിലയൻസ് ഇൻഡസ്ട്രീസിന് സെപ്തംബറിൽ അവസാനിച്ച പാദത്തിലെ ലാഭത്തിൽ 22.89 ശതമാനം ഇടിവുണ്ടായെന്ന റിപ്പോർട്ടും കഴിഞ്ഞ ദിവസമാണ് പുറത്തുവന്നത് . 7 , 206 കോടിയാണ് ഇക്കാലയളവിലെ കമ്പനിയുടെ ലാഭമായി അവകാശപ്പെടുന്നത് . എന്നാൽ തങ്ങളുടെ ഉപഭോക്താക്കൾക്ക് ജിയോ സേവനങ്ങൾ ശരിയായ വിധത്തിൽ ആസ്വദിക്കാൻ അവസരമുണ്ടാക്കുകയാണ് കമ്പനിയുടെ ലക്ഷ്യമെന്നും ആവശ്യമെങ്കിൽ ഇപ്പോൾ നൽകുന്ന ട്രയൽ ഓഫറുകളുടെ സമയപരിധി നീട്ടുമെന്നും റിലയൻസ് അറിയിച്ചിട്ടുണ്ട് . നിലവിൽ ജിയോയുടെ സൌജന്യ വോയിസ് കോൾ , ഇന്റർനെറ്റ് സേവനങ്ങൾ സംബന്ധിച്ച് ഉപയോക്താക്കൾക്ക് വ്യാപകമായ പരാതികളാണുള്ളത് . ആദ്യം മികച്ച വേഗത നൽകിയിരുന്ന 4ജി ഇന്റർനെറ്റിന് ഇപ്പോൾ മറ്റ് കമ്പനികളുടെ 3ജി നെറ്റ് വർക്കിൽ ലഭിക്കുന്നത്ര വേഗത പോലുമില്ലെന്നാണ് പരാതി . മിക്ക സമയങ്ങളിലും കോൾ വിളിക്കാൻ കഴിയുന്നില്ലെന്നും പരാതികളുണ്ട് . ഡിസംബർ അവസാനം വരെയാണ് ജിയോ സൌജന്യ സേവനങ്ങൾ പ്രഖ്യാപിച്ചിരിക്കുന്നത് . ഒരു മാസം കൊണ്ട് 16 മില്യൻ വരിക്കാരെ സ്വന്തമാക്കി ലോക റെക്കോർഡും ജിയോ സ്വന്തമാക്കിയിട്ടുണ്ട് . നിലവിൽ ഒന്നര ലക്ഷം കോടിയുടെ നിക്ഷേപമുള്ള ജിയോയിൽ 2020ഓടെ ഒരു ലക്ഷം കോടി നിക്ഷേപം കൂടിയിറക്കാനാണ് റിലയൻസ് ലക്ഷ്യമിടുന്നത് .


ടി20 ക്രിക്കറ്റ് മത്സരത്തിൽ ക്രിക്കറ്റ് ലോകത്തെ വിസ്മയിപ്പിച്ച് രാജസ്ഥാനിൽനിന്നുള്ള ഇടംകൈയ്യൻ പേസർ അക്ഷയ് ചൌധരി . നാല് ഓവറിൽ റൺസൊന്നും വഴങ്ങാതെ 10 വിക്കറ്റും വീഴ്ത്തിയാണ് അക്ഷയ് ചൌധരി അമ്പരപ്പിച്ചത് . രാജസ്ഥാനിലെ പ്രാദേശിക ക്രിക്കറ്റ് മൽസരമായ ബവർ സിങ് ടൂർണമെൻറിൽ ദിശ ക്രിക്കറ്റ് അക്കാദമിക്കു വേണ്ടി പേൾ അക്കാദമിക്ക് എതിരേയായിരുന്നു അക്ഷയ്യുടെ ഈ അവിസ്മരണീയ പ്രകടനം . ടോസ് നേടി ആദ്യം ബാറ്റു ചെയ്ത ദിശ ക്രിക്കറ്റ് അക്കാദമി നിശ്ചിത 20 ഓവറിൽ 156 റൺസ് നേടി . മറുപടി ബാറ്റിങ്ങിനിറങ്ങിയ പേൾ അക്കാദമിയെ അക്ഷയ് ചുരുട്ടിക്കെട്ടുകയായിരുന്നു . എറിഞ്ഞ ആദ്യ ഓവറിൽ തന്നെ അക്ഷയ് രണ്ടു വിക്കറ്റുകൾ വീഴ്ത്തിയ അക്ഷയ് രണ്ടാമത്തെയും മൂന്നാമത്തെയും ഓവറിൽ രണ്ടു വിക്കറ്റുകൾ കൂടി വീഴ്ത്തി വിക്കറ്റ് നേട്ടം ആറാക്കി . അവസാന ഓവറിൽ ഹാട്രിക് അടക്കം നാലു വിക്കറ്റുകൾ കൂടി വീഴ്ത്തിയതോടെ പേൾ അക്കാദമി മുഴുവൻ അക്ഷയ്യുടെ അക്കൌണ്ടിലായി . റൺസൊന്നും വഴങ്ങാതെയാണ് ഈ നേട്ടമെന്നത് ഇരട്ടിമധുരം കൂടിയായി . 2002ൽ ജനിച്ച അക്ഷയ് ചൌധരി രാജസ്ഥാൻ ഉത്തർ പ്രദേശ് അതിർത്തി ജില്ലയായ ഭരത്പൂർ സ്വദേശിയാണ് .


ബ്ലാസ്റ്റേഴ്സുമായി ഒന്നരവർഷത്തെ കരാർ ബാക്കി നിൽക്കെയാണ് ജിങ്കാൻ ക്ലബ്ബ് വിടാനൊരുങ്ങുന്നത് . കഴിഞ്ഞ സീസണിൽ കൊൽക്കത്ത നൽകിയ വാഗ്ദാനം നിരസിച്ച ജിങ്കാൻ ബ്ലാസ്റ്റേഴ്സിൽ തുടരാൻ തീരുമാനിക്കുകയായിരുന്നു . 2014 മുതൽ ബ്ലാസ്റ്റേഴ്സിന്റെ വിശ്വസ്തനായ കാവൽക്കാരനാണ് ജിങ്കാൻ . സി കെ വിനീത് ഈ സീസണിന്റെ തുടക്കത്തിൽ തന്നെ ക്ലബ്ബിൽ തുടർന്നേക്കില്ലെന്ന് റിപ്പോർട്ടുകളുണ്ടായിരുന്നു . എന്നാൽ ബ്ലാസ്റ്റേഴ്സ് കുപ്പായത്തിൽ തന്നെ ഇറങ്ങാൻ തീരുമാനിച്ച വിനീതിനെയും ജനുവരിയിലെ കൂടുമാറ്റ കാലത്ത് കൈവിടാനാണ് ബ്ലാസ്റ്റേഴ്സ് മാനേജ്മെന്റിന്റെ തീരുമാനമെന്നാണ് സൂചന . ചെന്നൈയിൻ എഫ്സിയിലേക്കായിരിക്കും വീനിത് പോവുകയെന്ന് സ്ഥിരീകരിക്കാത്ത റിപ്പോർട്ടുണ്ട് . സീസണൊടുവിൽ ബ്ലാസ്റ്റേഴ്സ് വിടുമെന്ന് ദ് ഹിന്ദുവിന് നൽകിയ അഭിമുഖത്തിലും വിനീത് വ്യക്തമാക്കിയിരുന്നു . എന്നാൽ സീസൺ പൂർത്തിയാവാൻ വിനീത് കാത്തുനിൽക്കില്ലെന്നാണ് പുതിയ റിപ്പോർട്ടുകൾ . ഈ സിസണിൽ ബ്ലാസ്റ്റേഴ്സിനായി 585 മിനിട്ട് കളിച്ച വിനീതിന് രണ്ട് ഗോളുകളേ നേടാനായിരുന്നുള്ളു . വിനീതിന്റെ പ്രകടനത്തിനെതിരെ ബ്ലാസ്റ്റേഴ്സ് ആരാധകകൂട്ടമായ മഞ്ഞപ്പട രംഗത്തെത്തുകയും ഇതിനെതിരെ വിനീത് പ്രതികരിക്കുകയും ചെയ്തിരുന്നു . ഐഎസ്എല്ലിൽ ജയത്തോടെ തുടങ്ങിയ ബ്ലാസ്റ്റേഴ്സിന് പിന്നീട് തുടർച്ചയായി 11 മത്സരങ്ങളിൽ വിജയം നേടാനായിരുന്നില്ല . ഇതോടെ കോച്ച് ഡേവിഡ് ജെയിംസുമായുള്ള കരാർ ബ്ലാസ്റ്റേഴ്സ് റദ്ദാക്കിയിരുന്നു . ജനുവരി ഒന്നു മുതൽ 31 വരെയാണ് ഐഎസ്എല്ലിലെ കൂടുമാറ്റ കാലം .


ഫിഫ ലോകകപ്പ് സംപ്രേക്ഷണത്തിലൂടെ 250 - 270 കോടിയുടെ പരസ്യ വരുമാനമുണ്ടാവുമെന്ന് പ്രതീക്ഷിച്ചിരുന്ന സോണി പിക്ചേഴ്സിന് അതിനും മുകളിൽ വരുമാനം നേടാനായതായി ദേശീയ മാധ്യമങ്ങൾ റിപ്പോർട്ട് ചെയ്യുന്നു . മത്സരങ്ങളുടെ സമയത്ത് 36 പരസ്യകമ്പനികളാണ് സോണി ലൈവിൽ പരസ്യം ചെയ്തത് . ഇന്ത്യയിൽ ലോകകപ്പിൻറെ ഔദ്യോഗിക സംപ്രേക്ഷണാവകാശം ലഭിച്ചിരുന്നവരിൽ സോണി പിക്ചേഴ്സായിരുന്നു മുൻനിരക്കാർ . ഹിന്ദി , ഇംഗ്ലീഷ് , ബംഗാളി , മലയാളം തുടങ്ങിയ ഭാഷകളിൽ സോണി മത്സരങ്ങൾ ജനങ്ങളിലേക്കെത്തിച്ചു . രാജ്യത്തെ ഏഴ് കോടി ആളുകൾ സോണിയുടെ ഏതെങ്കിലും ഒരു പ്ലാറ്റ്ഫോമിലൂടെ തത്സമയം മത്സരങ്ങൾ വീക്ഷിച്ചതായി സോണി അറിയിച്ചു . ക്രിക്കറ്റിന് കൂടുതൽ ആരാധകരുളള ഇന്ത്യയിൽ ഏഴ് കോടി ആൾക്കാർ മത്സരം തത്സമയം വീക്ഷിച്ചത് വലിയ കാര്യമാണെന്നും സോണി പിക്ചേഴ്സ് അറിയിച്ചു . കൊൽക്കത്തയിലും കൊച്ചിയിലുമാണ് ആരാധകർ ഏറ്റവും കൂടുതൽ മത്സരങ്ങൾ കണ്ടത് . പെയ്ഡ് സബ്സ്രൈബർമാർക്ക് പരസ്യങ്ങളില്ലാതെയുളള ലൈവ് ഫീഡും അല്ലാതെയുളളവർക്ക് അഞ്ച് മിനുട്ട് വൈകി പരസ്യങ്ങളോടുകൂടിയ സംപ്രേക്ഷണവുമാണുണ്ടായത് .


ലോക ഹോക്കി ലീഗ് പോരാട്ടത്തിൽ അഞ്ചും എട്ടും സ്ഥാനക്കാരെ നിർണയിക്കാനുള്ള പോരാട്ടത്തിൽ പാക്കിസ്ഥാനെതിരെ ഇന്ത്യക്ക് തകർപ്പൻ ജയം . ഒന്നിനെതിരെ ആറ് ഗോളുകൾക്കായിരുന്നു ഇന്ത്യയുടെ ജയം . ഇന്ത്യക്കായി രമൺദീപ് സിംഗ് രണ്ട് ഗോൾ നേടിയപ്പോൾ തൽവീന്ദർ സിംഗ് , ആകാശ്ദീപ് സിംഗ് , ഹർമൻദീപ് സിംഗ് , മൻദീപ് സിംഗ് എന്നിവരാണ് ഇന്ത്യക്കായി ഗോളുകൾ നേയിടത് . മൂന്നാം ക്വാർട്ടറിൽ അജാസ് അഹമ്മദ് പാക്കിസ്ഥാനായി ആശ്വാസ ഗോൾ നേടി . അഞ്ചു ആറും സ്ഥാനക്കാരെ നിർണയിക്കാനുള്ള പ്ലേ ഓഫിൽ ഇന്ത്യ ഇനി കാനഡയെ നേരിടും . ഏഴും എട്ടും സ്ഥാനക്കാരെ നിർണയിക്കാനുള്ള പോരാട്ടത്തിൽ പാക്കിസ്ഥാൻ ചൈനയെ നേരിടും . 2018ൽ ഇന്ത്യയിൽ നടക്കുന്ന ഹോക്കി ലോകകപ്പിന് ഇന്ത്യ ആഥിഥേയരെന്ന നിലയിൽ യോഗ്യത ഉറപ്പിച്ചിട്ടുണ്ട് . ഹോക്കി ലീഗിൽ സെമിയിലെത്തിയതോടെ അർജന്റീന , മലേഷ്യ , നെതർലൻഡ്സ് , ഇംഗ്ലണ്ട് ടീമുകളും ലോകകപ്പ് യോഗ്യത ഉറപ്പാക്കി . ലോക ഹോക്കി ലീഗിലെ അഞ്ചും ആറും സ്ഥാനക്കാർ കൂടി ലോകകപ്പിന് യോഗ്യത നേടുമെന്നതിനാൽ ചൈനയ്ക്കെതിരായ മത്സരം പാക്കിസ്ഥാന് ഏറെ നിർണായകമാണ് .


ചൈനീസ് സൈന്യത്തെ ശത്രുക്കളെ കാലും ഇപ്പോൾ ബുദ്ധിമുട്ടുണ്ടാക്കുന്നത് കിങ് ഓഫ് ഗ്ലോറി എന്ന ഓൺലൈൻ ഗെയിമാണ് . പീപ്പിൾ ലിബറേഷൻ ആർമിയിലെ യുവസൈനികരിൽ പലരും ഇതിന് അടിമകളാണ് . അവഗണിക്കാൻ സാധിക്കാത്ത സുരക്ഷാ ഭീഷണിയാണ് ഗെയിം ഉയർത്തുന്നത് . ആരാധകർ കൂടിയതോടെ കളിക്കാനുള്ള സമയത്തിൻ്റെ കാര്യത്തിൽ ഗെയിം നിർമാതാക്കളായ ടെൻസെൻ്റ് നിയന്ത്രണം ഏർപ്പെടുത്തിയിട്ടുണ്ട് . വളരെയേറെ ശ്രദ്ധ ആവശ്യമായ ഗെയിമാണിത് . ഈ ഗെയിം കളിക്കുന്ന സൈനികരിൽ പലരിലും ശ്രദ്ധക്കുറവുണ്ടാകാനിടയുണ്ടെന്ന് പീപ്പിൾസ് ലിബറേഷൻ ആർമി ( പിഎൽഎ ) ദിനപത്രത്തിൻ്റെ റിപ്പോർട്ടിൽ പറയുന്നു . പ്രതിദിനം 80 ദശലക്ഷം ആളുകളാണ് ചൈനയിൽ കിങ് ഓഫ് ഗ്ലോറി കളിക്കുന്നത് . കുട്ടികളിലും കൌമാരക്കാരിലും ഗെയിം സ്വാധീനം ചെലുത്തുന്നതായാണ് സൂചന .


കഴിഞ്ഞ മൂന്ന് മാസത്തിനിടെ സംസ്ഥാനത്ത് ലഭിച്ചത് 231.2 മില്ലിലിറ്റർ അധിക മഴ . അഞ്ച് ജില്ലകളിൽ മഴയുടെ അളവ് ഗണ്യമായി കൂടിയെന്നാണ് കാലാവസ്ഥ നിരീക്ഷണ കേന്ദ്രത്തിൻറെ വിലയിരുത്തൽ . ഗാഡ്ഗിൽ , കസ്തൂരി രംഗൻ റിപ്പോർട്ടുകളിൽ ചൂണ്ടിക്കാട്ടിയ വടക്കൻ കേരളത്തിലെ പരിസ്ഥിതി ദുർബല മേഖലകളിൽ പ്രകൃതി ദുരന്തങ്ങൾ ആവർത്തിക്കാനുള്ള സാധ്യതയുണ്ടെന്ന് സിഡബ്ല്യീആർഡിഎമ്മും വിലയിരുത്തുന്നു ജൂൺ ഒന്ന് മുതൽ ഓഗസ്റ്റ് 8 വരെയുള്ള കാലാവസ്ഥ നിരീക്ഷണ കേന്ദ്രത്തിൻറെ കണക്കാണ് പുറത്ത് വന്നിരിക്കുന്നത് . . ഇടുക്കി ജില്ലയിലാണ് ഏറ്റവുമധികം മഴ കിട്ടിയതെന്നാണ് കാലാവസ്ഥ നിരീക്ഷണ കേന്ദ്രത്തിൻറെ വിലയിരുത്തൽ . സാധാരണ 1602.4 മില്ലീമീറ്റർ മഴ ലഭിക്കുന്ന ഇക്കാലയളവിൽ ഇടുക്കിയിൽ ഇപ്പോൾ തന്നെ 2265 മില്ലീമീറ്റർ മഴ പെയ്തു കഴിഞ്ഞു . 41 ശതമാനത്തിൻറെ വർധന . തൊട്ട് പിന്നിൽ പാലക്കാടാണ് 38 ശതമാനം അധിക മഴ പാലക്കാട് കിട്ടി . കോട്ടയം , എറണാകുളം , മലപ്പുറം , എന്നിവിടങ്ങളിലും മുൻകാലങ്ങളെ അപേക്ഷിച്ച് വലിയ തോതിൽ മഴ കിട്ടി . എന്നാൽ മഴമേഘങ്ങളുടെ ഏറ്റകുറച്ചിൽ മൂലം കാസർഗോഡ് , തൃശൂർ ജില്ലകളിൽ മുൻവർഷത്തേക്കാൾ മഴ കുറഞ്ഞു . ന്യൂനമർദ്ദം , കാറ്റിൻറെ ഗതിവേഗത്തിലുള്ള ഏറ്റകുറച്ചിലുകൾ മൂലം അന്തരീക്ഷത്തിൽ രൂപം കൊണ്ട ചുഴി , തെക്ക് - പടിഞ്ഞാറൻ മൺസൂണിൽ പടിഞ്ഞാറൻ കാറ്റിൻറെ ശക്തികൂടിയത് തുടങ്ങിയ ഘടകങ്ങളാണ് മഴ കൂടാൻ കാരണമായി ചൂണ്ടിക്കാട്ടുന്നത് . ഇതിനിടെ അതീവ പരിസ്ഥിതി ലോല മേഖലകളായി ഗാഡ്ഗിൽ കസ്തൂരി രംഗൻ റിപ്പോർട്ടുകളിൽ ചൂണ്ടിക്കാട്ടിയ പ്രദേശങ്ങളിലാണ് ഇപ്പോൾ പ്രകൃതി ദുരന്തങ്ങൾ ഉണ്ടാകുന്നതെന്ന് സിഡബ്ല്യആർഡിഎം വിലയിരുത്തി . സ്വാഭാവിക ആവാസവ്യവസ്ഥക്ക് മാറ്റം വരുന്ന തരത്തിൽ നിർമ്മാണങ്ങൾ നടന്നതെന്നാണ് ഇത്തരം മേഖലകളിൽ ദുരന്തങ്ങൾക്ക് കാരണമായതെന്നും ആവർത്തിക്കാനുള്ള സാധ്യത തള്ളിക്കളയാനാവില്ലെന്നും സർക്കാരിന് നൽകിയ പ്രാഥമിക റിപ്പോർട്ടിൽ ചൂണ്ടിക്കാട്ടുന്നു . കോഴിക്കോട് , വയനാട് കണ്ണൂർ ജില്ലകളിൽ ഉണ്ടായ പ്രകൃതി ദുരന്തങ്ങളെയാണ് പഠന വിധേയമാക്കിയത് .


ജിംഗിൾ ബെൽസ് കേൾക്കാത്തവരുണ്ടാകില്ല . ഒരുവരിയെങ്കിലും മൂളാത്തവരുമുണ്ടാകില്ല . പലരുടെയും നെഞ്ചകങ്ങളിലേക്ക് ഈ ഗാനം പലപല ക്രിസ്മസ് രാവുകളുടെ ഓർമ്മപ്പുഴകളെയാവും ഒഴുക്കിക്കൊണ്ടു വരുന്നത് . എന്നാൽ ആദ്യകാലത്ത് ജിംഗിൾ ബെൽസ് ഒരു ക്രിസ്തുമസ് ഗാനമേ ആയിരുന്നില്ലെന്നതാണ് രസകരം . ഇതൊരു അമേരിക്കൻ ക്ലാസിക് പാട്ടുമാത്രമായിരുന്നു . പറഞ്ഞുവരുന്നത് അതിനെക്കുറിച്ചൊന്നുമല്ല , ജിംഗിൾ ബെൽസ് പുറത്തിറങ്ങിയിട്ട് ഈ മഞ്ഞുകാലത്ത് 160 വർഷം പിന്നിട്ടിരിക്കുന്നു . ബ്രിട്ടീഷ് - അമേരിക്കൻ കംപോസർ ജയിംസ് ലോഡ് പീർപോണ്ടാണ് ജിംഗിൾ ബെൽസിൻറെ ശിൽപ്പി . 1852 - നും 1857 - നും ഇടയിലാണ് ഗാനം എഴുതപ്പെടുന്നതെന്നാണ് കരുതുന്നത് . അക്കാലത്ത് ജോർജിയയിലെ സാവന്നയിൽ ഓർഗനിസ്റ്റും മ്യൂസിക് ഡയറക്ടറുമൊക്കെയായി ജോലി ചെയ്യുകയായിരുന്ന ജയിംസ് പിയർപോണ്ട് . പള്ളിയിലെ സൺഡേ സ്കൂളിൻറെ ഒരു പരിപാടിക്കായാണ് പിയർപോണ്ട് ഈ ഗാനമുണ്ടാക്കുന്നത് . പിന്നീട് പാട്ടുമായി അദ്ദേഹം പലരേയും സമീപിച്ചു . പക്ഷേ ആരും ഗാനം റെക്കോർഡ് ചെയ്യാനോ മാർക്കറ്റ് ചെയ്യാനോ തയ്യാറായില്ല . അലച്ചിലുകൾക്കൊടുവിൽ ബോസ്റ്റണിലെ ഡിക്സൺ മ്യൂസിക് കമ്പനി മുന്നോട്ടു വന്നു . അങ്ങനെ 1857 സെപ്തംബറിൽ പിർപോണ്ടിൻറെ 35 ആം വയസിൽ ഗാനം പുറത്തിറങ്ങി . ' വൺ ഹോഴ്സ് ഓപ്പൺ സ്ലേ ' എന്നായിരുന്നു അക്കാലത്ത് ഈ ഗാനം അറിയപ്പെട്ടിരുന്നത് . എന്നാൽ ആ ആൽബം വിപണിയിൽ ഒരു ചലനവും സൃഷ്ടിച്ചില്ല . 1859 - ൽ വീണ്ടും വിപണിയിലെത്തിച്ചെങ്കിലും എന്തുകൊണ്ടോ ഒറ്റക്കുതിരയെ പൂട്ടിയ ആ പാട്ടു വണ്ടിയെ ജനം അപ്പോഴും ശ്രദ്ധിച്ചില്ല . 1889 ൽ എഡിസൺ സിലിണ്ടറിൽ ആദ്യമായി റെക്കോർഡ് ചെയ്യപ്പെട്ടു ജിംഗിൾ ബെൽസ് . വരികളിലെ വണ്ടിക്കുതിരകളെപ്പോലെ തൻറെ പാട്ടും ലോകത്തിൻറെ നെറുകിലേക്ക് കുതിച്ചു തുള്ളിപ്പായുന്നതും കാത്ത് ജെയിംസ് പിർപോണ്ടിരുന്നു . പക്ഷേ അതിനൊക്കെ മുമ്പേ , മറ്റൊരു ശരത് കാലം തുടങ്ങുന്നതിനു തൊട്ടു മുമ്പേ , 71 ആം വയസിൽ പിർപോണ്ട് മരണത്തിലേക്കു നടന്നു പോയി . ഗാനം പിറന്നിട്ട് ഇപ്പോൾ ഒന്നര നൂറ്റാണ്ട് പിന്നിട്ടിരിക്കുന്നു . പാട്ടിൻറെ മണിയും കിലുക്കി ആ കുതിരവണ്ടി തുള്ളിക്കുതിച്ചങ്ങനെ ഓടിക്കൊണ്ടിരിക്കുന്നു . ഭാഷകളുടെയും രാജ്യങ്ങളുടെയുമൊക്കെ സകല അതിർവരമ്പുകളും ഭേദിച്ച് , ബഹിരാകാശത്തു വച്ച് പാടിയ ആദ്യഗാനമെന്ന നേട്ടമുൾപ്പടെ വിഖ്യാത ഗാനമായി പടർന്ന് പന്തലിച്ചിരിക്കുന്നു . ഓരോ മഞ്ഞുകാലത്തും ജയിംസ് ലോഡ് പിർപോണ്ടിൻറെ ആത്മാവും ജിംഗിൾ ബെൽസിൻറെ താളത്തിനൊത്ത് തുള്ളിത്തുടിക്കുന്നുണ്ടാകും , ക്രിസ്മസ് അപ്പൂപ്പനെപ്പോലെ !


17 വർഷത്തെ കാത്തിരിപ്പിന് വിരാമമിട്ട് ഇന്നലെ രാത്രിയിലാണ് ഹരിയാനയിൽനിന്നുള്ള ഇന്ത്യൻ സുന്ദരി മാനുഷി ചില്ലർ ലോക സുന്ദരി പട്ടം സ്വന്തമാക്കിയത് . പ്രധാനമന്ത്രി നരേന്ദ്ര മോദി , ഹരിയാന മുഖ്യമന്ത്രി മനോഹർലാൽ ഘട്ടർ , മുൻ ലോകസുന്ദരി പ്രിയങ്ക ചേപ്ര , വിശ്വസുന്ദരി സുസ്മിത സെൻ അടക്കം നിരവധി പേരാണ് മാനുഷിയ്ക്ക് ആശംസകളറിയിച്ചത് . ലോക സുന്ദരി മൽസരത്തിനിടെ മാനുഷിയോട് വിധികർത്താക്കൾ ചോദിച്ച ചോദ്യവും അതിനുള്ള ഉത്തരവും ഏറെ ശ്രദ്ധേയമായിരുന്നു . എന്ത് ജോലിക്കാണ് ഏറ്റവുമധികം പ്രതിഫലം ലഭിക്കുക ? എന്തുകൊണ്ട് ? - ഈ ചോദ്യത്തിന് മുന്നിൽ മാനുഷി കുടുങ്ങിയില്ല . ദൃഢനിശ്ചയത്തോടെ അവർ ഇങ്ങനെ മറുപടി നൽകി - ഒരു അമ്മയാണ് ഏറ്റവുമധികം ആദരം അർഹിക്കുന്നത് . അമ്മ എന്ന ജോലിക്ക് ഒരിക്കലും പണമല്ല പ്രതിഫലം , മറിച്ച് സ്നേഹവും ബഹുമാനവുമാണ് . എന്റെ ജീവിതത്തിലെ ഏറ്റവുമധികം പ്രചോദനമായത് അമ്മയാണ് . അതുകൊണ്ടുതന്നെ ഈ ലോകത്ത് ഏറ്റവുമധികം പ്രതിഫലം അർഹിക്കുന്നത് അമ്മ എന്ന ജോലിയാണ് . മാനുഷി ഇങ്ങനെ പറഞ്ഞ് അവസാനിപ്പിക്കുമ്പോൾ നിറഞ്ഞ കൈയടിയോടെയാണ് സദസ് വരവേറ്റത് .


കേന്ദ്രബജറ്റ് അവതരിപ്പിക്കാൻ ദിവസങ്ങൾ മാത്രം അവശേഷിക്കെ അടിസ്ഥാന സാർവ്വത്രിക വരുമാനം നൽകാൻ ഇന്ത്യ തയ്യാറെന്ന് സൂചന . അടിസ്ഥാന സാർവ്വത്രിക വരുമാനം നൽകാൻ ഇന്ത്യ ഒരുങ്ങിക്കഴിഞ്ഞതായി മുൻ റിസർവ് ബാങ്ക് ഗവർണർ ബിമൽ ജലാനാണ് വ്യക്തമാക്കിയത് . രണ്ട് വർഷം മുമ്പ് സാമ്പത്തിക സർവേയിലാണ് രാജ്യത്ത് സാർവ്വത്രിക അടിസ്ഥാന വരുമാനം ഏർപ്പെടുത്താനുള്ള നിർദേശം മുന്നോട്ടുവയ്ക്കുന്നത് . ഇന്ത്യയിലെ ടെലികോം രംഗം പ്രതിസന്ധിയിൽഃ ഒമ്പത് മാസത്തിനിടെ 80,000 പേർക്ക് ജോലി നഷ്ടമാകും ! ! അടിസ്ഥാന സാർവ്വത്രിക വരുമാനം നടപ്പിലാക്കാനുള്ളത് മികച്ച ആശയമാണ് . ഇന്ത്യൻ സമ്പദ് വ്യവസ്ഥ അതിനായി ഒരുങ്ങിക്കഴിഞ്ഞുവെന്നും രണ്ട് വർഷത്തിനകം പദ്ധതി നടപ്പിലാക്കുമെന്നുമാണ് മുൻ റിസർവ് ബാങ്ക് ഗവർണറായിരുന്ന ബിമൽ ജലാൻ വ്യക്തമാക്കിയത് . സബ്സിഡികൾ വെട്ടിക്കുറച്ചുകൊണ്ട് പദ്ധതി നടപ്പിലാക്കുമെന്നും ജലാൻ വ്യക്തമാക്കി . ഡിജിറ്റൽ സാമ്പത്തിക വ്യവസ്ഥയിൽ സബ്സിഡികൾ കൂട്ടിച്ചേർക്കാൻ എളുപ്പമാണെന്നും വരുമാനം ഇത്തരത്തിൽ കൈമാറാമെന്നുമാണ് ജലാൻ ചൂണ്ടിക്കാണിക്കുന്നത് .


ഒളിംപിക്സിൻറെ വേദിയിലും ഒരു ടെക്ക് യുദ്ധം . ലോകത്ത് ഏറ്റവും കൂടുതൽ വിൽക്കുന്ന സ്മാർട്ട്ഫോൺ നിർമ്മാതാക്കളായ ആപ്പിളും , രണ്ടാം സ്ഥാനത്ത് നിൽക്കുന്ന സാംസങ്ങും തമ്മിലാണ് തങ്ങളുടെ ബലപരീക്ഷണ വേദിയായി ഒളിംപിക് വേദിയെ മാറ്റുന്നത് . ഫോൺ വിൽപ്പനയിലാണ് റിയോവിലെ യുദ്ധം . ഒളിംപിക്സിൻറെ ഔദ്യോഗിക ഇലക്ട്രോണിക് പാർട്ണർമാരാണ് സാംസങ്ങ് . അതിനാൽ തന്നെ മത്സരവേദികളിൽ തങ്ങളുടെ പ്രോഡക്ട് വിൽക്കാനുള്ള വലിയ അവസരമാണ് കൊറിയൻ ടെക് ഭീമന്മാർക്ക് തുറന്നുകിട്ടിയിരിക്കുന്നത് . ഈ അവസരം അവർ നന്നായി ഉപയോഗിക്കുന്നു എന്നാണ് സി - നെറ്റ് റിപ്പോർട്ട് ചെയ്യുന്നത് . പതിനായിര കണക്കിന് വരുന്ന കായിക പ്രേമികൾക്ക് സാംസങ് സ്മാർട്ട്ഫോണുകൾ വിറ്റഴിക്കുന്നു . ഒളിംപിക്സ് സ്പോൺസർമാർക്ക് അല്ലാതെ ഒളിംപിക്സ് എന്ന പേര് പോലും ഉപയോഗിക്കരുത് എന്നാണ് അന്താരാഷ്ട്ര ഒളിംപിക്സ് കൌൺസിലിൻറെ കർശ്ശന നിർദേശം . അതിനാൽ തന്നെ സാംസങ്ങ് ഇത് ഉപയോഗിച്ച് ഒരു സ്മരണിക പോലെയാണ് തങ്ങളുടെ പ്രോഡക്ട് വിൽക്കുന്നത് . എന്നാൽ ആപ്പിൾ വിട്ടുകൊടുക്കാൻ തയ്യാറായില്ല , ഐഒഎയുടെ കർശ്ശന നിർദേശം ഉള്ളതിനാൽ ഒളിംപിക് വേദിക്ക് പത്ത് കിലോമീറ്റർ അകലെ പുതുതായി ആപ്പിൾ സ്റ്റോർ തുറന്നു ആപ്പിൾ . ബ്രസീലിൽ തന്നെ ആദ്യമായാണ് ആപ്പിൾ സ്റ്റോർ തുറന്നത് . ഒളിംപിക്സ് വന്നത് കൊണ്ട് ആപ്പിൾ സ്റ്റോർ തുറന്നല്ലോ ഭാഗ്യം , എന്നതാണ് ഇപ്പോൾ ബ്രസീലുകാർ പറയുന്നത് . വലിയ തിരക്കാണ് ഇവിടെ . സെപ്ഷ്യൽ എഡിഷൻ ആപ്പിൾ വാച്ച് ബാൻഡ് ആണ് സ്റ്റോറിൽ ലഭ്യമാക്കിയിട്ടുള്ളത് . എന്നാൽ സ്പോൺസർമാർ അല്ലാത്തതിനാൽ ഒളിംപിക്സ് റിംഗ് ഇതിൽ ഇല്ല , പകരം പങ്കെടുക്കുന്ന രാജ്യങ്ങളുടെ പതാകയാണ് . ഐഫോണുകൾക്കുള്ള പ്രത്യേക ഒളിംപിക് എഡിഷൻ കവറുകൾക്കും ഇവിടെ വലിയ ചിലവാണ് . അതേ സമയം സാംസങ്ങ് നേടിയപോലെ ഒളിംപിക്സ് എക്സ്ക്ലൂസീവ് വിൽപ്പന അവകാശങ്ങൾക്ക് നാല് വർഷക്കാലത്തേക്ക് മുൻനിര ഒളിമ്പിക്സ് സ്പോൺസർമാർ ഏതാണ്ട് 100 മില്യൺ യുഎസ് ഡോളറാണ് ഒളിമ്പിക് കമ്മിറ്റിക്ക് നൽകേണ്ടി വരുക എന്നാണ് റിപ്പോർട്ട് .


സാമൂഹ്യമാധ്യമങ്ങളിലൂടെ പരിഹസിച്ചയാൾക്ക് ചുട്ട മറുപടി നൽകി അഭിഷേക് ബച്ചൻ . ഒന്നിനും കൊള്ളാത്തയാൾ എന്ന വിളിച്ചതിനാണ് അഭിഷേക് ബച്ചൻ അതേനാണയത്തിൽ മറുപടി നൽകിയത് . ഇത് സാമൂഹ്യ മാധ്യമത്തിൽ വൈറലുമായി . ക്രിക്കറ്റ് താരം സ്റ്റുവർട് ബിന്നിയുമായി അഭിഷേക് ബച്ചനെ താരതമ്യം ചെയ്തായിരുന്നു ട്രോൾ . സ്റ്റുവർട് ബിന്നിയെ പോലെ അഭിഷേക് ബച്ചനും ഒന്നിനും കൊള്ളാത്തയാളാണ് . സുന്ദരിയായ ഭാര്യയെ കിട്ടാൻ ഇവർ അർഹരല്ല . അച്ഛന്റെ മേൽവിലാസത്തിലാണ് ഇവർ ക്രിക്കറ്റിലും സിനിമയിലും എത്തിയത് എന്നായിരുന്നു പരിഹാസം . സഹോദരാ എന്റെ ഷൂ ധരിച്ച് ഒരു മൈൽ നടക്കൂ , പത്തടിയെങ്കിലും നടന്നാൽ എനിക്ക് നിങ്ങളോട് ബഹുമാനം തോന്നും . മറ്റുള്ളവരെ കുറിച്ച് ചിന്തിക്കാതെ സ്വയം മെച്ചപ്പെടുത്താൻ ശ്രമിക്കൂ എന്നായിരുന്നു അഭിഷേക് ബച്ചന്റെ മറുപടി .


നടിയെ ആക്രമിച്ച കേസിൽ ജയിലിൽ കഴിയുന്ന നടൻ ദിലീപിന് നിർണ്ണായക ദിനം . ദിലീപിൻറെ ജമ്യാപേക്ഷയിൽ 10.15ന് ഹൈക്കോടതി വിധി പറയും . റിമാൻഡിൽ പത്ത് ദിവസം കഴിയുമ്പോഴാണ് ദിലീപിന്റെ ജാമ്യാപേക്ഷയിൽ ഹൈക്കോടതി വിധി പറയുന്നത് . അങ്കമാലി കോടതി ജാമ്യം നിഷേധിച്ചതിനെ തുടർന്ന് ദിലീപ് ഹൈക്കോടതിയെ സമീപിക്കുകയായിരുന്നു . കേസിൽ അന്വേഷണം തുടരുന്ന സാഹചര്യത്തിൽ ദിലീപിന് ജാമ്യം നൽകരുതെന്നാണ് പ്രോസിക്യൂഷൻ വാദം . ജാമ്യം തള്ളിയാൽ ദിലീപ് റിമാൻഡ് തടവുകാരനായി ആലുവ സബ് ജയിലിലേക്ക് തന്നെ മടങ്ങേണ്ടി വരും . ദിലീപിൻറെ മാനേജർ അപ്പുണ്ണി പിടിയിലാകുന്നതിന് മുൻപ് ജാമ്യം നേടാനാണ് ദിലീപിൻറെ ശ്രമം എന്നാണ് റിപ്പോർട്ട് . കൂടുതൽ അറസ്റ്റുകൾ വേണമെന്നും അന്വേഷണം പുരോഗമിക്കുന്ന ഘട്ടത്തിൽ ദിലീപിന് ജാമ്യം നൽകരുതെന്നുമാണ് പോലീസ് കോടതിയിൽ വാദിച്ചത് . പോലീസിൻറെ അന്വേഷണ ഡയറിയും കോടതിക്ക് മുന്നിലുണ്ട് . അതിനിടെ നടിയുടെ ദൃശ്യങ്ങൾ പകർത്തിയതെന്ന് കരുതുന്ന മൊബൈൽ ഫോണിനെ സംബന്ധിച്ച് പൾസർ സുനിയുടെ ആദ്യ അഭിഭാഷകൻ പ്രതീഷ് ചാക്കോ വ്യത്യസ്തമായ മൊഴികൾ നൽകുന്നത് അന്വേഷണ സംഘത്തെ കുഴയ്ക്കുകയാണ് . മൊബൈൽ ഫോൺ , തൻറെ ജൂണിയറായ രാജു ജോസഫ് നശിപ്പിച്ചുവെന്നാണ് പ്രതീഷിന്റെ മൊഴി . എന്നാൽ രാജു ജോസഫ് ഇക്കാര്യം സമ്മതിച്ചിട്ടില്ല . സത്യം വെളിപ്പെടുത്താൻ ഇരുവർക്കും ഒരു അവസരം കൂടി നൽകാനാണ് പോലീസിന്റെ തീരുമാനം . തെളിവ് നശിപ്പിക്കാനോ മറച്ചുവയ്ക്കാനോ കൂട്ടു നിന്നുവെന്ന് തെളിഞ്ഞാൽ രാജു ജോസഫ് കൂടി കേസിൽ പ്രതിയാകും . ഫോൺ വിദേശത്തേക്ക് കടത്തിയിരിക്കാനുള്ള സാധ്യതയും പോലീസ് തള്ളിക്കളയുന്നില്ല .


ചലചിത്രരംഗത്ത് സ്ത്രീ താരങ്ങൾ നേടിടേണ്ടി വരുന്ന ദുരനുഭവങ്ങൾക്ക് ഭാഷാ വ്യത്യാസമില്ലെന്നാണ് സമീപകാലത്തെ പല വെളിപ്പെടുത്തലുകളും വ്യക്തമാക്കുന്നത് . ഹോളിവുഡ് നിർമാതാവ് ഹാർവി വെയ്ൻസ്റ്റീനെതിരെ വന്ന വെളിപ്പെടുത്തലുകൾക്ക് പിന്നാലെ മറ്റൊരു പീഡനക്കേസും വിവാദമാകുന്നു . തിരക്കഥാകൃത്തും സംവിധായകനുമായ ജയിംസ് ടൊബാക്കിനെതിരായാണ് പുതിയ ആരോപണം . സിനിമയിൽ അവസരം വാഗ്ദാനം ചെയ്ത് ടൊബാക്ക് പീഡിപ്പിച്ചെന്നാരോപിട്ട് 38 സ്ത്രീകളാണ് പരാതി നൽകിയിരിക്കുന്നത് . അശ്ലീലം സംസാരിക്കുന്നതും തങ്ങളുടെ മുന്നിൽ വച്ച് സ്വയംഭോഗം ചെയ്യുന്നതിനും ടൊബാക്ക് മടിച്ചിരുന്നില്ലെന്നാണ് ആരോപണം . ഇക്കോ ഡനാൻ . ടെറി കോൺ . ലൂയിസ് പോസ്റ്റ് തുടങ്ങിയ നടിമാരും സംവിധായകനെതിരെ പരാതി നൽകിയിട്ടുണ്ട് . ഇത് ആദ്യമായല്ല ടൊബാക്കിനെതിരെ ലൈംഗികാരോപണം ഉണ്ടാവുന്നത് . ദി ഗാംബ്ലർ എന്ന ചിത്രത്തിലൂടെയാണ് ടൊബാക്ക് സംവിധായകനായി അരങ്ങേറ്റം കുറിച്ചത് . പതിനഞ്ച് ചിത്രങ്ങൾ സംവിധാനം ചെയ്തിട്ടുള്ള ടൊബാക്ക് ഏഴ് ചിത്രങ്ങളിൽ അഭിനയിക്കുകയും ചെയ്തിട്ടുണ്ട് . ബഗ്സ് എന്ന ചിത്രത്തിലൂടെ ഓസ്കർ നോമിനേഷനും ടോബാക്ക് നേടിയിട്ടുണ്ട് .


ഇന്ത്യയിലെ ടെലിവിഷൻ നിർമാണം നിർത്താൻ സാംസങ്ങ് തയ്യാറെടുക്കുന്നതായി റിപ്പോർട്ട് . ടെലിവിഷൻ പാനൽ നിർമാണത്തിന് ആവശ്യമായ ഉത്പന്നങ്ങൾ കേന്ദ്ര സർക്കാർ ഇറക്കുമതി ചുങ്കം ഉയർത്തിയതിനെ തുടർന്നാണ് തീരുമാനം എന്ന് ടൈംസ് ഓഫ് ഇന്ത്യ റിപ്പോർട്ട് ചെയ്യുന്നു . രാജ്യത്ത് വിയറ്റ്നാമിൽ നിന്നും ടെലിവിഷൻ യൂണിറ്റുകൾ ഇറക്കുമതി ചെയ്യാനാണ് സാംസങ്ങ് പദ്ധതിയിടുന്നത് എന്നും റിപ്പോർട്ടുണ്ട് . ഇന്ത്യയിൽ ചെന്നൈയിലാണ് സാംസങിൻറെ ടിവി നിർമാണ കേന്ദ്രം നിലവിൽ പ്രവർത്തിക്കുന്നത് . പ്രതിവർഷം ഏതാണ്ട് മൂന്നു ലക്ഷം യൂണിറ്റുകളാണ് ഇവിടുത്തെ ഉൽപാദന ശേഷി . ഉൽപാദനം ഗണ്യമായി കുറച്ച് കാലക്രമേണ നിർമാണം തന്നെ നിർത്തലാക്കാനുള്ള പദ്ധതിക്കാണ് സാംസങ്ങ് രൂപം കൊടുക്കുന്നത് . പ്രദേശികമായി ടെലിവിഷൻ നിർമ്മാണ വസ്തുക്കൾ നൽകുന്ന തങ്ങളുടെ വിതരണക്കാരോട് സാംസങ്ങ് ഇത് പങ്കുവച്ചു കഴിഞ്ഞു . എന്നാൽ ഇന്ത്യ തങ്ങളെ സംബന്ധിച്ചിടത്തോളം പ്രധാനപ്പെട്ട വിപണിയാണെന്നും , ഔദ്യോഗികമായി ഇത്തരം ഒരു പ്രക്രിയ തങ്ങൾ അവലംബിച്ചിട്ടില്ലെന്നാണ് സാംസങ്ങ് വക്താവ് പറയുന്നത് . മെയ്ക്ക് ഇൻ ഇന്ത്യ പദ്ധതി പ്രകാരം രാജ്യത്തെ മൊബൈൽ ഫോൺ നിർമാണം ഗണ്യമായി വർധിപ്പിക്കാനുള്ള തീരുമാനം അറിയിച്ച് മാസങ്ങൾക്കകമാണ് ടെലിവിഷൻ നിർമാണം അവസാനിപ്പിക്കാനുള്ള തീരുമാനം സംബന്ധിച്ച സൂചന എന്നത് ടെക് ലോകത്ത് അത്ഭുതം സൃഷ്ടിച്ചിട്ടുണ്ട് . പ്രതിവർഷ നിർമാണം 68 ദശലക്ഷത്തിൽ നിന്നും 120 ദശലക്ഷമായി ഉയർത്താനാണ് സാംസങ്ങ് ചില മാസങ്ങൾക്ക് മുൻപ് ഏറ്റവും വലിയ മൊബൈൽ നിർമ്മാണ യൂണിറ്റ് നോയിഡയിൽ തുറന്നപ്പോൾ പ്രഖ്യാപിച്ചത് .


ഇന്ത്യ പോലെയുള്ള ദരിദ്രരാജ്യങ്ങളിലേക്ക് ബിസിനസ് വ്യാപിപ്പിക്കാൻ താൽപര്യമില്ലെന്ന സ്നാപ് ചാറ്റ് സിഇഒയുടെ പരാമർശമായിരുന്നു സോഷ്യൽ മീഡിയയിലെ ചൂടേറിയ വിഷയം . പ്രമുഖ അമേരിക്കൻ ന്യൂസ് പോർട്ടൽ വെറൈറ്റിക്ക് നൽകിയ അഭിമുഖത്തിൽ മുൻ സ്നാപ്ചാറ്റ് ജീവനക്കാരൻറെ അഭിമുഖത്തിലാണ് ഇത്തരത്തിൽ കമ്പനി സിഇഒ ഇവാൻ സ്പൈജെൽ ഇന്ത്യയെ ദരിദ്രരാജ്യം എന്ന് വിശേഷിപ്പിച്ചതെന്ന ആരോപണം ഉയർന്നത് . ഇതോടെ സോഷ്യൽ മീഡിയ സ്നാപ്ചാറ്റിന് പൊങ്കാല തുടങ്ങി . സോഷ്യൽ മീഡിയയിൽ ഉൾപ്പടെ സ്നാപ്ചാറ്റിന് ട്രോളും പൊങ്കാലയുമായി വലിയ ആക്രമണമാണ് സ്നാപ് ചാറ്റിനെതിരെ നടന്നത് . സംഗതി വിവാദമായതോടെ അങ്ങനെ പറഞ്ഞിട്ടില്ലെന്ന വിശദീകരണവുമായി സ്നാപ്ചാറ്റ് ഔദ്യോഗികമായി രംഗത്തെത്തിയിട്ടുണ്ട് . തനിക്കെതിരെ ഉയരുന്ന വിമർശനത്തിന് സ്നാപ്ചാറ്റ് തലവൻ നൽകുന്ന വിശദീകരണം കൂടി കേൾക്കൂ . എന്തായാലും സ്നാപ്ചാറ്റിനെതിരായ പൊങ്കാല പലവഴിക്കും പാളിയെന്ന വാർത്തയും വരുന്നുണ്ട് . സ്നാ പ്ചാ റ്റി നു പ ക രം പ്ര തി ഷേ ധ ക്കാ ർ സ്നാ പ്ഡീ ലി ന് ആ പ്പി ൾ - ഗൂ ഗി ൾ പ്ലേ സ്റ്റോ റു ക ളി ൽ മോ ശം റേ റ്റിം ഗ് ന ൽ കി . കു റ ച്ചു സ മ യ ത്തി നു ശേ ഷം ഇ ത് ചൂ ണ്ടി ക്കാ ട്ടി നി ര വ ധി ആ ളു ക ൾ രം ഗ ത്തെ ത്തി യ തോ ടെ പ്ര തി ഷേ ധ ക്കാ ർ ഭാ ഗി ക മാ യി പി ൻ വ ലി ഞ്ഞു .


കൌമാരക്കാരെ കെണിയിൽ വീഴ്ത്തുന്ന ഓൺലൈൻ ഗെയിമായ ബ്ലൂവെയിൽ നിരോധിക്കണമെന്നാവശ്യപ്പെട്ട് സമർപ്പിച്ച ഹർജി സുപ്രീംകോടതി തള്ളി . ബ്ലൂവെയിൽ ഗെയിം നിരോധിക്കാൻ സാങ്കേതികമായ പ്രയാസമുണ്ടെന്ന് കേന്ദ്ര സർക്കാർ സുപ്രീംകോടതിയിൽ അറിയിച്ചതിനെ തുടർന്നാണ് നടപടി . ഓൺലൈൻ ഗെയിമുകൾ ആപ്ലിക്കേഷൻ ഗെയിമുകൾ പോലെ നിയന്ത്രിക്കുന്നതിൽ പരിമിതിയുണ്ടെന്നാണ് സർക്കാർ കോടതിയെ അറിയിച്ചത് . അതേസമയം ബ്ലൂ വെയിൽ പോലുള്ള സോഷ്യൽ മീഡിയ ഗെയിമുകളിൽ ജനങ്ങളുടെ ആശങ്ക പരിഹരിക്കണമെന്ന് സുപ്രീംകോടതി സംസ്ഥാനങ്ങൾക്ക് നിർദ്ദേശം നൽകി . ഇത്തരം ഓൺലൈൻ ഗെയിമുകളുടെ അപകടങ്ങളെക്കുറിച്ചുള്ള സ്കൂൾ കുട്ടികൾക്കിടയിൽ ബോധവത്കരണ നടത്തുന്നതിനായി ബോധവൽക്കരണം സംഘടിപ്പിക്കണമെന്നും കോടതി നിർദ്ദേശിച്ചു . കുട്ടികളെ ജീവിതത്തിന്റെ മനോഹാരിതയെ പറ്റി ബോധവാന്മാരാക്കണമെന്നും ജസ്റ്റിസുമാരായ എൻ . ഖൻവിൽക്കർ ഡി . വൈ . ചന്ദ്രചൂഢ് എന്നിവരുൾപ്പെടുന്ന ബെഞ്ച് നിർദ്ദേശം നൽകിയിട്ടുണ്ട് . ഇതിനായി അതത് സംസ്ഥാനങ്ങളിലെ ചീഫ് സെക്രട്ടറിമാരെ ചുമതലപ്പെടുത്തണമെന്നും കോടതി കേന്ദ്ര മാനവവിഭവ ശേഷി മന്ത്രാലയത്തോട് ആവശ്യപ്പെട്ടു . ബ്ലൂ വെയിലുമായി ബന്ധപ്പെട്ട് റിപ്പോർട്ട് ചെയ്ത ആത്മഹത്യകളെ കുറിച്ച് പഠിക്കാൻ കേന്ദ്രം വിദഗ്ധ സംഘത്തെ ചുമതലപ്പെടുത്തണമെന്നും കോടതി നിർദ്ദേശം നൽകിയിട്ടുണ്ട് . കുട്ടികളുടെ ജീവൻ അപഹരിക്കുന്ന ഡിജിറ്റൽ ഗെയിമുകളിൽ ബോധവത്കരണം വേണമെന്ന് ആവശ്യപ്പെട്ട് അഭിഭാഷകയായ സ്നേഹ കലിത നൽകിയ ഹർജി പരിഗണിക്കുകയായിരുന്നു സുപ്രിം കോടതി . ഒക്ടോബർ 27 ന് , കൊലയാളി ഗെയിമായ ബ്ലൂവെയ്ൽ ദേശീയ പ്രശനമെന്ന് സുപ്രീംകോടതി നിരീക്ഷിച്ചിരുന്നു . ഗെയിമിനെതിരെ ബോധവത്കരണ പരിപാടി ദൂരദർശനും സ്വകാര്യ ചാനലുകളും സംപ്രേക്ഷണം ചെയ്യണമെന്ന് സുപ്രീംകോടതി നിർദ്ദേശിച്ചിരുന്നു . പ്രത്യേക ലിങ്കുകൾ വഴി ലഭ്യമാകുന്ന ബ്ലൂവെയിൽ ഗെയിം 50 ഘട്ടങ്ങളിലൂടെയാണ് കടന്നുപോകുന്നത് . വിചിത്രമായ നിർദേശങ്ങളിലൂടെ മുന്നോട്ട് പോകുന്ന കളിക്കാരൻ അവസാനഘട്ടത്തിൽ ആത്മഹത്യ തെരഞ്ഞെടുക്കുന്നതോടെയാണ് ഗെയിം അവസാനിക്കുന്നത് . റഷ്യയിൽ 130 ഒാളം പേരുടെ ജീവനാണ് മരണക്കളി പൊലിച്ചതെന്നാണ് റിപ്പോർട്ട് .


റിലയൻസ് ജിയോയുമായി ഏറ്റുമുട്ടാൻ ഉറച്ച് നിൽക്കുകയാണ് ബിഎസ്എൻഎൽ . താരിഫ് കുറച്ചു കൊണ്ടുള്ള റിലയൻസ് ജിയോ രീതിക്ക് അതേ നാണയത്തിൽ മറുപടി കൊടുക്കാൻ ഭാരത് സഞ്ചാർ നിഗം ലിമിറ്റഡ് താരിഫ് നിരക്കിൽ പോരാട്ട നിലപാടെടുത്ത് കഴിഞ്ഞു . എല്ലാ മൊബൈൽ നെറ്റ്വർക്ക് ദാതാക്കൾക്കും റിലയൻസ് ജിയോ കടുത്ത വെല്ലുവിളിയാണെന്ന് സമ്മതിച്ച ബിഎസ്എൻഎൽ ഓഫറുകളുടെ കാര്യത്തിൽ ജിയോക്കൊപ്പം കിടപിടിക്കുമെന്ന് ഉറപ്പ് നൽകുന്നു . റിലയൻസ് ജിയോ തരംഗത്തിൽ മറ്റ് നെറ്റ്വർക്കുകൾ മങ്ങിയപ്പോൾ 1 രൂപയ്ക്ക് 1ജിബി നെറ്റ് എന്ന നിരക്കിൽ അൺലിമിറ്റഡ് വയർലൈൻ ബ്രോഡ്ബാൻഡ് പ്ലാനുമായാണ് ബിഎസ്എൻഎൽ മത്സരത്തിന് ഒരുങ്ങിയത് . കൂടുതൽ നെറ്റ് ഉപയോഗിക്കുന്ന ഉപയോക്താക്കളെ ഉദ്ദേശിച്ചായിരിക്കും ഓഫർ ലഭ്യമാകുകയെന്നും ബിഎസ്എൻഎൽ പ്രൊമോഷണൽ പ്ലാനിൽ പറയുന്നു . റിലയൻസ് ജിയോ 4ജി പ്ലാനുകൾ പ്രഖ്യാപിച്ചതിന് പിന്നാലെയുള്ള ബിഎസ്എൻഎൽ വെളിപ്പെടുത്തൽ ഉപഭോക്താക്കളെ സ്വാധീനിക്കുകയും ചെയ്തു . ഇതോടെ താരിഫിലും ജിയോക്കൊപ്പം എത്താൻ ബിഎസ്എൻഎൽ തീരുമാനമെടുത്തതായി എംഡി ശ്രീവാസ്തവ അറിയിച്ചു . നിലവിലെ സാഹചര്യത്തിൽ ജിയോക്കൊപ്പം കിടപിടിക്കാൻ ബിഎസ്എൻഎലിന് ആകുമെന്നും എംഡി ഉറപ്പ് നൽകുന്നു .


ആശിഷ് നെഹ്റ കരിയർ അവസാനിപ്പിച്ചത് മറ്റൊരു ഇന്ത്യൻ ഇതിഹാസത്തിനും അവകാശപ്പെടാനാകാത്ത നേട്ടവുമായി . അവസാന രാജ്യാന്തര മത്സരത്തിൽ ആശിഷ് നെഹ്റ പന്തെറിഞ്ഞത് ആശിഷ് നെഹ്റ എൻഡിൽ നിന്ന് . രണ്ട് പതിറ്റാണ്ടു നീണ്ടുനിന്ന നെഹ്റയുടെ കരിയറിനുള്ള ആദരമായാണ് ദില്ലി & ജില്ലാ ക്രക്കറ്റ് അസോസിയേഷൻ ഫിറോസ് ഷാ കോട്ല സ്റ്റേഡിയത്തിലെ ഒരു ബൌളിംഗ് എൻഡിന് നെഹ്റയുടെ പേരുനൽകിയത് . ക്രിക്കറ്റ് ചരിത്രത്തിൽ ഇംഗ്ലണ്ടിൻറെ ജിമ്മി ആൻഡേഴ്സിന് മാത്രമാണ് ഈ നേട്ടം മുമ്പ് സ്വന്തമാക്കിയത് . ബുധനാഴ്ച്ച ദില്ലിയിൽ ന്യൂസീലൻഡിനെതിരായ ആദ്യ ട്വൻറി20യോടെയാണ് ഇന്ത്യൻ മീഡിയം പേസർ വിരമിച്ചത് . ആശിഷ് നെഹ്റ എൻഡ് എന്ന എന്നെഴുതിയ വലിയ ബാനറും സ്റ്റേഡിയത്തിലുണ്ടായിരുന്നു . 164 അന്താരാഷ്ട്ര മത്സരങ്ങൾ കളിച്ച താരം രണ്ട് ലോകകപ്പുകൾ നേടിയിട്ടുണ്ട് . ഹോം ഗ്രൌണ്ടായ ഫിറോസ് ഷാ കോട്ലയിൽ വിരമിക്കാനുള്ള അവസരം വേണമെന്ന താരത്തിൻറെ പ്രത്യേക അഭ്യർത്ഥന പരിഗണിച്ചാണ് ബിസിസിഐ നെഹ്റയ്ക്ക് അവസാന മത്സരത്തിന് അവസരം നൽകിയത് .


ആദ്യ മൂന്ന് ദിവസത്തെ കളക്ഷനിലൂടെ മാത്രം അതിവേഗം 10 കോടി പിന്നിടുന്ന മലയാളചിത്രം എന്ന റെക്കോർഡ് സ്വന്തമാക്കിയിരുന്നു ' പുലിമുരുകൻ ' . പിന്നീടുള്ള ദിവസങ്ങളിലും മൌത്ത്പബ്ലിസിറ്റി വഴി തീയേറ്ററുകളിലെ തിരക്ക് നിലനിർത്താനായി ഈ വൈശഖ് ചിത്രത്തിന് . ഏറ്റവും വേഗത്തിൽ 25 കോടി പിന്നിടുന്ന മലയാളചിത്രം എന്ന റെക്കോർഡായിരുന്നു അടുത്തത് . ഒരാഴ്ചകൊണ്ടാണ് ചിത്രം 25 കോടി പിന്നിട്ടത് . കേരളത്തിനകത്തും പുറത്തുമുള്ള 325 റിലീസ് കേന്ദ്രങ്ങളിൽ നിന്നായി ഏഴ് ദിവസം കൊണ്ട് 25.43 കോടിയാണ് നേടിയത് . യൂറോപ്പിൽ മാത്രം 150 സ്ക്രീനുകളിലാണ് ചിത്രം പ്രദർശനത്തിനെത്തുക . ഈ സ്ക്രീനുകളിലെയെല്ലാം ആദ്യ പ്രദർശനങ്ങളുടെ ബുക്കിംഗ് ഇതിനകം തന്നെ പൂർത്തിയായിട്ടുണ്ട് . വിദേശ റിലീസുകൾ കൂടി പരിഗണിക്കുമ്പോൾ ആദ്യമായി 100 കോടി കളക്ഷൻ നേടുന്ന മലയാളചിത്രമാവാനുള്ള വലിയ സാധ്യതയാണ് പുലിമുരുകന് മുന്നിലുള്ളത് .


ഷോപ്പിങ്ങും വിനോദവും ആസ്വാദ്യകരമാക്കാൻ വോഡഫോണും ആമസോണും ചേർന്ന് 18 - 24 വയസിന് ഇടയിലുള്ള വോഡഫോൺ വരിക്കാർക്ക് ആമസോൺ പ്രൈം വാർഷിക മെംബർഷിപ്പിന് 50 ശതമാനം ഡിസ്കൌണ്ട് പ്രഖ്യാപിച്ചു . വോഡഫോൺ യുവ വരിക്കാർക്ക് ഇനി ആമസോൺ പ്രൈം അംഗത്വം 499 രൂപയ്ക്ക് ലഭ്യമാകും . ആമസോൺ പ്രൈം അംഗങ്ങൾക്ക് പരിധിയില്ലാതെ ദേശീയവും അന്തർദേശീയവുമായ വീഡിയോ കണ്ടന്റ് , പല ഭാഷകളിലുള്ള പരസ്യ രഹിത സംഗീതം , വിവിധ ഡീലുകൾ തുടങ്ങിയവ സൌജന്യമായും വേഗത്തിലും ലഭ്യമാകും . ജൂലൈ 16ന് മുമ്പ് റജിസ്റ്റർ ചെയ്യുന്നവർക്ക് 36 മണിക്കൂർ നീണ്ട പ്രൈം ഡേ ( ജൂലൈ 16 ഉച്ചയ്ക്കു 12 മുതൽ ജൂലൈ 17 അർധരാത്രി വരെ ) ആഘോഷങ്ങളിൽ പങ്കെടുക്കാൻ അവസരം ലഭിക്കും . എക്സ്ക്ലൂസിവ് ലോഞ്ചുകൾ , ബ്ലോക്ക്ബസ്റ്റർ ഡീലുകൾ , എന്റർടെയ്ൻമെന്റ് പ്രീമിയറുകൾ തുടങ്ങിയവ ഇതിന്റെ ഭാഗമായി ലഭിക്കും . ഇന്നത്തെ ഹൈപ്പർ കണക്റ്റഡ് ഡിജിറ്റൽ ലോകത്ത് യുവജനങ്ങൾ പുതിയ അനുഭവങ്ങൾ തേടുന്നവരാണെന്നും ഇതിനായാണ് പരിധിയില്ലാത്ത വിഭവങ്ങളുമായി യുവജനങ്ങൾക്ക് മാത്രമായി വോഡഫോൺ യു അവതരിപ്പിച്ചിരിക്കുന്നതെന്നും ഇതിനോട് ചേർന്ന് ആമസോൺ പ്രൈം കൂടി വരുന്നതോടെ യുവ വരിക്കാർക്ക് നിരവധിയായ സിനിമകൾ , വീഡിയോകൾ , ടിവി ഷോകൾ , സംഗീതം ഷോപ്പിങ് തുടങ്ങിയവയെല്ലാം ആസ്വദിക്കാമെന്നും സൂപ്പർനെറ്റ് 4ജിയിൽ ഇതെല്ലാം ആസ്വദിക്കാനായി യുവ വരിക്കാരെ ക്ഷണിക്കുകയാണെന്നും വോഡഫോൺ ഇന്ത്യ കൺസ്യൂമർ ബിസിനസ് അസോസിയേറ്റ് ഡയറക്ടർ അവ്നീഷ് ഖോസ്ല പറഞ്ഞു . ആമസോൺ പ്രൈം കൂടുതൽ ആളുകളിലേക്ക് എത്തിക്കാനുള്ള ശ്രമത്തിലാണെന്നും വോഡഫോണുമായി ചേർന്ന് പകുതി നിരക്കിൽ കൂടുതൽ യുവജനങ്ങളിലേക്ക് എത്താനാകുമെന്നും നൂതനമായ ഈ സഹകരണത്തിലൂടെ അംഗങ്ങൾക്ക് കൂടുതൽ വിനോദവും ഷോപ്പിങും അവിശ്വസനീയമായ നിരക്കിൽ ആസ്വദിക്കാനുള്ള അവസരമാണ് ഒരുങ്ങുന്നതെന്നും ആമസോൺ ഇന്ത്യ പ്രൈം മേധാവിയും ഡയറക്ടറുമായ അക്ഷയ് സാഹി പറഞ്ഞു . ഓഫർ ലഭിക്കാൻ വോഡഫോൺ വരിക്കാർ മൈ വോഡഫോൺ ആപ്പിലൂടെ സൈൻ അപ്പ് ചെയ്ത് വോഡഫോൺ സെക്യൂർ പേയ്മെന്റ് മോഡിലൂടെ 499 രൂപ അടയ്ക്കുക . തുടർന്ന് ആമസോൺ ഡോട്ട് ഇന്നിലെത്തി ഒരു വർഷത്തേക്കുള്ള പ്രൈം മെമ്പർഷിപ്പ് ആക്റ്റിവേറ്റ് ചെയ്ത് നേട്ടങ്ങൾ ആസ്വദിക്കാം . ഈ ഓഫറിലൂടെ യുവ വരിക്കാർക്ക് സൌജന്യമായും വേഗത്തിലും ലക്ഷക്കണക്കിന് ഉൽപ്പന്നങ്ങൾ ലഭ്യമാക്കാനും ഡീലുകളിൽ പങ്കെടുക്കാൻ അവസരവും ലഭിക്കുന്നുവെന്ന് മാത്രമല്ല പ്രീമിയം സിനിമകൾ , ഏറ്റവും പുതിയ വീഡിയോകൾ , ബ്ലോക്ക്ബസ്റ്റർ ഹോളിവുഡ് , ബോളിവുഡ് സിനിമകൾ , ടിവി ഷോകൾ , ഹാസ്യ പരിപാടികൾ , വിവിധ ഭാഷകളിൽ പരിധിയില്ലാത്ത ലക്ഷക്കണക്കിന് വരുന്ന ഗാനങ്ങളുടെ ഡൌൺലോഡിങ് തുടങ്ങിയവയെല്ലാം ആസ്വദിക്കാം . സിനിമകൾ , ടിവി പരിപാടികൾ , പ്രൈം വീഡിയോകൾ പരിധിയില്ലാത്ത ഗാനങ്ങൾ , ഡീലുകളിൽ നേരത്തെ പങ്കെടുക്കാൻ അവസരം , തുടങ്ങിയവയെല്ലാം ലഭ്യമാണ് . പ്രൈം മെംബറാകാൻ www . amazon . in / prime ലോഗ് ഓൺ ചെയ്യുക .


ഫേസ്ബുക്കിൽ വൈറലാകുന്ന പോസ്റ്റുകൾക്ക് നിയന്ത്രണവുമായി ഫേസ്ബുക്ക് രംഗത്ത് . പ്രശ്നം സൃഷ്ടിക്കുന്നു എന്ന് തോന്നുന്ന വൈറൽ പോസ്റ്റുകൾക്കാണ് ഫേസ്ബുക്ക് നിയന്ത്രണം കൊണ്ടുവരുന്നത് . ഇതിന്റെ ഭാഗമായി ന്യൂസ് ഫീഡ് അൽഗോരിതത്തിൽ മാറ്റങ്ങൾ വരുത്തുമെന്നും ഫെയ്സ്ബുക്ക് സിഇഒ മാർക്ക് സുക്കർബർഗ് അറിയിച്ചു . ആളുകൾക്ക് ഇടയിൽ പ്രശ്നമുണ്ടാകുന്ന ഉള്ളടക്കമുള്ള പോസ്റ്റുകളിൽ നിരന്തരമായി ഇടപെടലുകൾ നടത്താൻ ആഗ്രഹമുണ്ട് . ഫേസ്ബുക്ക് കമ്മ്യൂണിറ്റി സ്റ്റാൻഡേർഡുകൾ നിരോധിച്ചിരിക്കുന്ന ഉള്ളടക്കത്തോട് ആളുകൾ കൂടുതൽ ഇടപെടലുകൾ നടത്തുന്നതായി ശ്രദ്ധയിൽ പെട്ടിട്ടുണ്ട് , ഇത് നിയന്ത്രിക്കണമെന്ന് മാധ്യമപ്രവർത്തകരോട് സംസാരിക്കവെ സുക്കർബർഗ് പറഞ്ഞു . ഇതിനായി നിരവധി മാറ്റങ്ങൾക്ക് ഫേസ്ബുക്ക് പദ്ധതിയിടുന്നുണ്ട് . ഒരു സ്വതന്ത്ര കമ്മിറ്റിയെ നിയോഗിക്കുകയും പിന്നീട് അന്തിമ തീരുമാനമെടുക്കുകയും ചെയ്യും . ഉള്ളടക്കത്തെ സംബന്ധിച്ച നയങ്ങളുമായി ബന്ധപ്പെട്ട മീറ്റിങ്ങുകളുടെ തീരുമാനങ്ങൾ ഉപയോക്താക്കളെ കൂടി അറിയിക്കുന്ന തരത്തിലേക്ക് മാറ്റും .


ദില്ലി ഫിറോസ്ഷാ കോട്ല സ്റ്റേഡിയത്തിലെ ഗേറ്റിന് മുൻ ഓപ്പണർ വീരേന്ദർ സെവാഗിന്റെ പേര് നൽകി ആദരിച്ചു . തനിക്ക് ലഭിച്ച വലിയ ആദരവാണ് ഇതെന്ന് സെവാഗ് പ്രതികരിച്ചു . ഇതേ സ്റ്റേഡിയത്തിൽ നാളെ നടക്കുന്ന ഇന്ത്യ - ന്യൂസിലാൻഡ് ടി20 മൽസരത്തിന് മുന്നോടിയായാണ് മെയിൻ ഗേറ്റിന് വീരേന്ദർ സെവാഗ് ഗേറ്റ് എന്ന് പേരു നൽകിയത് . ഗേറ്റിൽ സെവാഗിന്റെ ചിത്രവും കരിയർ സംബന്ധിച്ച വിവരങ്ങളും നൽകിയിട്ടുണ്ട് . ഒപ്പം ലെജൻഡ്സ് ആർ ഫോറെവർ എന്ന വാചകവും നൽകിയിട്ടുണ്ട് . സ്റ്റേഡിയത്തിലേക്ക് കാണികൾ പ്രവേശിക്കുന്ന മൂന്നാം നമ്പർ ഗേറ്റാണ് ഇനിമുതൽ വീരേന്ദർ സെവാഗ് ഗേറ്റ് എന്ന് അറിയപ്പെടുക . ദില്ലിയിൽനിന്ന് ഇത്തരമൊരു ആദരം ആദ്യ ലഭിച്ചത് തനിക്കാണെന്നും , അത് നൽകിയ ദില്ലി ക്രിക്കറ്റ് അസോസിയേഷന് നന്ദിയുണ്ടെന്നും സെവാഗ് പറഞ്ഞു . ഇന്ത്യയിൽ ടെസ്റ്റ് ക്രിക്കറ്റ് മാറ്റിമറിച്ചത് സെവാഗ് ആണെന്ന് ഡിഡിസിഎ ചീഫ് മദൻലാൽ പറഞ്ഞു . സെവാഗ് വരുന്നതിന് മുമ്പ് ഇന്ത്യ ഒരുദിവസം 240 - 250 റൺസ് വരെയാണ് സ്കോർ ചെയ്തിരുന്നത് . എന്നാൽ സെവാഗ് വന്നതോടെ ഇത് 350 - 360 എന്ന നിലയിലേക്ക് മാറി . ഇത് ഇന്ത്യൻ ക്രിക്കറ്റിനെയാകെ മാറ്റിമറിച്ചു . ഇന്ത്യ കൂടുതൽ മൽസരങ്ങൾ വിജയിക്കുന്നതിന് സെവാഗിന്റെ സാന്നിദ്ധ്യം നിർണായകമായെന്നും മദൻലാൽ പറഞ്ഞു .


ചിലർ മൊബൈൽ ആപ്പുകളും സിനിമകളും ഡൌൺലോഡ് ചെയ്യാനും ഈ സൌകര്യം ദുരുപയോഗിക്കുന്നുണ്ട് . യുവാക്കൾ മണിക്കൂറുകൾ സ്റ്റേഷനിൽ തമ്പടിച്ച് സൌജന്യ ഇൻറർനെറ്റ് സൌകര്യം ഉപയോഗിക്കുന്നുവെന്നും റിപ്പോർട്ടിൽ പറയുന്നു . നിലവിൽ ഒരു ജി . ബി വൈ - ഫൈയാണ് പട്ന സ്റ്റേഷനിൽ ഏർപ്പെടുത്തിയിരിക്കുന്നത് . വേഗത തീരയില്ലാത്തതിനാൽ ഇത് പത്ത് ജി . ബിയായി ഉയർത്താനും അധികൃതർ തീരുമാനിച്ചിട്ടുണ്ട് . ജയ്പൂർ സ്റ്റേഷനാണ് ഇന്റർനെറ്റ് ഉപയോഗത്തിൽ രണ്ടാമത് . ബംഗലൂരു , ന്യുഡൽഹി എന്നിവയാണ് തൊട്ടുപിന്നിൽ . ബിഹാറിൽ ആദ്യമായി വൈ - ഫൈ സൌകര്യം ഏർപ്പെടുത്തിയത് പട്ന റെയിൽവേ സ്റ്റേഷനിലാണ് . കഴിഞ്ഞ മാസമാണ് ഈ സൌകര്യം ഏർപ്പെടുത്തിയത് . പ്രതിദിനം 200ൽ ഏറെ ട്രെയിനുകൾ കടന്നുപോകുന്ന ഈ സ്റ്റേഷൻ ഏറ്റവും തിരക്കേറിയ സ്റ്റേഷനുകളിൽ ഒന്നാണ് .


ഐഓഎസ് ആൻഡ്രോയിഡ് പതിപ്പുകളിൽ ചോദ്യ സ്റ്റിക്കറുകൾ അവതരിപ്പിച്ച് ഇൻസ്റ്റഗ്രാം . ഉപയോക്താക്കൾ തമ്മിലുള്ള ആശയവനിമിയം വർധിപ്പിക്കുക എന്ന ഉദ്ദേശ്യത്തോടുകൂടിയാണ് ഇൻസ്റ്റാഗ്രാം ' ക്വസ്റ്റിയൻ ബോക്സ് ' ഫീച്ചർ അവതരിപ്പിച്ചിരിക്കുന്നത് . ഇൻസ്റ്റാഗ്രാം സ്റ്റോറീസിനൊപ്പം ചോദ്യങ്ങൾ നൽകാവുന്ന ബോക്സ് നൽകാൻ സാധിക്കുന്ന ഫീച്ചറാണിത് . ചോദ്യങ്ങൾ കാണുന്ന ഉപയോക്താക്കൾക്ക് ആ ചോദ്യത്തിന് ബോക്സിനുള്ളിൽ ഉത്തരം ടൈപ്പ് ചെയ്യാനും കഴിയും . അത് റസ്റ്റോറന്റുകളുടെ നിർദ്ദേശങ്ങളോ പാട്ടുകളോ എന്തുമാവാം . ഈ സ്റ്റിക്കർ കഴിഞ്ഞ ഒരുമാസമായി പരീക്ഷണാടിസ്ഥാനത്തിൽ ഇൻസ്റ്റാഗ്രാം അവതരിപ്പിച്ചിരുന്നു . ഇത് ഉപയോഗിക്കണമെങ്കിൽ ഉപയോക്താക്കൾ സ്റ്റോറീസിനൊപ്പം ഒരു സ്റ്റിക്കർ കൂടി ചേർക്കണം . ചോദ്യമോ കാഴ്ചക്കാർക്ക് മറുപടി പറയാനുള്ള സ്ഥലമോ അതിൽ നൽകാം . കാഴ്ചക്കാർ ആരെങ്കിലും മറുപടി നൽകിയിട്ടുണ്ടെങ്കിൽ അതിന്റെ നോട്ടിഫിക്കേഷൻ ആ സ്റ്റോറിയ്ക്ക് താഴെ കാണാൻ സാധിക്കും . വ്യൂവേഴ്സ് ലിസ്റ്റിലാണ് മറുപടികളും കാണുക .


ജിയോ സിം ഒരിക്കൽ സ്മാർട്ട്ഫോണിൽ ഉപയോഗിച്ചാൽ മറ്റു കമ്പനികളുടെ സിമ്മുകൾ അതേ ഫോണിൽ ഉപയോഗിക്കാൻ കഴിയില്ലെന്ന ശബ്ദസന്ദേശം വാട്ട്സ്ആപ്പ് പോലുള്ള മാധ്യമങ്ങളിൽ വ്യാപിക്കുകയാണ് . പുതിയ ഒരു ടെലികോം കമ്പനിയും നൽകാത്ത ഓഫറുകളുമായാണ് ജിയോ എത്തിയത് . എന്നാൽ ഇതോടൊപ്പം നിരവധി അഭ്യൂഹങ്ങളും സമൂഹമാധ്യമങ്ങളിൽ പ്രചരിച്ചു . എന്നാൽ മറ്റ് ടെലികോം കമ്പനികൾ നൽകുന്ന അതേ സിം തന്നെയാണ് ജിയോയും നൽകുന്നത് . എന്നാൽ പലരും ഇത്തരം പരാതികളുന്നയിക്കാൻ പ്രധാന കാരണം ജിയോയിലെ എൽടിഇ സംവിധാനമാണ് . ർ ലോങ് ടേം ഇവല്യൂഷൻ ആണ് എൽടിഇ . ഉയർന്ന വേഗത്തിലുള്ള ടെലിഫോൺ , ഡേറ്റ സേവനം ലഭ്യമാക്കാൻ പാകത്തിനു നെറ്റ്വർക്ക് സാങ്കേതികത മെച്ചപ്പെടുത്തുകയാണിതിൽ . എൽടിഇ മോഡിൽ ജിയോ സിം ഉപയോഗിച്ച് മറ്റു സിമ്മുകൾ മാറ്റിയിടുമ്പോൾ നെറ്റ്വർക്ക് മോഡ് മാറ്റണമെന്ന് വിദഗ്ധർ പറയുന്നു . 3ജിയിലേക്കോ 2 ജിയിലേക്കോ സെറ്റിങ്സിലെ നെറ്റ്വർക്ക് സെറ്റിംഗ്സ് ഓപ്ഷനിൽ പോയി മാറ്റാം .


രാജ്യാന്തര വിമാനത്താവള കമ്പനിയായ സിയാലിന് ചരിത്ര നേട്ടം . ഒരു സാമ്പത്തിക വർഷം ഒരു കോടി യാത്രക്കാർ ഉപയോഗിച്ച വിമാനത്താവളമെന്ന അപൂർവ്വ നേട്ടമാണ് സിയാൽ സ്വന്തമാക്കിയത് . ആഭ്യന്തര യാത്രക്കാരുടെ എണ്ണത്തിൽ ഈ സമ്പത്തിക വർഷം 23 ശതമാനം വളർച്ചയാണ് സിയാൽ കൈവരിച്ചത് . 19 വർഷത്തെ പ്രവർത്തന ചരിത്രത്തിൽ സിയാൽ ഒരു സാമ്പത്തിക വർഷം ഒരു കോടി യാത്രക്കാരെ കൈകാര്യം ചെയ്യുന്നത് ഇതാദ്യമാണ് . 175 പേരുമായി ചെന്നൈയിൽ നിന്നും ഇൻഡിഗോ വിമാനം പറന്നിറങ്ങിയതോടെയാണ് ഈ നേട്ടം സ്വന്തമായത് . കഴിഞ്ഞ സാമ്പത്തിക വർഷം 96.63 ലക്ഷം പേരായിരുന്നു - ആഭ്യന്തര - രാജ്യാന്താര യാത്രക്കാരായെത്തിയത് . ചരിത്ര നേട്ടത്തിലേക്ക് പറന്നിറങ്ങിയ യാത്രക്കാരെ സിയാൽ എം . ഡി വി . ജെ കുര്യന്റെ നേതൃത്വത്തിൽ വിമാനത്താവളത്തിൽ സ്വീകരിച്ചു


എസ്ബിഐ അടക്കമുള്ള ബാങ്കകൾ വായ്പാ പലിശ നിരക്കുകൾ ഉയർത്തിയതോടെ വീടും വാഹനവുമൊക്കെ ഇനി അൽപ്പം കൂടി ചിലവേറിയ സ്വപ്നമായി മാറും . റിസർവ് ബാങ്കിൻറെ വായ്പാ അവലോകന സമിതി യോഗത്തിന് മുന്നോടിയായി 10 ബേസിസ് പോയിൻറുകളുടെ ( 0.10 ശതമാനം ) വർദ്ധനവാണ് പ്രമുഖ ബാങ്കുകളെല്ലാം വരുത്തിയിരിക്കുന്നത് . സി ബാങ്ക് , ഐ . സി . ഐ . സി . ഐ ബാങ്ക് , കൊട്ടക് മഹീന്ദ്ര , യൂണിയൻ ബാങ്ക് , പഞ്ചാബ് നാഷണൽ ബാങ്ക് എന്നിവയെല്ലാം ഇതിനോടകം തന്നെ നിരക്കുകൾ വർദ്ധിപ്പിച്ചിട്ടുണ്ട് . ജൂൺ ആറിനാണ് റിസർവ് ബാങ്കിൻറെ അവലോകന സമിതി യോഗം ചേരുന്നത് . ആർ ഒരു വർഷത്തേക്ക് 8.25 ശതമാനമായാണ് എസ് . ബി . ഐ നിശ്ചയിച്ചിരിക്കുന്നത് . നേരത്തെ ഇത് 8.15 ശതമാനമായിരുന്നു . ഈ വർഷം ഇത് രണ്ടാം തവണയാണ് എസ് . ബി . ഐ പലിശ നിരക്ക് വർദ്ധിപ്പിക്കുന്നത് . സി ബാങ്ക് ഭവന വായ്പകളുടെ പലിശ നിരക്കിന് അടിസ്ഥാനമാക്കുന്ന പി . എൽ . ആർ നിരക്ക് 8.50 ശതമാനമായാണ് കൂട്ടിയത് . ഐ . സി . ഐ . സി . ഐ ബാങ്കും 8.40 ശതമാനമാക്കി . പഞ്ചാബ് നാഷണൽ ബാങ്ക് ഒരു വർഷത്തേക്ക് 8.4 ശതമാനമാനവും യൂണിയൻ ബാങ്ക് 8.45 ശതമാനവുമാക്കിയിട്ടുണ്ട് . 20 പോയിന്റുകളാണ് കൊട്ടക് മഹീന്ദ്ര ബാങ്ക് കൂട്ടിയത് . 8 . 9 ശതമാനമായിരിക്കും ഇനി എം . സി . എൽ . ആർ .


സൈബർ ആക്രമണങ്ങൾ ഇക്കാലത്ത് ഒരു വാർത്തയല്ല , പക്ഷെ അതിനെതിരായ പ്രതികരണങ്ങൾ ഇന്ന് വാർത്തയാണ് . തനിക്കെതിരായ സൈബർ ആക്രമണങ്ങളിൽ കേസ് കൊടുക്കാൻ തയ്യാറാകുന്നതും കുറ്റവാളികൾ പിടിയിലാകുന്നതും സൈബർ ലോകത്തെ പുതിയ സംഭവങ്ങളാണ് . തന്നെ ആർക്കും കണ്ടെത്താൻ കഴിയില്ല എന്ന ധാരണയിൽ എഴുതിയും പടച്ചും വിടുന്ന അശ്ലീലങ്ങളും ഭീഷണികളുമടക്കം ഇന്ന് കണ്ടെത്താൻ സാധിക്കുമെന്ന് ഈ സംഭവങ്ങൾ തെളിയിക്കുന്നു . നടി പാർവതിയടക്കമുള്ളവരുടെ പ്രതികരണങ്ങൾക്ക് ഫലമുണ്ടായതും ഇതിൻറെ തെളിവുകളാണ് . ഇത്തരത്തിൽ പൊലീസിൻറെ സഹായത്തിൽ കുറ്റവാളികളെ കണ്ടെത്താൻ സാധിക്കുമെന്ന് വിശ്വാസം ഉയർന്നുവരുന്നതും ആശാസ്യമാണ് . ഇതേ രീതിയിൽ സൈബർ ആക്രമണത്തിനിരയായ നടിയും പ്രൊഡ്യൂസറുമായ ജിപ്സ ബീഗവും പരാതിയുമായി എത്തിയിരിക്കുകയാണ് . തൻറെ മോർഫ് ചെയ്ത അശ്ലീല ചിത്രങ്ങൾ വാട്സ് ആപ്പിൽ പ്രചരിപ്പിച്ചവർക്കെതിരെയാണ് ഇവരുടെ പോരാട്ടം . വിവാദങ്ങളെ കുറിച്ച് ഭയമില്ലെന്നും എൻറെ പ്രതിഷേധമായി ഈ കുറിപ്പിനെ കാണണമെന്നും ജിപ്സ പറയുന്നു . രണ്ട് വർഷമായി സിനിമാരംഗത്ത് നടിയും പ്രൊഡ്യൂസറുമായി ജോലി ചെയ്യുകയാണ് ജിപ്സ . മാണിക്യമലരായ എന്നു തുടങ്ങുന്ന ഹിറ്റ് പാട്ടിലൂടെ ശ്രദ്ധിക്കപ്പെട്ട ഒമർ ലുലുവിൻറെ ഒരു അഡാറ് ലവ് എന്നചിത്രത്തിൽ പ്രധാന കഥാപാത്രത്തെ കൈകാര്യം ചെയ്യുന്നുണ്ട് ജിപ്സ . തനിക്കെതിരായ ആക്രമണത്തിൽ രൂക്ഷമായ പ്രതികരണത്തോടൊപ്പം കൊച്ചി കമ്മീഷണർക്ക് നൽകിയ പരാതിയുടെ പകർപ്പും ജിപ്സ പോസ്റ്റിൽ ചേർക്കുന്നുണ്ട് . ജിപ്സയുടെ കുറിപ്പിൻറെ പൂർണരൂപം വിവാദങ്ങളെ ഭയപ്പെടാത്തത് കൊണ്ടും ഇത്പോലെയുള്ളcyber Crime ന്റെ ആദ്യത്തെ ഇര ഞാനല്ല എന്ന് അറിയാവുന്നത് കൊണ്ടും . എനിക്കെന്റേതായ വ്യക്തിത്വം ഉള്ളതു കൊണ്ടുമാണ് ഞാൻ ഈ പോസ്റ്റ് ഇവിടെ കുറിക്കുന്നത് . ഇൻറർനെറ്റിന്റെ മറവിലിരുന്ന് കഴിഞ്ഞ മൂന്ന് ദിവസമായി എനിക്കെതിരെ സമൂഹ മാധ്യമങ്ങളിൽകൂടെ പിതൃശൂന്യ പ്രവർത്തനം നടത്തുന്ന ഒരു മാന്യനോ ഒരു കൂട്ടം മാന്യൻമാർക്കോ എതിരായി യുള്ള എന്റെ പ്രതിഷേധമായി നിങ്ങൾ ഈ കുറിപ്പിനെ കാണണം . കഴുത കാമം കരഞ്ഞ് തീർക്കും എന്ന പ്രയോഗം അന്വർത്ഥമാക്കുന്ന രീതിയിൽ 2 ദിവസമായി എന്റെ ചിത്രങ്ങൾക്കൊപ്പം മറ്റാരുടേയോ തലയില്ലാത്ത നഗ്നചിത്രങ്ങൾ കൂടി ചേർത്ത് വച്ച് അശ്ലീല വാട്ട്സപ്പ് ഗ്രൂപ്പുകളിൽ പ്രചരിപ്പിക്കുന്ന മാന്യനോട് ഒന്നേ പറയാനുള്ളു സ്വന്തം ഭാര്യയുടേയും അമ്മയുടേയും പെങ്ങളുടേയും മകളുടേയും ചാരിത്രത്യത്തെയും പണയം വെച്ച് കഴിയുമ്പോൾ ഞങ്ങളെ പോലുളള സാധാരണക്കാരുടെ മേൽ ആകരുത് പരാക്രമം . . . . . . . . . . . ഈ അവിവേകം കാണിച്ചവനോട് ദൈവം ചോദിക്കും എന്ന സ്ഥിരം പ്രയോഗം ഈ കാര്യത്തിലുണ്ടാവില്ല . . . . . നിയമം നിയമത്തിന്റെ വഴിയേ പോവുകയും ഇല്ല . നിയമത്തിന്റെ പൂർണ്ണ Supportഓടുകൂടി തന്നെ നല്ല തല്ലും നാടൻ പ്രയോഗങ്ങളും പിതൃശൂന്യനായ ആ വ്യക്തിയെ കാത്തിരിപ്പുണ്ട് . . . . ഇതിന് പുറമെ കേരളാ പോലീസിന്റെ ബംബർ ലോട്ടറിയും . . . . . . . ആരായാലും അവന്റെ സമയം തെളിഞ്ഞു . . . . ആറ്റുകാൽ രാധാകൃഷ്ണന്റെ നമ്പർ കിട്ടുമെങ്കിൽ ആ ഭാഗ്യവാൻ ഒരു ഭാഗ്യയന്ത്രം വാങ്ങി വെയ്ക്കുന്നത് നന്നാവും . . . . അടിയും ഇടിയും കൊണ്ട് സ്വന്തം യന്ത്രം നിശ്ചലമാവുമ്പോൾ ചുളുവിൽ എന്നെ ഈ പ്രശസ്തിയിലെത്തിച്ച പിതാവിന് മുൻപേ പൂജാതനായ നിങ്ങൾക്ക് അത് ഉപയോഗപ്രദമാവും . . . എന്റെ fb friendsകൾകളോട് , അശ്ലീല wats app group കളെ ആശ്രയിക്കേണ്ടതില്ല എന്റെ pics കിട്ടുവാൻ . നിങ്ങൾ fb യിൽ കണ്ട് മടുക്കാത്തതായിട്ട് ഒരെണ്ണവും ഇല്ല . ഇത് അറിയിക്കുവാൻ വേണ്ടി Messenger ആരും തപ്പണ്ട . എന്നെ മനസിലാക്കി എന്റെ കൂടെ നിന്നവർക്കും പിൻതുണ നൽകിയ എന്റെ എല്ലാ നല്ലവരായ friends നും സ്നേഹത്തിന്റെ ഭാഷയിൽ ഒരായിരം നന്ദി . . . . . . . . . . . . . . NB - - [ [ ഇനി എന്ത് അഭാസത്തരം കാണിച്ചാലും എങ്ങനെ താറടിച്ചാലും ശരി സമൂഹത്തിൽ കാണുന്ന എന്ത് അനീതിയ്ക്കെതിരേയും ശക്തമായി തന്നെ പ്രതികരിക്കും പോരാടും . തോറ്റ് പിൻമാറിയ ചരിത്രം ഒരു സ്ഥലത്തും ഉണ്ടായിട്ടില്ല . ഫലമുള്ള വൃക്ഷത്തിലേ എറിയൂ . . . . . . . ചീത്ത വിളിക്കേണ്ടിടത്ത് ചീത്ത തന്നെ വിളിക്കും without Sensering . . . അടി കൊടുക്കേണ്ട സാഹചര്യത്തിൽ അടിക്കും . തീയിൽ കുരുത്തത് വെയിലത്ത് വാടില്ല . . . ] ] എന്ന് നിങ്ങളുടെ സ്വന്തം